Dharivarunnah haahsa: oalevel imthihaanuge kurin\nދަރިވަރުންނަށް ހާއްސަ: އޯލެވެލް އިމްތިހާނުގެ ކުރިން\nއޮކްޓޯބަރ6އަންނަނީއެވެ. ކޮންދުވަހެއްކަން އެނގޭހެއްޔެވެ؟ ހަމަޔަޤީނުންވެސް މިހިނގާ 2012 ވަނަ އަހަރު ގްރޭޑް 10 ގައި ކިޔަވަމުންދާ އެއްވެސް ދަރިވަރަކަށް އަދި އެއިން ދަރިވަރެއްގެ ބެލެނިވެރިއަކަށް ވެސް އެދުވަސް އޮޅިފައެއް ނޯންނާނެއެވެ. މިހާރު ޝައްކު ޔަޤީނަށް ބަދަލުވެއްޖެ ދެއްތޯއެވެ؟ އާނއެކެވެ. ދަންނަވަން މިއުޅެނީ ހަމަ ތިޔަހީފުޅުކުރެއްވި ގޮތަށެވެ. އޯލެވެލް ކުދިންގެ އިމްތިހާންގެ ވާހަކައެވެ.\nލިޔުމުގެ މިހާހިސާބުން ދަރިވަރު ސްކޫލު ދައުރުގައި ގިރާކުރާ ހަރުފަތްތަކުގެ މައްޗަށް ބަލާލަމާ ހިންގަވާށެވެ. މަންމަގެ އުރުގައި ނޫނީ މަންމަ ކުލާހުން ނުކުތުމާއެކު އިވެންފަށާ ރުއިމުގެ އަޑުގުގުމައިގެންދާ ޕްރީސްކޫލްގެ ކުލާސްރޫމުން ފެށިގެން މަންމަގެ ފަސްބައިގާ ހިފަހައްޓައިގެން ސްކޫލަށް ދާ ހަނދާން އަދިވެސް އާވޭ ދެއްތޯއެވެ. ކިޔެވުމަށްވުރެ “ޕީއޭ އަދި ޕީއީ” ގަޑީގެ އިންތިޒާރުގައި ސްކޫލުގައި ވަގުތުތައް ހޭދަކުރާ މެދުމަދަރުސީ މަރުހަލާގެ ދުވަސްތައް ތަޖުރިބާ ކޮށްލަން އަދިވެސް ހިތްއެދޭ ނޫންތޯއެވެ. ކިޔަވަމުންދާ މާހައުލު ބަދަލުވެ ރަހްމަތްތެރިންގެ ” އަވާގައި” ޖެހިގެންދާ ސާނަވީ ދައުރު މިހާރު ނިމެމުން ދަނީއެވެ. މިދައުރުގެ ފޮނިކަން ލިއްބައިދޭނެ ފަހު ދުވަސްތައް ދަރިވަރުން ގުނަމުން ދަނީ މަތީ ސާނަވީގައި އަނެއްކާވެސް ހުރިހާ ދަރިވަރުން އެއްފުރާޅެއްގެ ދަށަށް އަންނާނެކަމުގެ ކުލަ ހުވަފެންތައް ދެކެމުންނެވެ.\nކޮންމެ ކުއްޖަކުވެސް ފުރިހަމަ 10 އަހަރު މަގުކޮށަމުން ގޮސްފައިމިވަނީ ކުރިން އަޅުގަނޑު މިދެންނެވި އިމްތިހާނާއި ހަމައަށް ވާޞިލްވުމަށްޓަކައެވެ. މި އިމްތިހާނުން ރަން އަކުރުން ފަވާލެވޭފަދަ މޮޅު ނަތީޖާއެއް ހޯދާ މައިންބަފައިންގެ ހިތްތައް އުފަލުން “ރޮއްވާލަން” ބޭނުންވާ ހާލުގައެވެ. މުދައްރިސުންގެ އަގުނުކުރެވޭފަދަ ވަޤުތު ތަކާއި ޚިދުމަތްތަކުގެ “ދަރަނި” އަދާނުކުރެވޭނެކަން އެނގި ހުރެ ބަދަލުގައި ރަނގަޅު ނަތީޖާ އަކުން އެއިގެ ކުޑަ މިންވަރެއް ނަމަވެސް ފޫބައްދާލަދެވޭތޯއެވެ. ސައްތައިން ސައްތަ ހޯދާ މުޅި ޤައުމު އެދަރިވަރަކަށް “ސެލިއުޓު” ކޮށްލާފަދަ ދަރިވަރަކަށް ވުމަށްޓަކައެވެ.\nމަދަރުސީ ދައުރުގައި ގިނަ ގުނަ ހަރުފަތްތަކެއް ގިރާކުރަމުން “ވެއްޓެމުން” “ތެދުވަމުން” މިއަހަރުގެ އޯލެވެލް އިމްތިހާނުގައި އިށީންނާނެ 190 ދަރިވަރުން މިކުޅުދުއްފުށީގައިވެސް އެބަތިއްބެވެ. ޖަލާލުއްދީން ސްކޫލް ތަމްސީލްކުރާ މިދަރިވަރުންގެ ނަތީޖާތައް ސްކޫލުގެ ރީތިނަން ދަމަހައްޓަދޭނެކަމަކަށް ވާއިރު، އެންމެންގެ އުއްމީދުތައް ގުޅިފައިވަނީ މީގެ ދެދުވަސް ފަހުން އިމްތިހާންގައި އިށީންނަން ތައްޔާރަށް ތިބި ދަރިވަރުންނާއެވެ.\nއެއްއަހަރުން އަނެއްއަހަރަށް ސްކޫލުން ފާސްވާ ކުދިންގެ އިންސައްތަ އިތުރުކޮށް، ޤައުމީ ގަދަ ދިހައެއްގައި ފައިހަރުކުރާ ދަރިވަރުންގެ އަދަދު އިތުރުކުރުމަށް ސްކޫލުންދަނީ ގިނަގުނަ މަސައްކަތްތަކެއް ކުރަމުންނެވެ. ދުނިޔެއިން އެންމެ މޮޅު ނަތީޖާ ހޯދާ ދަރިވަރުންގެ ތެރޭގައި ޖަލާލުއްދީނުން އެދުރުވި ދަރިވަރަކު ހިމެނުމަށް ހުރިހާ މުދައްރިސުންވެސް ކެނޑިނޭޅި އެހީތެރިވަމުން ދެއެވެ.\nއެހެންކަމުން ލޯބިވާ މައިންބަފައިންނާއި، ހުނަރުވެރި މުދައްރިސުންގެ އެފަދަ ދެވަނައެއްނެތް ޚިދުމަތްތަކުގެ އަގު ވަޒަން ކުރުމަށްޓަކައި ތިޔަ ދަރިވަރަށް ލިބިފައިވާ ފުރުސަތު ބޭނުން އެންމެ އެކަށޭނެ ގޮތުގައި ހިފުމަށް އަތުކުރި އޮޅާލާށެވެ. ބޯމަތިވެފައިވާ އިމްތިހާނަށްޓަކައި އެންމެ ފަހު ދުވަސްތައް ބޭކާރުގޮތުގައި ހޭދަކޮށްނުލާށެވެ. ތިޔަ ދަރިވަރުގެ މުސްތަޤްބަލް އަލިކުރުމަށްޓަކައި ދިއްލިފައިވާ ހުޅުކޮޅު ނިވުނަ ނުދީ ދެން އޮތް ހަރުފަތާއި ހަމައަށް ފޯރުކޮށްދޭށެވެ. ކާމިޔާބީއަށް ވާސިލްވުމަށްޓަކައި ހިންމަތާއެކު މަސައްކަތް ކުރާ ދަރިވަރެއްކަން ސާބިތުކޮށްދޭށެވެ. ގެއްލިއްޖެ ވަގުތެއް އަނބުރާ ނާންނާނެކަން ހަނދާން ނައްތާ ނުލާށެވެ.


Mathy Thauleem Haasil Kurumah 720 Loan ge Furusathu Hulhuvaalaifi މަތީ ތައުލީމް ހާސިލްކުރުމަށް 720 ލޯނުގެ ފުރުސަތު ހުޅުވާލައިފި – Huvadhoo News Mathy Thauleem Haasil Kurumah 720 Loan ge Furusathu Hulhuvaalaifi Huvadhoo News\nމަތީ ތައުލީމް ހާސިލްކުރުމަށް 720 ލޯނުގެ ފުރުސަތު ހުޅުވާލައިފި\nމިނިސްޓަރ އޮފް ހަޔަރ އެޑިއުކޭޝަން ޑރ.އިބްރާހިމް ހަސަން\nރާއްޖެ އާއި ރާއްޖެއިން ބޭރުން މަތީ ތައުލީމް ހާސިލްކުރާ ދަރިވަރުންނަށް ދޭ ސްޓޫޑެންޓް ލޯންގެ އިންޓަރެސްޓު ކުޑަކުރުމަށްފަހު އިތުރު 720 ލޯނުގެ ފުރުސަތު ހުޅުވާލައިފިއެވެ.\nމިނިސްޓަރ އޮފް ހަޔަރ އެޑިއުކޭޝަން ޑރ.އިބްރާހިމް ހަސަން ވިދާޅުވީ މަތީ ތައުލީމް މިހާރު ހާސިލް ކުރަމުންދާ ދަރިވަރުންނާއި އަލަށް ބައިވެރިވާ ފަރާތްތަކަށް ހާއްސަކޮށް 720 ލޯނުގެ ފުރުސަތު ހުޅުވާލެވިފައިވާ ކަމަށެވެ.\nއެގޮތުން އަލަށް ކިޔަވަން ފަށާ ދަރިވަރުންނަށް 417 ފުރުސަތު އޮތްއިރު މިހާރު ވެސް ކިޔަވަމުން އަންނަ ދަރިވަރުންނަށް 303 ފުރުސަތު ވަނީ ހުޅުވާލެވިފައެވެ. ފްރީ ޑިގްރީ ސްކީމްގެ ދަށުން މިހާރު ކިޔަވަމުން އަންނަ ދަރިވަރުންނަށް ވެސް ލޯނަށް ކުރިމަތިލެވޭނެއެވެ. މީގެ ތެރެއިން ރާއްޖޭގައި އެމްބީބީއެސް ކިޔަވަމުން އަންނަ ދަރިވަރުންނަށް 40 ސްލޮޓު ވަނީ ރިޒާވްކޮށްފައެވެ.\nމިނިސްޓަރު އިތުރަށް ވިދާޅުވީ މިއަދު އިއުލާނު ކުރެވުނު ފުރުސަތުތަކުގައި އެންމެ ބޮޑު ބަދަލަކަށް ގެނެސްފައިވާނީ ކުރިން އެޑްމިޝަން ފީގެ ގޮތުގައި ނަގަމުން އައި ތިން އިންސައްތައިގެ އިންޓްރެސްޓު، އެއް އިންސައްތައަށް ކުޑަކުރުން ކަމަށެވެ.\nމިއީ އެ ކުދިންގެ ކޯސް ފީގެ އިތުރުން ކުރަން ޖެހޭ އިތުރު ހަރަދުތައް ކުރުމަށް ޓަކައި ގެނެވޭ ބަދަލެއް ކަމަށާއި މި އަހަރުގެ ލޯނު ސްކީމުގައި ރާއްޖެއިން މާސްޓާސް ތައުލީމު ހާސިލް ކުރުމަށް ވެސް ދޫކުރެވޭނެ ކަމަށް މިނިސްޓަރު ވަނީ ވިދާޅުވެފައެވެ.\nއެހެންކަމުން މިލޯނަށް އެދި ހުށަހެޅުމުގެ ސުންގަޑިޔަކީ 03 މާރޗް 2022 ވަނަ ދުވަހުގެ މެންދުރު 13:00ގެ ކުރިންނެވެ.\nމިނިސްޓަރ އޮފް ހަޔަރ އެޑިއުކޭޝން


ނުފޫޒުން އެއްކިބާވެވޭނީ ކިހިނެތް؟ | Landhooinfo\nނުފޫޒުން އެއްކިބާވެވޭނީ ކިހިނެތް؟\nހުސްވި ޖޫން މަހުގެ 18 ވަނަދުވަހު ބޭއްވުނު މީޑިއާ ކައުންސިލްގެ އިންތިހާބުގައި ލަންދޫއިންފޯ.ކޮމްގެ އެޑިޓަރވެސް ވާދަކުރީ “ނުފޫޒުން އެއްކިބާވެފައިވާ މީޑިއާކައުންސިލަކަށް ހެދުމަށް” މިޝިޢާރުގެ ދަށުންނެވެ. ނަމަވެސް މިކަމަކީ އަދި މިރާއްޖޭގައި ކުރެވޭނެކަމެއްނޫންކަން މެންދުރުގެ އިރުފަދައިން އެނގެއެވެ. ސަބަބަކީ މިކުޑަ ދިވެހިރާއްޖޭގައި ރިޝްވަތުދިނުމާއި ކޮރަޕްޝަންގެ އަސަރު އިންތިހާއަށް އަށަގެންފައިވާކަން އެންމެންވެސް ފާހަގަކުރާކަމެވެ.\nލައިގެންހުންނަ ހެދުން ދުވާލަކުއެއްފަހަރު ބަދަލުކުރާފަދައިން ތިމާގެ ކުލަ ނުވަތަ ޕާޓީ ބަދަލުކުރާމީހުންވެސް މިރާއްޖޭގައި ވަކި މަދެއްނޫނެވެ. އެއިރަކުވައިޖެހުނު ކޮޅަކަށް ބަލައިގެން ފައްސިޔަކޮށް ދުއްވުމަކީ ވަރަށްގިނަ ދިވެހީންގެ އާދައަކަށްވަނީ ވެފައެވެ. ޚިޔާލުފާޅުކުރުމުގެ މިނިވަންކަމާއި، އެއްވެ އުޅުމުގެ މިނިވަންކަންފަދަ ކަންކަން ވަނީ ލިބިދީފައެވެ. ޑިމޮކްރަސީގެ އެންމެ މުހިއްމު ތިން އަސާސް ކަމުގައިވާ ތިންބާރު ވަނީ ވަކިކުރެވިފައެވެ.\nއެއްބާރުން މަރަށްމަރުގެ ޙުކުމް އިންވަމުންދާއިރު ތަންފީޒީ ބާރަކަށް މިއަޑު އިވޭހެނެތް ހިޔެއްނުވެއެވެ. މިކަމުގެ ހެއްކަކީ ވޭތުވެދިޔަ 10 އަހަރު ވެސް ދިހަފަރާތަކަށް މަރުގެ ޙުކުމް އިއްވާފައިވާކަމަށް ޝަރުޢީދާއިރާއިން މަޢުލޫމާތުދެއްވާފައިވާކަމެވެ.\nރައްޔިތުންގެތެރެއިން ވަކިބައެއްގެ ތާއީދު ހޯދުމަށް ކަންކުރުމުގެ ބަދަލުގައި އިލާހީ ޙަޟުރަތުން ރައްކާތެރިކަން ލިބިގަތުމަށް މަސައްކަތްކުރަމާތޯއެވެ؟ ނުފޫޒުން އެއްކިބާވެވޭނީ އަޅުގަނޑުމެން ހައްދަވާބޮޑުކުރެއްވި މާތްﷲ އެންގެވިގޮތަށް ޢަމަލުކޮށްގެންކަން ކަށަވަރެވެ. ނަމަވެސް އދ.ގެ ސެކެޓްރީ ޖެނެރަލް ބާންކީ މޫން އިއްޔެ ވިދާޅުވެފައިވަނީ މަރަށްމަރުހިފުމުގެ އަދަބު ނައްތާލުމަށެވެ.\nއދ.ގެ ޚަބަރުތައް ގެނެސްދޭ، ރަސްމީ އޮންލައިން ޞަފްޙާގައި އިއްޔެ ބުނެފައި ވަނީ ސެކްރެޓަރީ ޖެނެރަލް ބާންކީ އެގޮތަށް ވާހަކަ ދެއްކެވީ އދ. ގެ ހައިކޮމިޝަނާ ފޯ ހިއުމަންރައިޓްސް އިން އިންތިޒާމްކޮށްގެން އިއްޔެ ބޭއްވި ޕެނަލް ޑިސްކަޝަންއެއްގެ ތެރޭގައި ވާހަކަ ދައްކަވަމުން ކަމަށެވެ. ކަންމިހެން ހުރިނަމަވެސް ނުފޫޒުން އެއްކިބާވެވިދާނެ ގޮތެއް އެބައޮތްކަމުގައި ދެކެމެވެ. އެއީ އަޅުގަނޑުމެންގެ ޢަޤީދާ ވަރުގަދަވުމެވެ. ފަލާޙާއި ކާމިޔާބުލިބުންވަނީ މިގޮތުގައެވެ.\nލަންދޫއިންފޯއިން ކުރިމަތިލީ މީހާ ނުހޮވުނީދޯ. އާ އެހެންވެގެން ނުފޫޒުން އެއްކިބާ ތި ނުވެވުނީ އެހެންނޫންނަމަ ތި މީހުންވެސް އެކަމަކަށް ފާޑެއް ނުކީސް . ނިކަންބަލާބަލަ ދިޓީވީ ވިލާޓީވީ ގެ މީސް މީހުން ހޮވުނީމަ އެވާހަކަ ދައްކާވެސް ނުލައެއްނު. ތީ ހަމަ ކަންތައް ވާނެގޮތޭ.


LIFESTYLE: Bappa niyaavee, nufennathaa 18 dhuvasve, Dharumavantha ah badhalu kuran aadheys kuranikoh" | ThePress\n"ބައްޕަ ނިޔާވީ، ނުފެންނަތާ 18 ދުވަސް ވެ، ދަރުމަވަންތައަށް ބަދަލުކުރަން އާދޭސް ކުރަނިކޮށް"\nމި ދުނިޔެ ދޫކޮށް ބައްޕަ ދިޔައީ އެންމެ ފަހުގެ ވަސިއްޔަތް ކުރަން ވެސް ފުރުސަތު ނުލިބި: ޒައު\nކޮވިޑް ބަލި ރާއްޖޭގައި މިވަގުތު އަންނަނީ ހަލުވިކަމާ އެކު ފެތުރެމުންނެވެ. އަދި މި ބަލީގައި މަރުވާ މީހުން ވެސް އަންނަނީ ދުވަހެއް ދުވަހަކަށް އިތުރު ވަމުންނެވެ. ކޮވިޑް ބަލީގައި ފަރުވާ ހޯދާ މީހުންނަށް ލިބެމުންދާ ހިދުމަތާ ގުޅިގެން ދެ ގޮތަކަށް ވާހަކަ ދައްކަމުން އަންނަ އިރު އެއްބަޔަކު ބުނަނީ ތަފާތު ކުރުން ގިނަ ކަމަށެވެ. މައިންބަފައިންނަށް އަޅާލައި އެންމެ ފަހު ވަގުތުވެސް ހިދުމަތް ކޮށްދޭން ބޭނުންވާ އެތައް އާއިލާއެއް އަންނަނީ ޝަކުވާތައް އޮއްސަމުންނެވެ.\nއެ ގޮތުން ކޮވިޑަށް ހާއްސަކޮށް ފަރުވާ ހޯދުމަށް ހުޅުމާލޭގައި ގާއިމް ކޮށްފައިވާ ހުޅުމާލެ މެޑިކަލް ފެސިލިޓީ (އެޗްއެމްއެފް) ގައި ދާދި ފަހުން މަރުވި މީހަކާ ގުޅިގެން އޭނާގެ ދަރިފުޅު ސޯޝަލް މީޑިއާގައި ކުރި ޕޯސްޓެއްގައި ބުނެފައިވާ ވާހަކަތަކަކީ އަސަރު ގަދަ ވާހަކަތަކެކެވެ. "ޒައު" ބުނެފައި ވަނީ އޭނާގެ ބައްޕަ އެ ބަލީގައި މަރުވެފައި ވަނީ އެޗްއެމްއެފްގައި ފަރުވާ ދެމުން ދަނިކޮށް ކަމަށާއި އަދި އޭރު އޭނާގެ ބައްޕަ ވަނީ ވެންޓިލޭޓަރަށް ލާފައި ކަމަށެވެ.\n"ބައްޕަ އެންމެ ފަހުން ވަކިވެ އެދިޔައީ، ރަނގަޅު ގޮތެއް ހަދައިދިނުމަށް އެދި އާދޭސް ކޮށް ސަލާން ޖަހަނިކޮށް. ލޮލައް ނުފެނި 18 ދުވަސް ފަހުން. މީހަކަށް، ބަޔަކަށް އާދޭސް ކުރެވޭނީ އެވަރަކަށް. ދަަރުމަވަންތަ އަށް ބަދަލު ކޮށްދޭށޭ ބުނުމުން ބުނީ، އަދި އެތަނަށް ފޮނުވާ ވަރަށް ވުރެ ހާލު ރަނގަޅު ކަމަށް. އެތަނަށް ފޮނުވަނީ އެންމެ ހާލު ބޮޑު މީހުން ކަމަށް."\nއޭނާގެ ލޯބިވާ ބައްޕަ ކޮވިޑް ފެސިލިޓީއަށް ފަރުވާ ހޯދަން ދިޔަ ފަހުން މަރުވެފައި ވަނީ އޭނާގެ ލޮލަށް ބައްޕަ ނުފެންނަތާ 18 ދުވަސްވީ ފަހުން ކަމަށް އެ ޕޯސްޓުގައި ބުނެފައި ވެއެވެ. އެތައް ފަހަރަކު ދަރުމަވަންތަ ހޮސްޕިޓަލަށް ބައްޕަ ބަދަލު ކޮށްދޭން އެދި އާދޭސް ކުރި ކަަމަށް އެނާ ބުނެއެވެ. ނަމަވެސް ލިބުނު ޖަވާބަކީ، ބައްޕަ ފޮނުވެން ނެތް ކަމަށެވެ. ސަބަބެއް ކަމަށް ބުނީ ދަރުމަވަންތައަށް ފޮނުވާ ވަރަށް ވުރެ ބަލި މީހާގެ ހާލު ރަނގަޅު ކަމަށާއި ދަރުމަވަންތައަށް ޓްރާންސްފާ ކުރަނީ ހާލު ބޮޑުވާ ބަލި މީހުން ކަމަށެވެ.\nއެވަރުން ވެސް އެ އާއިލާއިން މަސައްކަތް ކުރުން ހުއްޓައެއް ނުލައެވެ. ދަރުބާރުގެއަށް ގޮސް ވެސް އާދޭސް ކުރިކަމަށް އޭނާ ބުނެއެވެ. އެތަނުން ދިން ޖަވާބަކީ ހައި ޑިޕެންޑެންސީ ޔުނިޓުގައި އޮންނަ ބަލި މީހާއަށް އެހީތެރިއަކު ނުބެހެއްޓޭނެ ކަމަށެވެ. އަދި އެއީ މިނިސްޓަރުގެ މަންމަ ކަމުގައި ވިޔަސް ވާނެ ކަމެއް ނޫން ކަމަށް ދަރުބާރުގެއިން ބުނި ކަމަށް އޭނާ ބުނެއެވެ.\nބައްޕަ އަށް ގުޅާ ފަހަރުތަކުގައި ބައްޕަ ބަނޑުހައި ވެފައި އޮންނަ ވާހަކަ ބުނާ ކަމަށް ޒައު ބުނެއެވެ. އަދި މި ޝަކުވާތަކާ ހުރެ އެހީތެރިއަކު ހުންނަން ދާން އެދި ވަރަށް ގިނަ މަސައްކަތް ކުރަން ޖެހުނު ކަމަށް ވެސް އޭނާ ބުނެއެވެ.\nއޭނާގެ ބައްޕަގެ އެހީތެރިއަކަށް މީހަކު ގެންދަން ފެސިލިޓީން އެއްބަސް ނުވީ އެތަނުގައި ތިބޭ މީހުންަނަށް އަޅާ ލެވޭނެ ކަމަށް ބުނެ އެވެ. ނަމަވެސް ކުރު ނުކޮށް އެތައް ވާހަކައެއް ދައްކާ ޒުވާބު ކުރުމުން އެމީހުން އެ ފުރުސަތު ފަހުން ވަނީ ދީފައެވެ. އެހީތެރިއަކަށް އެތަނަށް ވަދެވޭ ވަރުވީ ދުވަހަކީ ޒައުގެ ބައްޕަ އައިސީޔޫއަށް ބަދަލުކުރި ދުވަސް ކަމަށާއި އޭގެ އަނެއް ދުވަހު ހާލު ސީރިއަސް ވެ ވެންޓިލޭޓަރަށް ލާން ޖެހުނު ކަމަށް ޒައު ބުނެއެވެ.\n"ބައްޕަ ވަކިވެ ދިޔަ ހަބަރު އެހީ ފުންހިތާމާޔާއެކު. އެވަގުތު ދުނިޔެ ހުއްޓުނު ކަހަލަ އިހުސާސެއް ކުރެވުނު. މޭފިތި ބާރުވެ ނޭވާލާން އުނދަގޫވި. ދެން ހަދާނީ ކިހިނެއްހޭ ކިޔައި ސުވާލުކުރެވުނު. ބާރަށް ރޮވުނު. އަދި ހަށިގަނޑު ފެނުނު ވަގުތު ހުއްޓުން އެރި. އެހެންނަމަވެސް އެންމެ ފަހުފަހަރު ހިތް ފުރޭ ވަރަށް ބަލާލެވޭތޯ މަސައްކަތް ކުރިން. ބައްޕަ އުއްމީދު ކުރިވަރުގެ ދަރިޔަކަށް ވޭތޯ މަސައްކަތް ކުރާނަން. އަދި މަންމަ އަށް އަޅާލާ އޯގާތެރި ވާނަން. ތިހާ ރަނގަޅު، ލޯބިވާ ބައްޕަ އެއް ލިބުނީތީ اللّٰه އަށް ޝުކުރުކުރަން."\nބައްޕަ ކައިރިއަށް އެހީތެރިއަކަށް ދެވުނު އިރު ބައްޕަ ވަނީ ވަރަށް ބޮޑަށް ހިކި އަނަރޫފަ ވެފައި ކަމަށް އޭނާ ބުނެއެވެ. މޫނުމަތި ވެސް ވަނީ ފާރުވެފައި ކަމަށް ބުނެއެވެ. މި ދުނިޔެ ދޫކޮށް ބައްޕަ ދިޔައީ އެންމެ ފަހުގެ ވަސިއްޔަތް ކުރަން ވެސް ފުރުސަތު ނުލިބި ކަމަށާއި އަދި މަންމަ އާ އެންމެ ފަހު ފަހަރަށް ބައްދަލު ކޮށްލާނެ ފުރުސަތު ވެސް ނުލިބުނު ކަމަށް އޭނާ ބުނެއެވެ.\nޒައު ކުރި ޕޯސްޓްގައި ވަނީ އެއްވެސް މީހެއްގެ ބައްޕައަށް މިފަދަ ކަމެއް މެދުވެރިވާން ނޭދޭ ކަމަށް ބުނެފައެވެ. އަދި އެންމެ ފަހު ވަގުތާ ހަމައަށް ވެސް އެ ފެސިޓީގައި ތިބި މީހުންގެ ތެރެއިން އޭނާގެ ބައްޕައައް އެހީވި މީހުންނަށް ޝުކުރު އަދާ ކުރާ ކަމަށް ބުނެފައި ވެއެވެ. މީގެ އިތުރުން މިއަދާ ހަމައަށް ވެސް ބައްޕަގެ ހާލު ބަލައި ބައްޕައަށް ހެޔޮ ދުއާ ކޮށްދިން ހުރިހާ މީހުންނަށް ވެސް ހާއްސަ ޝުކުރެއް އޭނާ އަދާކޮށްފައި ވެއެވެ.\nކޮވިޑް މަރު ކޮވިޑް-19 ލައިފްސްޓައިލް\nވެރައްދެރަ އެކަމަކުމީ ޕެންޑެމިކެއްގަ ދޯމިއުޅެނީ\nކޮލަރާގެ ދުވަސްވަރު ދެތިން ފިބާއަކާއި ޕިން ފޮށްޓަކާއި ވޯކީޓޯކީ އަކާއި ރޭޑިޔޯ ސެޓަކާ ހިފައިގެން އިނދެ މަރުޙޫމު ސައިކުރާ ނަޢީމު ކުރިވަރު މިތަޢުލީމީ ޓެކުނޮލޮޖީގެ ދުވަހުފައިސާ ހުރެ ނުކުރެވުނު.އެދުވަހު ވަޅު ތަކަށް ބޭސް އަޅާ ބަލިމީހުންނަށް ބޭސްދީ ޖޫސް ދެންޏާ ޖޫސްދީ ގަޑިން ގަޑިއަށް ބަރާބަރަށް ރައީސަށް ރިޕޯޓު ދެވުނު. ނައީމު އަތުގަ އެއްޑިގުރީއެއްނެތް.\nކަލޭތީ ސައިކުރާ ނައީމެއްނޫން\nތިޔަ ހުޅުމަާލެ ފެސިލިޓީގައި ކޮވިޑް ޖެހިގެން އަހުރެން އޮތީމެވެ. ޑޮކްޓަރުންނާއި ނަރުހުންމަދުވެ ބަލިމީހުން ގިނަވުމުން އޮތީ ހަމަ ޙަޤީޤަތުގައިވެސް އޮތީ އަޅާނުލެވިފައެވެ.\nސަރުކާރަށް ފެސިލިޓީއަށް ނަރުހުން ނުހޯދެނީތަ. މަށަށް މުސާރަ ދީފަ ފޮނުވަބަލަ އެތަނައް. އަބަދު ވޮލެންޓިއަރުން ނުލިބޭނެ.


covid-19 ; dhuniye gai mi bali jehunu meehuneg adhadhu faslahka ah vure mahchah\nދުނިޔޭގައި ކޯވިޑް-19 ޖެހުނު މީހުންގެ ޢަދަދު ފަސްލައްކައަށް ވުރެ މައްޗަށް ހިގައްޖެއެވެ. މިބަލިއަށް ފަސްލައްކައަށްވުރެ ގިނަ މީހުން ޕޮޒިޓިވް ވެފައިވާއިރު މިބަލި އެންމެ ފުރަތަމަ ފެނުނު ޗައިނާއަށްވުރެ ގިނަ މީހުން މިހާރު އެމެރިކާއިންވަނީ މިބަލި އަށް ޕޮޒިޓިވް ވެފައެވެ.\nމިއަދު މިހާތަނަށް އެމެރިކާއިން މިބަލިއަށް 81977 މީހުން ވަނީ ފޮޒިޓީވް ވެފައެވެ. ޗައިނާއިން މިހާތަނަށް މިބަލިއަށް ޕޮޒިޓިވް ވެފައިވަނީ 81285 މީހުންނެވެ. އިޓަލީއަށް ބަލާއިރު އިޓަލީން މިބަލިއަށް ޕޮޒިޓިވް ވެފައިވަނީ 80539 މީހުންނެވެ.\nކޯވިޑް-19 ޖެހުނުމީހުންގެ ޢަދަދު ފަސްލައްކައަށް ވުރެ މައްޗަށް ގޮސް، ބަލީގައި މަރުވި މީހުންގެ ޢަދަދު މިއަދުގެ ނިޔަލަށްވަނީ 23،000 އަށްވުރެ މައްޗަށް ވަނީ އަރައިގެން ގޮސްފައެވެ. ބަލީގައި މިހާތަނަށް ރަގަނޅު ވެފައިވަނީ 119،807 މީހުންނެވެ. މިބަލީގައި މިހާރުވެސް ސީރިއަސް ހާލަތުގައި 15،006 އަށްވުރެ ގިނަ މީހުން އެބަތިއްބެވެ.\nކޮންޓްރޯލެއްނެތި ބަލި ފެތުރެމުންދާއިރު، މިއަދު މިބަލީގައި އެންމެ ގިނަ މީހުން މަރުވެފައިވަނީ އިޓަލީންނެވެ. އެއީ 712 މީހުންނެވެ. މިހާތަނަށް އިޓަލީން މިބަލީގައި 8215 މީހުން ވަނީ މަރުވެފައެވެ. ޗައިނާއިން މިބަލީގައި މަރުވެފައިވަނީ 3287 މީހުންނެވެ. ސްޕެއިންއަށް ބަލާއިރު ސްޕެއިނުން މިބަލީގައި މިހާތަނަށް 4154 މީހުން ވަނީ މަރުވެފައެވެ. މިބަލި އެންމެ ގިނަ މީހުންނަށް ޖެހިފައިވާ އެމެރިކާއިން މިހާތަނަށް މަރުވެފައިވަނީ 1175 މީހުންނެވެ.\nކޮވިޑް-19 އަށް މީހުން ޕޮޒިޓިވްވާ އަދަދާއި މަރުވަމުންދާ އަދަދަށް ބަލާއިރު އަދި ގިނަ ގައުމުތަކުގައި ބަލި ކޮންޓްރޯލް ކުރެވެމުންދާ ކަމަކަށް ނުބެލެވެއެވެ. އެހެންކަމުން ކުރިއަށް އޮތް ދުވަސްތަކުގައި ބަލި ޖެހޭ މީހުންނާއި މަރުވާ މީހުންގެ އަދަދު އެތައް ހާހަކަށް އިތުރުވެގެން ދާނެކަމަށް ބެލެވެއެވެ.


Malhaalevey Phone Aa Eku, Apple, Reyhugai Boduthan Fahathah! - Vaguthu\nމަޅާލެވޭ ފޯނާއެކު އެޕަލް ރޭހުގައި ބޮޑުތަން ފަހަތަށް؟\n5 މަސް ކުރިން ( ފެބުރުއަރީ 28, 2019 )\nޓެކްނޮލޮޖީގެ ދުނިޔޭގައި އުޅޭ މީހުން ކޮންމެ މީހަކުވެސް މިހާރު ދައްކާ އެއް ވާހަކައަކީ ސެމްގަންގް އިން ނެރެފައިވާ މަޅާލެވޭ ފޯނެއެވެ. ގިނަ ބަޔަކު މި ފޯން ގަތުމަށް ތައްޔާރުވެފައިވާއިރު، މިފޯން މިހާރުވަނީ ދައްކާލާފައެވެ. މި ފޯން ބާޒަށް 26 އޭޕްރީލްގައި ނެރޭއިރު، މިހާރު އެންމެ ގަދަޔަށް ދެކެވޭ ވާޙަކައަކީ އެޕަލްއިން މިކަހަލަ ފޯނެއް ނެރޭނެތޯ ކުރާ ސުވާލެވެ.\nދުނިޔޭގެ ބޮޑެތި ފޯން އުފައްދާ ކުންފުނިތަކުން މިހާރުވަނީ މަޅާލެވޭ ފޯން އުފެއްދުމުގެ މަސައްކަތް ފަށާފައެވެ. މިގޮތުން ވާވޭއިން ވަނީ މިކަން ކާމިޔާބުކޮށް ވާވޭގެ ފުރަތަމަ މަޅާލެޥޭ ފޯން ވާވޭ މެޓް އެކްސް ނެެރެފައެވެ. ނަމަވެސް އެޕަލްއިން މިފަދަ ކަމެއް ކުރަން އުޅޭ ކަމުގެ ވާހަކަތަކެއް މިހާތަނަށް ދެކެވިފައެއް ނުވެއެވެ.\nއެޕަލްގެ ކޯ ފައުންޑަރ ސްޓީވް ވޮޒްނައިކް މިކަން ފާހަގަ ކުރަނީ އެޕަލްއަށް ދިމާވި ބޮޑު ވެއްޓުމަކަށެވެ. އަދި ފޯންގެ ރޭހުގައި އެޕަލްއިން ބޮޑުތަން ފަހަތަށް ޖެހުމުގެ ގޮތުގައެވެ. މިގޮތުން އޭނާ ބްލޫމްބާގަށް ދިން އިންޓަރވިއުއެއްގައި ބުނެފައިވަނީ މަޅާލެވޭ ފޯނަކީ ފޯނުތަކުގެ ދުނިޔޭގައި ބޮޑު އީޖާދެއް ކަމަށާއި އެންމެވެސް މިފަދަ ފޯނެއްގެ އިންތިޒާރުގައި ތިބި ކަމަށެވެ.\nފޯން ފުރަތަމަ އުފައްދަން ފެށި ދުވަސްވަރު އެންމެ ކުރީގައި އޮތް ނޮކިޔާ ކުންފުނި، އަދަވަޅަކަށް ވެއްޓިގެން ދިޔައީ އޭރު ފޯންތަކަށް އަންނަމުންދިޔަ ބަދަލުތަަކަށް ނޮކިޔާއިން ނޫނެކޭ ބުނުމުންނެވެ. އެޕްލް އަށް މިފަދަ ދުވަހެއް އަންނާނެ ކަމަށް ގިނަ ބަޔަކު ޤަބޫލު ކުރެއެވެ.


Flyme in R. Ifuru ah udhuhen thayyaaru vejje\n06:14am | Tuesday, 21 January 2020\nފްލައިމީން ރ. އިފުރަށް އުދުހެން ތައްޔާރުވެއްޖެ\nނޮވެމްބަރ 9, 2019\nވިލާ އެއާގެ ފްލައިމީ އިން ރ. އިފުރު އެއާޕޯޓަށް ދަތުރުތައް ފެށުމަށް ތައްޔާރުވެއްޖެ އެވެ.\nފްލައިމީން މިދިޔަ ބުދަ ދުވަހު ނެރުނު ބަޔާނެއްގައި ބުނީ އިފުރުގެ އިތުރުން، ނ. މާފަރުގައި ހަދަމުން އަންނަ އެއާޕޯޓް ހުޅުވުމުން އެ އެއާޕޯޓަށް ވެސް ދަތުރުތައް ފަށަން ނިންމާފައިވާ ކަމަށެވެ. އެހެން ނަމަވެސް، މިކަމާ ގުޅޭ އިތުރު ތަފްސީލެއް އެ އެއާލައިން އިން އަދި ނުދެ އެވެ.\nފްލައިމީ އިން ވަނީ އެ އެއާލައިންގެ ފްލީޓަށް އިތުރުކުރާ ތިންވަނަ ބޯޓު މިދިޔަ ބުދަ ދުވަހު ގެނެސްފަ އެވެ. ފްލައިމީން ގެނެސްފައި ވަނީ އޭޓީއާރު 600-72 މަރުކާގެ، މުޅިން އާ ބޯޓެކެވެ. އޭޓީއާރުގެ އެންމެ ފަހުގެ ވައްތަރުގެ މި ބޯޓުގައި 72 ގޮނޑި ހުންނައިރު، ކޮންމެ ގޮނޑި ބަރިއެއްގެ ދޭތެރޭގައި 29 އިންޗީގެ ޖާގަ ހުރެ އެވެ.\nފްލައިމީ އިން އަންނަނީ އޭޓީއާރު 500-72 މަރުކާގެ ދެ ބޯޓު ބޭނުންކޮށްގެން މާލެ އިން ޑޮމެސްޓިކް އެހެން އެއާޕޯޓުތަކަށް ދަތުރުތައް ކުރަމުންނެވެ. އެ އެއާލައިނުން އުދުހޭ މަންޒިލްތަކުގެ ތެރޭގައި ވިލާ ކުންފުނިން ތަރައްގީކޮށްފައިވާ އދ. މާމިގިލީ އެއާޕޯޓާއި ބ. ދަރަވަންދޫ އެއާޕޯޓް ހިމެނެ އެވެ. އަދި ފްލައިޓް ލިބޭ ވަރަކުން، އައްޑޫ އާއި ފުވައްމުލަކަަށް ވެސް އެ އެއާލައިނުން އުދުހެ އެވެ.\nމަޝްހޫރު ވިޔަފާރިވެރިޔާ އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ހިއްސާ އޮންނަ ވިލާ އެއާގެ ފްލައިމީން ސީޕްލޭން ދަތުރުތައް ފެށުމަށް ޓްވިން އޮޓާ 300 ސީރީޒްގެ ހަތަރު ބޯޓު ގެންނަން ވެސް ވަނީ ނިންމާފަ އެވެ. ފްލައިމީން ސީޕްލޭން ދަތުރުތައް ފެށުމަށް ހަމަޖެހިފައި ވަނީ ވެލާނާ އިންޓަނޭޝަލް އެއާޕޯޓުގައި ހަދަމުން އަންނަ އާ ސީޕްލޭން ޓާމިނަލްގެ މަސައްކަތް ނިމުމުންނެވެ. އެ މަސައްކަތް މި އަހަރުގެ ނިޔަލަށް ނިމޭނެ ކަމަށް ބެލެވެ އެވެ.\nވިލާ އެއާ, ފްލައިމީ\nފްލައިމީ އިން ބޭރަށް ދަތުރުތައް ފަށައި، ސީޕްލޭންގެ ހިދުމަތް ވެސް ފަށަނީ\nއޭޕްރީލް 21, 2019\nޓީޓީއެމް ފެއާގެ އެއާލައިން ޕާޓްނަރަކަށް ފްލައިމީ ހަމަޖައްސައިފި\nމޭ 23, 2019\nފްލައިމީން އައްޑޫ އާއި ފުވައްމުލަކަށް ކުރާ ދަތުރުތައް މެދުކަނޑާލަނީ\nމޭ 24, 2019\nފްލައިމީގެ ސީޕްލޭން ޑިޒައިން "ފްލައިން ޔެލޯފިން ޓޫނާ" ދައްކާލައިފި\nޖޫން 16, 2019\nފްލައިމީ އިން އޮކްޓޯބަރު މަހު އާ ބޯޓެއް ގެންނަނީ\nއޮގަސްޓު 14, 2019\nފްލައިމީން ގެންނަ އާ ބޯޓާ ހަވާލުވެ ރާއްޖެ ގެނައުމުގެ މަސައްކަތް ފަށައިފި\nނޮވެމްބަރ 2, 2019\nމާލޭ ފަޅުގައި ގަވާއިދާ ހިލާފަށް އަޅާފައިވާ އުޅަނދުތައް ނަގަން ފަށައިފި\nއާންމު ހިއްސާދާރުންނަށް އުރީދޫގެ ބޯޑަށް ކުރިމަތިލެވޭ މުއްދަތު އިތުރުކޮށްފި\nމުންނާރު ރީތިކުރުމުގެ މަސައްކަތް ސްޓެލްކޯގެ އެހީއާ އެކު ކުރިއަށް\n30 އަހަރު ތެރޭގައި ޗައިނާގެ އިޤްތިޞާދު ކުރިއެރި އެންމެ ލަސްމިނުގައި\nޑިސެމްބަރު މަހު 214،776 މީހަކު ރާއްޖެ އެތެރެވި، ފުރީ 194،044 މީހުން\nއެއާޕޯޓް ޓެކްސީ ކިއު އަދި ފެރީ އެއް ސަރަހައްދަކަށް ބަދަލުކޮށްފި\nޖެނުއަރީ 19, 2020


ދަރުބާރުގޭގެ އިރުން އޮތް ހުސްބިމުގައި ޓޫރިސްޓް ހޮޓަލެއް އަޅަން ފެނޭތޯ ބެލުމަށް ހަވީރު އޮންލައިނުން ކުރި ސާވޭއަކުން، އެ ސަރަހައްދުގައި ހޮޓާ އަޅަން ގިނަ ބަޔަކު ބޭނުން ނުވާ ކަމަށް ދައްކައިފި އެވެ.\nއެ ސަރަހައްދުގައި ހޮޓާ އެޅުމަށް ސަރުކާރުން އިއުލާން ކުރުމާ ގުޅިގެން ހަވީރު އޮންލައިންގައި މި މަހުގެ 12- 19 އަށް ޝާއިއުކުރި ހިޔާލު ހޯދުމުގެ ވޯޓަކުން ދެއްކި ގޮތުގައި ގިނަ ބަޔަކު ބޭނުންވަނީ އެ ސަރަހައްދު ޕާކެއްގެ ގޮތުގައި ތަރައްގީކުރުމަށެވެ. މި އޮންލައިން ވޯޓުގައި އެ ތަން ޕާކެއްގެ ގޮތަށް ތަރައްގީކުރުމަށް 1550 މީހުން ވޯޓުދީފައި ވެ އެވެ. އެއީ ޖުމްލަ ވޯޓުގެ 47 ޕަސެންޓެވެ. މީގެ އިތުރުން އެ ސަރަހައްދު މިހާރު އޮތްގޮތަށް އާއްމުން ކުޅޭ ތަނެއްގެ ގޮތުގައި ބޭއްވުމަށް 1282 މީހުން ވަނީ ވޯޓުދީފަ އެވެ. އެއީ 39 ޕަސެންޓެވެ. އެތަނުގައި ޓޫރިސްޓް ހޮޓަލެއް އެޅުމަށް ދީފައި ވަނީ ޖުމްލަ ވޯޓުގެ 12 ޕަސެންޓެވެ. އެއީ 421 ވޯޓެވެ. ހިޔާލު ހޯދުމުގެ މިވޯޓުގައި ޖުމްލަ 3253 ވޯޓުދީފައިވެ އެވެ.\nދަރުބާރުގޭގެ އިރުން އޮތް ހުސްބިމުގައި ހޮޓަލެއް އެޅުމަށް ވަޒީރުންގެ މަޖިލީހުން ރައީސުލްޖުމްހޫރިއްޔާ އަލްއުސްތާޒު މައުމޫން އަބްދުލްގައްޔޫމަށް ލަފާއަރުއްވާފައި ވަނީ މިދިޔަ މަހުގެ ތެރޭގަ އެވެ. ދަރުބާރުގެ ސަރަހައްދުގައި އަޅަން ނިންމެވި ހޮޓަލަކީ ނަސަންދުރަ ޕެލަސް ހޮޓެލްގެ ބަދަލުގައި ތަރައްގީ ކުރައްވާ ހޮޓަލެއް ކަމަށް ވެސް ރައީސް އޮފީހުން ނެރުއްވި ބަޔާނެއްގައި ވަނީ ވިދާޅުވެފަ އެވެ.\nނަސަންދުރަ ޕެލަސް ހޮޓެލްގެ ބަދަލުގައި ދަރުބާރުގޭ ސަރަހައްދުގައި ހޮޓާ އަޅަން ހާއްސަކުރެވޭ ގާތްގަނޑަކަށް 37،000 އަކަފޫޓުގެ ބިން ނެގޭނީ ދަރުބާރުގޭގެ އިރުމަތީކޮޅުގައި އޮތް ބަގީޗާ އިން ފެށިގެން، އިންވެގެން އޮތް މަގާ ޖެހިގެން އޮތް ކޮށީގެ ބައެއް ހިމެނޭ ގޮތަށް ކަމަށްވާތީ ކަމަށް ހަވީރަށް ދެއްވި އިންޓަވިއުއެއްގައި ޓޫރިޒަމް މިނިސްޓަރު ވަނީ ވިދާޅުވެފަ އެވެ.\nއަރުޝީފަށް ނެގީ 22/03/2017 13:44\nއެންމެފަހުން އަޕްޑޭޓްކުރީ 22/03/2017 13:44


SunOnline: 50 vana Gaumee tennis mubaaraathah beyruge hatharu gaumakah dhauvathu dheny\n50 ވަނަ ގައުމި ޓެނިސް މުބާރާތައް ބޭރުގެ ހަތަރު ގައުމަކަށް ދައުވަތު ދެނީ\nޢަބްދުﷲ އައިމަން 21 Oct 2019, 19:35\nޓެނިސް އެސޯސިއޭޝަނުގައި މިއަދު ބޭއްވި ބައްދަލުވުމުގައި އެ އެސޯސިއޭޝަނުގެ ޖެނެރަލް ސެކެޓްރީ ޔޫސުފް ރިޒާ ވާހަދަ ދައްކަވަނީ --- ސަން ފޮޓޯ\nރާއްޖޭގައި ޓެނިސް ކުޅޭތާ 50 އަހަރު ފުރި ގައުމީ ފެންވަރުގައި ޓެނިސް މުބާރާތްތަށް އިންތިޒާމް ކުރެވޭތާ 50\nއަހަރު ފުރުން ފާހާގަ ކުރުމުމުގެ ގޮތުން މިފަހަރުގެ ގައުމީ ޓެނިސް މުބާރާތުގައި ބޭރުގެ ހަތަރު ގައުމަކަށް ދައުވަތު ދީގެން ބޮޑެތި ބަދަލުތަކާއެކު އަންނަ މަހު ފަށަން ހަމަޖައްސައިފި އެވެ.\nރާއްޖޭގެ ތާރީޚުގައި ވެސް މިހާތަނަށް ބާއްވާ އެންމެ ބޮޑު ޓެނިސް މުބާރާތަށް މި މުބާރާތް ވާނެ ކަމަށް ޓެނިސް އެސޯސިއޭޝަނުން ބުނެފައިވާ އިރު މިފަހަރުގެ މުބާރާތުގައި ރާއްޖޭގެ އިތުރުން ސަރަހައްދީ އެންމެ ވަރުގަދަ އިންޑިއާ އަދި ސްރީލަންކާގެ އިތުރުން ނޭޕާލާއި ކެމްބޯޑިއާގެ ކުޅުންތެރިންވެސް މި މުބާރާތުގައި ވާދަކުރާނެއެވެ.\nއަލަށް ހަދަމުންދާ ޓެނިސް ކޯޓު ކައިރީގައި މިއަދު ބޭއްވި ޕްރެސްގެ ތެރެއިން. މި ޕްރެސްގައި ކުޅިވަރާ ބެހޭ ވަޒީރު އަހްމަދު މަހްލޫފާއި ޓެނިސް އެސޯސިއޭޝަނުގެ އިސްވެރިން ވަނީ ބައިވެރިވެފައި --- ސަން ފޮޓޯ// ފަޔާޒް މޫސާ\nއަދި އެހެން އަހަރުތަކާ ޙިލާފަށް މިފަހަރުގެ މުބާރާތުގެ ފައިސާގެ އިނާމުގެ ގޮތުގައި 25،000 އެމެރިކާ ޑޮލަރުގެ ރެކޯޑު އަދަދެއް ދޭން ހަމަޖައްސާފައިވާ ކަމަށް ޓެނިސް އެސޯސިއޭޝަނުން ބުނެއެވެ. މިފަހަރުގެ މުބާރާތުގެ ޓައިޓަލް ސްޕޮންސަރުންނަކީ ބޭންކް އޮފް މޯލްޑިވްސްއެވެ. ބީއެމްއެލްއާއި ޓެނިސް އެސޯސިއޭޝަނާ ދެމެދު ތިން އަހަރުގެ އެއްބަސްވުމެއް ވަނީ ވެފައެވެ.\nމިފަހަރުގެ މުބާރާތުގައި ނުވަ ކެޓަގަރީ އަކުން ޖުމުލަ 150 ކުޅުންތެރިން ބައިވެރިވާނެ ކަމަށް ޓެނިސް އެސޯސިއޭޝަނުން ބުނެ އެވެ. އޭގެ ތެރޭގައި ހިމެނެނީ ހަތް އަހަރުން ދަށުގެ އުމުރުފުރާ، އަށް އަހަރުން ދަށް، 12 އަހަރުން ދަށް، 14 އަހަރުން ދަށް، ޖޫނިއާ އޯޕަން، މެންސް އޯޕަން، ވުމެން އޯޕަން އަދި މިކްސްޑް ޑަބަލްސްގެ އިތުރުން 45 އަހަރުން މަތީގެ އުމުރުފުރާ އެވެ. އޭގެ ތެރެއިން 10 އަހަރުން ދަށުގެ އުމުރުފުރާތަކުގެ ކެޓަގަރީތަކުގެ މެޗުތައް ކުޅޭނީ ރައުންޑް ރޮބިން ފޯމެޓަށެވެ. އަދި 10 އަހަރުން މަތީ ކެޓަގަރީގެ މެޗުތައް ކުޅޭނީ ނޮކްއައުޓް ފޯމެޓަށެވެ.\nގައުމީ ޓެނިސް އެސޯސިއޭޝަނުގެ ޖެނެރަލް ސެކެޓްރީ ޔޫސުފް ރިޒާ ވިދާޅުވީ، މިފަހަރުގެ މުބާރާތުގައި ބޭރު ގައުމުތަކުގެ 20 ކުޅުންތެރިން މަދުވެގެން އެކި އެކި އުމުރުފުރާތަކުން ވާދަ ކުރާނެ ކަމަށެވެ.\n"މިއަހަރުގެ މި މުބާރާތް ވާނެ ރާއްޖޭގެ ތާރީހުގައި ވެސް ބޭއްވޭ އެންމެ ބޮޑު އަދި ކުލަގަދަ މުބާރާތަށް. އެހެން އަހަރު ތަކުގެ ގައުމީ ޓެނިސް މުބާރާތާ ޙިލާފަށް މިފަހަރުގެ މުބާރާތް ކުޅޭނީ ބޭރުގެ ގައުމުތަކަށް އިންވައިޓް ކޮށްގެން،" ރިޒާ ވިދާޅުވިއެވެ.\nއޭނާ ވިދާޅުވީ، މިފަހަރުގެ މުބާރާތަށް ދައުވަތު ދީފައިވާ ގައުމުތައް ކަނޑައެޅީ ވީހާވެސް ރާއްޖެއާ ކައިރި ގައުމުތައް ބަލައިގެން ކަމަށާއި މި މަހުގެ 23 ވަނަ ދުވަހާއި ހަމައަށް މުބާރާތުގައި ބައިވެރިވުމުގެ ޑެޑްލައިން އޮންނާނެ ކަމަށެވެ. އަދި މިހާރު ވެސް ބައެއް ގައުމުތަކުގެ އެންޓްރީ ފޯމުތައް ލިބެމުންދާކަން އޭނާ ފާހަގަކުރެއްވިއެވެ.\nރާއްޖޭގައި މީގެ ކުރިން ބައިނަލް އަގުވާމީ ޓެނިސް މުބާރާތްތައް ބޭއްވިފައި ނުވަނީ ޓެނިސް ކުޅޭނެ ކޯޓުތައް މަދުވެގެންނެވެ. އެގޮތުން ޓެނިސްގެ ބައިނަލް އަގުވާމީ ސްޓޭންޑާރޑުގެ ދަށުން ހަތަރު ކޯޓު ހުރެގެން ނޫނީ މުބާރާތްތަކެއް ނުބޭއްވެ އެވެ. އެހެންކަމުން އެކަމަށް ހައްލެއް ހޯދުމަށްޓަކައި ޓެނިސް ކޯޓާއި އިންވެގެން މާލޭ ހުޅަނގު ފަރާތުގައި އޮތް ވޮލީ ކޯޓު ނެގުމަށްފަހު އެތަނުގައި އިތުރު ޓެނިސް ކޯޓެއް އެޅުމުގެ މަސައްކަތް މިހާރު ވަނީ ފަށައިފަ އެވެ.\nމި މަސައްކަތް ކުރައްވަނީ އެސޯސިއޭޝަނުގެ ރައީސް އަހްމަދު ނަޒީރު (ކްރައުން ނަޒީރު)ގެ އަމިއްލަ ހަރަދުފުޅުގަ އެވެ. އޭނާ އަންނަނީ އެތަނުގެ ވޮލީ ކޯޓު އެހެން ބިމަކަށް ބަދަލުކޮށް އިތުރު ދެ ވޮލީކޯޓު އަޅައިދިނުމުގެ މަސައްކަތް ވެސް ކުރައްވަމުންނެވެ. އެހެން ކަމުން ރާއްޖޭގައި ތިބި ފައިސާ ވެރިން މިފަދައިން ކުޅިވަރުގެ ކަންކަމަށް ހަރަދު ކުރުމުން ނޫނީ ގައުމު ކުރިއަށް ނުދާނެ ކަމަށް އޭނާ ވިދާޅުވި އެވެ.\n"ރާއްޖޭގައި ހިލޭ ސާބަހަށް ކުޅިވަރަށް ހަރަދު ކުރާ ބަޔަކު މިހާރުވެސް އެބައުޅޭ. އަޅުގަނޑަކީ އޭގެން އެކަކު. ކޮންމެ ކުޅިވަރަކަށް ބަލާލި ނަމަވެސް މި ފެންނަނީ ސަރުކާރުން ހަރަދުކޮށްފައި ހުރިތަންތަން. އާއްމުންގެ މީހަކު ހަރަދު ކުރާ ތަން ވަރަށް ނުފެނޭ. ގައުމުގައި ތިބި ފައިސާ ވެރިން މިކަހަލަ ކަންކަމަށް ހަރަދު ކުރާނަމަ މި ރާއްޖެ މާ ފުރިހަމަ ރާއްޖެއަކަށް ވެގެން ދާނެ." ނަޒީރު ވިދާޅުވިއެވެ.\nކުޅިވަރާ ބެހޭ ވަޒީރު އަހްމަދު މަހްލޫފް ވިދާޅުވީ އަމިއްލަ ފަރާތެއް އިސްނަގައިގެން މިފަދަ ކަމެއް ކުރުމަކީ ވަރަށް އުފާ ކުރައްވާ ކަމެއް ކަމަށެވެ. އަދި އެކަމަށް ދޭން ޖެހޭ ހުރިހާ އެއްބާރުލުމެއް މިނިސްޓްރީގެ ފަރާތުން ލިބޭނެ ކަމުގެ ޔަގީންކަން ދެއްވާ ކަމަށް ވެސް މަހްލޫފް ވިދާޅުވިއެވެ.\nމީގެ އިތުރުން 2023 ގައި ރާއްޖޭގައި ބާއްވާ އިންޑިއަން އޯޝަން އައިލެންޑް ގޭމްސްގައި ޓެނިހުން ރަނގަޅު ކާމިޔާބީތަކެއް ހޯދޭނެ ކަމުގެ އުންމީދު އެބައޮތް ކަމަށާއި ދާދި އަވަހަށް ސާބިއާގެ އެހީތެރިކަމާ އެކު ޓްރެއިނިންގް ޕްރޮގުރާމުތަކެއް ހިންގުމަށް އެމްއޯޔޫގައި ސޮއެކުރައްވާނެ ކަމަށެވެ.


އެޑްމިން – Page 199 – Liyuntheringe Gulhun\nVisitors online  80:users  0guests  42bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nރޯދަ ހަދިޔާ – (ހަލީސާ -8)\n15 ޖުލައި 2013ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 2613\nޤަބުރުސްތާނުގެ ވަށައިފާރު ރާނަނީ ކީއްކުރަން؟\nރަށު އެންމެން އެއްވެ ތިބެ އެ ރަށުގެ ޤަބުރުސްތާނުގެ ވަށައިފާރު ރޭނުމާމެދު މަޝްވަރާ ކުރަމުންދަނީއެވެ. މަޝްވަރާކުރަން ތިބި މީހުންގެ ތެރެއިން އެކަކު ނޫން އެހެން ހުރިހާ އެންމެން އެ މަސައްކަތްކުރަންޖެހޭކަމަށް އެއްބަސްވެ އެކަމަށް ތާއީދު ކުރިއެވެ. އެކަމާ ދެކޮޅުހެދި މީހާ އޭނާ އެކަމާ ދެކޮޅު ހަދާ ސަބަބު ބުނެދިނެވެ. ރޯދަމަސް އައުމުން . . . . .\n14 ޖުލައި 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 7623\nޢަބްދުލްޢަޒީޒު ޖަމާލު އަބޫބަކުރު“ޝަހުރު ރަމަޟާން” އައީމާ ހިތް ވެޔޭ އަދު ރޯޝަނީ އަހުލުނަށް ގިނަގުނަ ޘަވާބުން ކުރިމަގޭ އަދު އަލިވަނީ ވަހުމުތައް ދޫކޮށް ޞިރާޠުލްމުސްތަޤީމަށް ހުރެ ދަނީ!\nހެޔޮ ޢަމަލު ގުނަކުރުން އޭ އެންމެނަށް އޮތް ފުރުޞަތެއް ހެޔޮކަމާ ތަޤުވާގެ ސަބަބުން ލާބަ ލިބެނިވި މޮޅު ގޮތެއް ހެޔޮ ބަހެއް ނޫނީ ނުބުނެ ހުރުމޭ އަބަދު ލާޒިމު ވަނީ\nރޯދަވެރިޔާ ހިފަހައްޓަންޖެހޭ ބައެއް އަދަބުތައް\n14 ޖުލައި 20131 ޚިޔާލުފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 5143\nއިބްރާހީމު ރަޝީދު މޫސާ ރޯދަވެރިޔާ ރޯދަހިފާއިރު، އޭގައި ހިފަހައްޓަންޖެހޭ އަދަބުތަކެއް ވެއެވެ. މިއީ މާތްރަސޫލާ ރޯދަވެރީންނަށް ދެއްވައިފައިވާ އިރްޝާދުތަކެކެވެ. އޭގެ ތެރޭގައި މި ދަންނަވާ ކަންތައް ފާހަގަކޮށްލަމެވެ.\n1- އިރުއޮއްސުމުން ރޯދަވީއްލުން އަވަސްކުރުން: ކީރިތި ރަސޫލާ ޙަދީޘް ކުރައްވަނީ لاَيِزَالُ الناسُ بِخَيْرٍماعَجّلُوا الفطر (رواه البخارى مسلم) “އިރުއޮއްސުމުން ރޯދަވީއްލުން އަވަސްކުރާނަމަ މީސްތަކުން ހެޔޮކަންމަތިން ފިލައިގެން ނުދާނެތެވެ.” ރޯދަވީއްލުން ރަނގަޅީ ކަދުރު ކޮޅަކުންނެވެ. ނުވަތަ ފޮނި އެއްޗަކުންނެވެ. ފޮނިއެއްޗެއް ނުލިބިއްޖެނަމަ ފެންފޮދަކުންނެވެ. ކީރިތި ރަސޫލާ މަޣުރިބު ނަމާދުކުރައްވަނީ ކަދުރުކޮޅަކުން ރޯދަފުޅު ވީއްލެވުމަށް ފަހުގައެވެ.އެހެންކަމުން ރޯދަ ނުވީއްލައި މަޣްރިބުނަމާދު ކުރުން ރަނގަޅުވެގެން ނުވެއެވެ.\nބަފައެއް ކަހަލަ ބޭބެއެއްގެ ސިޓީއެއް (ދެވަނަބައި)\n14 ޖުލައި 20131 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8661\nމިއީ މީގެ 80 ވަރަކަށް އަހަރުކުރިން ސޫރިޔާ/ ސީރިޔާގެ އިލްމުވެރި ބޭފުޅަކު ލިޔުއްވި ސިޓީއެކެވެ. މި ސައިޓުގައި ޒަމާންވީ ދިވެހި ލިޔުން ގެނެސްދެވޭފަދައިން، ޒަމާންވީ އަރަބި ލިޔުމެއްވެސް ކިޔުންތެރިންނަށް ހަދިޔާ ކޮށްލާހިތްވީއެވެ. އެޒަމާނުގައި އެމީހުން ބިރުން އުޅުނު ކަންތަކާއި، އަމިއްލަ ބަހާއި ދީނާއި ސަގާފަތަށް ލިޔުންތެރިޔާގެ ހިތުގައި އޮތް ގަދަރާއި ކުލުނު ވަރަށް ރީތިކޮށް ހާމަވެއެވެ. އަޅުގަނޑުގެ ބޭނުމަކީ އެޒަމާނުގެ އަރަބި ދުނިޔެއަށް ކުޑަދޮރެއް ހުޅުވައިދިނުމެވެ. —— ސަމީރު (އިއްޔެ ޝާއިޢުކުރި ބައިގެ ބާކީ)\n14 ޖުލައި 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 7901\n“ބޭބޭ- މިހާރު ތިޔަ ނިންމީ ކިހިނެއް ހަދަން-؟” ރަފީޤު އޭނާގެ ބޭބެ ޝަރީފާ ދިމާ އަށް ބަލައިލާފައި މަޑު މައިތިރި ރާގަކަށް އަހައިލިއެވެ.\n“ކޮން ކަމެއް-؟” ޝަރީފް ފަނި ހުސް ކުރި ތަށި ޒުބައިދާގެ އަތަށް ދެމުން އަހައިލިއެވެ.\n“މަންމަގެ ކަންތައް-” ރަފީޤު ބުނެލިއެވެ.\nރޯދަ ހަދިޔާ – (ހަލީސާ -7)\n14 ޖުލައި 2013ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 4349\nޒިލޭބީ ހެދީ ތާޒާކޮށް\nގާޑިއާ ދޮށަށް ވިޔަފާރިކުރަން ދިޔަ މީހާ އެ ގާޑިޔަލުގައި ވިއްކަންހުރި ޒިލޭބީ ގަނެގެން ރަހަ ބަލާލައިފިއެވެ. އޭގެ ރަހަ އަނގައިގައި ލުމާއެކު ގާޑިޔަލުގެ ވެރިމީހާއާ ސުވާލުކޮށްފިއެވެ. “މިއީ ތާޒާކަންމަތީ ތައްޔާރުކޮށްފައި ހުރީ ޒިލޭބީއޭ ބުނީމެއްނުން. އެކަމަކު މި މިހިރީ ކަރުވެފައި.”\n13 ޖުލައި 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2784\nކަނީރު ޢަބްދުއްރަޙީމް (ކަނީރު) ރޯދައިގެ ރޫޙާނީއުފާ އެކި ވަކި ކަތުން އެކިމިންވަރަށް ހޯދައި ފިތުރުއީދާއި އެކީ ގިނަބަޔަކު އެހަނދާން ފުހެލަނީ\nމީވެސް ސަގާފަތުގައި ވަރަށް ފާހަގަކުރަން ބޭނުންކަމެއް މީވެއްޖެ އަޅުކަމަކަށް ވުރެން މަޖަލާއިކެއުމަކަށް ބުނެވެނީ\n13 ޖުލައި 20131 ޚިޔާލުފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 5267\nއިބްރާހީމް ރަޝީދު މޫސާ الله سبحانه وتعالىއެކަލާނގެ ބާވައިލެއްވި އިސްލާމްދީނުގެ ތަޝްރީޢުތަކުގައި ލައްވާފައިވާ ޙިކްމަތްތަކަކީ އޭގެ ފުންމިންތަކާއި އުސްމިންތައް އެނގޭނެ އެއްޗެއް ނޫނެވެ. މާތްﷲ ޢިލްމާއި ޙިކްމަތްދެއްވި ބޭކަލުން، މީގެ ތެރެއިން ބައެއް ޙިކްމަތްތައް ދެނެގަނެ މީސްތަކުންނަށް ހާމަކުރާނެތެވެ. ބަފައެއްކަހަލަ ބޭބެއެއްގެ ސިޓީއެއް (ފުރަތަމަ ބައި)\n13 ޖުލައި 20133 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8384\nމިއީ މީގެ 80 ވަރަކަށް އަހަރުކުރިން ސޫރިޔާ/ ސީރިޔާގެ އިލްމުވެރި ބޭފުޅަކު ލިޔުއްވި ސިޓީއެކެވެ. މި ސައިޓުގައި ޒަމާންވީ ދިވެހި ލިޔުން ގެނެސްދެވޭފަދައިން، ޒަމާންވީ އަރަބި ލިޔުމެއްވެސް ކިޔުންތެރިންނަށް ހަދިޔާ ކޮށްލާހިތްވީއެވެ. އެޒަމާނުގައި އެމީހުން ބިރުން އުޅުނު ކަންތަކާއި، އަމިއްލަ ބަހާއި ދީނާއި ސަގާފަތަށް ލިޔުންތެރިޔާގެ ހިތުގައި އޮތް ގަދަރާއި ކުލުނު ވަރަށް ރީތިކޮށް ހާމަވެއެވެ. އަޅުގަނޑުގެ ބޭނުމަކީ އެޒަމާނުގެ އަރަބި ދުނިޔެއަށް ކުޑަދޮރެއް ހުޅުވައިދިނުމެވެ.———- ސަމީރު\n13 ޖުލައި 20133 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 7939\n“ތިޔައީ އަހަރެންގެ ދިރިއުޅުމަށް އައި އެންމެ ފުރަތަމަ އަދި އެންމެ ފަހުގެ ލޯބިވެރިޔާ. އަހަރެން މީގެ ކުރިން ދުވަހަކުވެސް މީހަކު ދެކެ ލޯތްބެއް ނުވަން.” އޭނާ ފުރިހަމަ އިތުބާރާއެކު ބުނެލިއެވެ. އޭނާ އަހަރެންގެ އަތުގައި ހިފައިގެން ކާރާ ދިމާއަށް ހިނގައިގަތީވެސް އެހާމެ ފުރިހަމަ އިތުބާރަކާ އެކުގައެވެ. ހިނގައިގަންނަމުން އޭނާ ބުންޏެވެ. “އަވަހަށް ހިނގާ… މިހާރު މާބޮޑަށް ލަސްވެއްޖެ.”\nއޭނާ ކާރުގެ ކުރީ ގޮނޑީގައި އިށީނދެއްޖެއެވެ.


މަތީ ދަރަޖަ ހޯދާ ފަރާތްތަކަށް ރައީސުލްޖުމްހޫރިއްޔާ ދެއްވާ ޚާއްޞަ އިނާމު ދެއްވައިފި\nއާރޓިކަލްކިޔުމަށް ހޭދަވާނެކަމަށް ބެލެވެނީ : 16 މިނެޓް,0ސިކުންތު\nމި އިނާމުތައް ދެއްވީ، ޖުމްހޫރީ ދުވަހުގެ މުނާސަބަތުގައި މިރޭ ދަރުބާރުގޭގައި ބޭއްވި ރަސްމީ ޖަލްސާގައި، ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް އެވެ.\nޚާއްސަ އިނާމު ލިބިވަޑައިގެންނެވި ބޭފުޅުންނަށް ރައީސުލްޖުމްހޫރިއްޔާ ދެއްވީ މެޑެއްޔަކާއި ހަނދާނީ ލިޔުމެކެވެ.\nމިއަހަރުގެ ޚާއްޞަ އިނާމު 39 ބޭފުޅަކަށް ލިބިވަޑައިގެންނެވިއެވެ. އެބޭފުޅުންގެ ތެރޭގައި ހިމެނިވަޑައިގަންނަވަނީ ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ އެންމެ މަތީ ލެވެލްގެ ސަނަދެއް ހާސިލްކުރުމުގައި ފާހަގަކޮށްލެވޭ ކާމިޔާބީއެއް ހޯއްދެވި ބޭފުޅަކާއި، މަތީ ތަޢުލީމާއި ތަމްރީނުގެ ކޯހަކުން އެންމެ މަތީ ވަނަ ހޯއްދެވި 32 ބޭފުޅުންނެވެ. އަދި ބައިނަލްއަޤްވާމީ މިންކުރުމަކުން އެންމެމަތީ ވަނަ ނުވަތަ ޝަރަފެއް ހޯއްދަވާފައިވާ6ބޭފުޅުންނެވެ. މީގެ އިތުރުން ޤައުމީ ކުޅިވަރު ދެޓީމެއްވެސް ހިމެނެއެވެ.\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ އެންމެމަތީ ލެވެލްގެ ސަނަދެއް ހާސިލުކުރުމުގައި ފާހަގަކޮށްލެވޭ ކާމިޔާބީއެއް ހޯއްދެވި ބޭފުޅަކީ ރ. ހުޅުދުއްފާރު އޯކިޑްވިލާ ޑޮކްޓަރ ޔޫސުފް ނިޡާމް އެވެ.\n1. އަލްފާޟިލް ޙައްސާން ވަޙީދު ގ. ވަށަފަރު\n2. އަލްއުސްތާޛާ ފާޠިމަތު ދިޔާނާ ގޯރަންވިލާ ސ. ހުޅުދޫ\n3. އަލްފާޟިލް ޢަބްދުﷲ ސަނޫން ގ. މޯނިންގވިލާ\n4. އަލްއުސްތާޛާ ޙައްވާ ސަނާ މ. ރިވެލިގެ\n5. ޕޮލިސް ޗީފް ސްޓޭޝަން އިންސްޕެކްޓަރ ޝިމްހާޒް ޢަލީ ސަޢީދުމަންޒިލް ގއ. މާމެންދޫ\n6. އަލްފާޟިލް ޙަމްދޫން ޢަބްދުލްޙަމީދު ނަސީމީވިލާ އދ. ދިގުރަށް\n7. އަލްފާޟިލާ ޚަދީޖާ ސިއުނާ ވިންޑްސްކްރީން ސ. ފޭދޫ\n8. އަލްފާޟިލާ ޚަދީޖާ ލީޒާ ނިވާދަށުގެ ހއ. ކެލާ\n9. އަލްފާޟިލް އިބްރާހީމް އާދަމް އަލިގިރި ޅ. ހިންނަވަރު\n10. އަލްފާޟިލް މުޙައްމަދު ރިޔާޟް އަސްރަފީގެ ފ. މަގޫދޫ\n11. އަލްފާޟިލާ ޢާއިޝަތު ރަޝީދު މައުވާ ސ. ހިތަދޫ\n12. އަލްއުސްތާޛު އަޙްމަދު ޢަބްދުލްމަތީން ބަސަރާ ތ. ވިލުފުށި\n13. އަލްފާޟިލް ޙާމިދު ޢަލީ ހުވަނދުމާގެ އދ. މާމިގިލި\n14. އިންސްޕެކްޓަރ އޮފް ޕޮލިސް ޢަބްދުﷲ ޢަރީފް އާރާސްތު މ. ދިއްގަރު\n15. އަލްފާޟިލް ޢާމިރު ޙަސަން ދަފްތަރު ނަންބަރު ރސ 9245\n16. އަލްފާޟިލާ ސައުދަތު ޢަފީފް ސުހާނާވިލާ ސ. ފޭދޫ\n17. އަލްއުސްތާޛާ މުނާ ޢާޞިމް ދަފްތަރު ނަންބަރު ރސ 5059\n18. އަލްއުސްތާޛާ ޚަދީޖާ އަޙްމަދު ފުނާޑު ލަގްޒަރީވިލާ ޏ.ފުވައްމުލައް\n1. އަލްފާޟިލާ ޢާއިޝަތު ރިޝްމީ ރަމީޒް ހ. ދިލާސާއާގެ\n2. އަލްފާޟިލް އަޙްމަދު މާހިލް ސަޢީދު ރަންކޮކާގެ ސ. ފޭދޫ\n3. އަލްފާޟިލް މުޙައްމަދު މޫސާ މައިބުޅާގެ ޅ. ނައިފަރު\n4. އަލްފާޟިލް އަޛުނީން ރަޝާދު އެޅެހިށިވިލާ ގއ. ވިލިނގިލި\n5. އަލްފާޟިލާ އާމިނަތު ނަބީހާ ޢަބްދުއްރައްޒާޤު ދަފްތަރު ނަންބަރު ރސ 4844\n6. އަލްފާޟިލާ ފާޠިމަތު ދީމާ ޢަލީ މ. އިޝާންވިލާ\n7. އަލްފާޟިލާ ޢާއިޝަތު ރަފާ ނާޡިމް މ. ވައިޓްބެލް\n1- އަޙްމަދު ރަސަލް ތަސްލީމް ގ. ކްރީމްވިލާ\nބިޒްނަސް ސްޓަޑީޒް، އިކޮނޮމިކްސް / އަޙްމަދިއްޔާ އިންޓަރނޭޝަނަލް ސްކޫލް)\n2- ޒަޔާން ސަޢުދުﷲ މާޒް ހއ. އުލިގަން މެތަމެޓިކްސް /ހއ. އުލިގަމު ސްކޫލް\n3- އިސްމާޢީލް އަޒުމާން ޢަބްދުﷲ ހުޅުމާލެ ފްލެޓް ނަންބަރު 01-1-12\nސޯޝިއޮލޮޖީ /ބިލަބޮންގ ހައި އީ.ޕީ.އެސް އިންޓަރނޭޝަނަލް ސްކޫލް\n4- ޒަޔާން ޢަބްދުﷲ ނާޒިލް ތަޑިރަތްމާގެ ބ. ތުޅާދޫ\nބައޮލޮޖީ /އިސްކަންދަރު ސްކޫލް\n5- އިބްރާހީމް ޔައިޝް ޝާކިރު ދަފްތަރު ނަންބަރު 6389\nމެރިން ސައިންސް / ދަރުމަވަންތަ ސްކޫލް\n6- އާމިނަތު ލާމިއާ މަޤްބޫލް ހ. ޖަވްޒާ\nޓްރެވަލް އެންޑް ޓޫރިޒަމް / އިސްކަންދަރު ސްކޫލް\n1- އަޙްމަދު އަލްޙާން އާދަމް އޮރެންޖުގެ ޅ. ހިންނަވަރު\nއެކައުންޓިންގ /އަޙްމަދިއްޔާ އިންޓަރނޭޝަނަލް ސްކޫލް\n2- ޙުސައިން ސާނީ ސަމާޕެލަސް ތ. ކަނޑޫދޫ\n3- އާމިނަތު ރިސާލާ އޯކިޑްމާގެ ފ. ބިލެތްދޫ\nއެކައުންޓިންގ / ފ. ބިލެތްދޫ ސްކޫލް\n4- ޢަބްދުﷲ ޔަޒާން ރަޝީދު މ. ބީނާފުށި\nއެކައުންޓިންގ ބިޒްނަސް ސްޓަޑީޒް / އައްޑޫ ހައި ސްކޫލް\n5- ޢާއިޝަތު ސަޙާ ރަޝީދު ޕާމްޝޭޑް ސ. ފޭދޫ\nއެކައުންޓިންގ، އިކޮނޮމިކްސް /އައްޑޫ ހައި ސްކޫލް\n6- އިމްކާން އިބްރާހީމް މ. އިހަލަ\nއެކައުންޓިންގ / ސެންޓަރ ފޮރ ހަޔަރ ސެކަންޑަރީ އެޑިޔުކޭޝަން\n7- އިސްމާޢީލް ނަފާލް އިބްރާހީމް ދަފްތަރު ނަންބަރު ދރ. 1433\n8- އަޙްމަދު އިޖުލާލް ބުލްބުލާގެ ބ. ކެންދޫ\n9- ޝަމީލާ ޢަބްދުލްޖަލީލު ޝަބްނަމީގެ ރ. އިނގުރައިދޫ\nއެކައުންޓިންގ /ބ. އަތޮޅު ތަޢުލީމީ މަރުކަޒު\n10- މުޙައްމަދު މިއުވާން މަސީޙު ތުނޑި މީނާ ލ. ގަން\nބަޔޮލޮޖީ /ސެންޓަރ ފޮރ ހަޔަރ ސެކަންޑަރީ އެޑިޔުކޭޝަން\n11- މުޙައްމަދު ތަހްސީން ޙަސަން ސަން ފްލާވަރ ގދ. ފިޔޯރީ\nފިޒިކްސް /ސެންޓަރ ފޮރ ހަޔަރ ސެކަންޑަރީ އެޑިޔުކޭޝަން\n1- ރ. އިނގުރައިދޫ ހަތިހާ، ޢަލީ ފައުޒާން (އުމުރު 16 އަހަރު)\n2- ރ. އިނގުރައިދޫ މާހާ، ނިޝާހް ޢަބްދުލްޣަފޫރު (އުމުރު 15 އަހަރު)\n1- މަރްޔަމް ބަރްޝާ މުޙައްމަދު ސަޢީދާ މަންޒިލް ށ. ފީވައް\n2- އިސްމާޢީލް ޖައިޝް ޖަލާލު ބިލަތްމާގެ ގދ. ގައްދޫ\n3- މުޙައްމަދު މައުއިލް ބުލްބުލާގެ ހއ. ކެލާ\n4- މުޙައްމަދު އަކްމަލް ނަޞީރު މ. ސަނީކޯސްޓް\n5- އާމިނަތު އައިނާ ޢަލީ ދަފްތަރު ނަންބަރު ދރ 2406\n1- ޢަބްދުﷲ ޔާފިޡް އަޙްމަދު ކޯދު ނ. ވެލިދޫ\n2- ފައިޙާ ޢަބްދުﷲ އުރަހަ މ. މުލައް\n3- ސަޢާދާ އަޙްމަދު މއ. ބަރަކޫޑާ\n4- އިޒްޙާން ޢަބްދުﷲ ގ. އެއްތެޔޮމާގެ\n5- ޢަލީ ތަޙްނީކު އަޙްމަދު ހ. ހިރެވެރި\n6- މުޙައްމަދު އިޢުޖާޒު ޔަޒީދު ދޮޅަސް ހުޅުމާލެ


ލޭގެ ގްރޫޕް ނުވަތަ ލޭގެ ވައްތަރުތަކަކީ ކޮބާ؟ | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ލޭގެ ގްރޫޕް ނުވަތަ ލޭގެ ވައްތަރުތަކަކީ ކޮބާ؟\nލޭގެ ގުރޫޕް (Blood Group)ކަނޑައަޅަނީ އުފެދުމުގައި ލޭގެ ރަތް ސެލްގެ ސަތަހައިގައި ހުންނަ ''އެންޓިޖަން''(Antigen) ތަކާއި ގުޅުވައިގެންނެވެ. މިގޮތުން ހުންނަ އެންޓިޖަން އަކީ ޕްރޮޓީން، ކާބޯހައިޑްރޭޓް، ގްލައިކޯ ޕްރޮޓީން ނުވަތަ ގްލައިކޯ ލިޕިޑް ކަމަށް ވެސް ވެދާނެއެވެ. ބައެއް ވައްތަރުގެ އެންޓިޖަންތައް ލޭގެ ރަތް ސެލް ނޫން އެހެން ސެލްތަކުގެ ސަތަހައިގައި ވެސް ހުރެދާނެއެވެ.\nލޭގެ ގުރޫޕްގެ ނިޒާމްތައް\nއޭބީއޯ ލޭގެ ގުރޫޕްގެ ނިޒާމް\nއޭބީއޯ ލޭގެ ގުރޫޕްގެ ނިޒާމް ބިނާވެފައިވަނީ ލޭގެ ރަތް ސެލްގެ ސަތަހައިގައިވާ ޕްރޮޓީންތަކެއްގެ މައްޗަށެވެ. މިޕްރޮޓީންތަކަށް ''އެންޓިޖަން'' ނުވަތަ ''އެގުލޫޓިނަޖަން''(Agglutinogen) އޭ ކިޔައެވެ. ދެބާވަތެއްގެ އެންޓިޖަން ހުރެއެވެ. އެއީ އޭ އަދި ބީ އެންޓިޖެން އެވެ. އެގުލޫޓިނަޖަން އޭ ކިޔަނީ މިފަދަ އެންޓިޖަން އެއް ހުރުމުން ސެލްތައް އެއްވެ އެކަތިގަނޑަކަށް ވުމަށް (Aggulutination) ވުމަށް ނުވަތަ ''އެގުލުޓިނޭޓް''ވުމަށް އެހީތެރިވެދޭތީއެވެ. އިންސާނާގެ ހަށިގަނޑުގައި މިއިން އެއް އެންޓިޖަން ނުވަތަ ދެއެންޓިޖަން ވެސް ހުރެދާނެއެވެ. ހަމަ މިހެން އެއްވެސް އެންޓިޖަންއެއް ނުހުރެވެސް ހިގައިދާނެއެވެ.\nލޭގެ ގުރޫޕްގެ ވައްތަރުތައް\nމިއެންޓިންޖަންތައް ހަށިގަނޑުގައި ހުންނަ ހުރުމަށް ނިސްބަތްކޮށް ލޭ މައިގަނޑު 4ގްރޫޕަކަށް ބެހިފައިވެއެވެ.\n* އޭ ގްރޫޕް( %42): ލޭގެ ރަތް ސެލްގެ ސަތަހައިގައި ހުންނާނީ އޭ އެންޓިޖަން އެވެ. ޕްލާޒްމާގައި ހުންނާނީ އެންޓިބީ ހަށިދަމަނަ ނުވަތަ އެންޓިބީ އެންޓިބޮޑީ އެވެ.\n* ބީ ގްރޫޕް(%9): ލޭގެ ރަތް ސެލްގެ ސަތަހައިގައި ހުންނާނީ ބީ އެންޓިޖަން އެވެ. ޕްލާޒްމާގައި ހުންނާނީ އެންޓިއޭ ހަށިދަމަނަ ނުވަތަ އެންޓިއޭ އެންޓިބޮޑީ އެވެ.\n* އޭބީ ގްރޫޕް( %3): ލޭގެ ރަތް ސެލްގެ ސަތަހައިގައި އޭ އަދި ބީ އެންޓިޖަން ހުރެއެވެ. ޕްލާޒްމާގައި ހަށިދަމަނަތަކެއް ނުހުރެއެވެ.\n* އޯ ގްރޫޕް( %46): ލޭގެ ރަތް ސެލްގެ ސަތަހައިގައި މިއިން އެއްވެސް އެންޓިޖަންއެއް ނުހުންނާނެއެވެ. ޕްލާޒްމާގައި އެންޓިއޭ އަދި އެންޓިބީ ހަށިދަމަނަތައް ހުރެއެވެ.\nއޭ އަދި ބީ އެންޓިޖަން ހަށިގަނޑުގެ ބައެއް އެހެން ގުނަވަންތަކުގައި ވެސް ހުރެއެވެ. މިގޮތުން ގުރުދާ، ޗިސްމޭ، މޭގަނޑު، ފުއްޕާމޭ، އުރަވަޅި، ކުޅުބޭރުކުރާ ގޮށްތައް ފަދަ ޓިޝޫތަކުގައި ހުރެއެވެ. ލޭގެ ގްރޫޕްތަކަކީ ''އޯޓަސޯމް''(Autosome)ގެ އެހީގައި މައިންބަފައިންގެ ފަރާތުން ދަރިންނަށް ވާރުތަވާ ސިފައެކެެވެ.\nލޭގެ ގުރޫޕް ކަނޑައެޅުން\nމިގްރޫޕްތައް ކަނޑައަޅަނީ ޖެހިޖެހިގެން އިންނަ ދެ ''ކްރޯމަސޯމް''(Chromosome)ގައި ހުންނަ ބަހާ(Gene)ތަކަކުންނެވެ. މިބަހާތަކުގެ ތަފާތު 3ވައްތަރެއް ވެއެވެ. އެއީ އޭ، ބީ، އޯ އެވެ. ކޮންމެ މީހެއްގެ ހަށިގަނޑުގައި މިފަދަ ދެބަހާވެއެވެ. އެއް ބަހާ ލިބެނީ މަންމަގެ ފަރާތުންނެވެ. އަނެއް ބަހާ ލިބެނީ ބައްޕަގެ ފަރާތުންނެވެ. މިބަހާތަކަށް ''ޖިނަޓައިޕް''(Genotype)އޭ ކިޔައެވެ. މިއިން އެއްވެސް ބަހާއަކީ އަނެއް ބަހާގެ މައްޗަށް ބާރުފޯރުވޭ ނުވަތަ އަނެއް ބަހާއަށްވުރެ ބޮޑަށް ހަރަކާތްތެރިވެވޭ އެއްޗެއް ނޫނެވެ.\n* އޯ ޖީން ނުވަތަ ބަހާއަށް ހަށިގަނޑުގައި ވަޒީފާއެއް ނުވެއެވެ. އޭ އަދި ބީ ޖީން އެގުލުޓިނޭޓްވުމުގައި ބައިވެރިވެއެވެ. އެހެންކަމުން ''އޯއޯ ޖިނަޓައިޕް'' (OO-genotype)(މަންމަ އަދި ބައްޕަގެ ފަރާތުން ވެސް އޯ ޖީން ލިބިފައި) ހުންނަނަމަ ލޭގެ ރަތް ސެލް ތައް އެގުލުޓިނޭޓްއެއް ނުވާނެއެވެ. އަދި އޭނާގެ ލޭގެ ގްރޫޕަކަށްވާނީ އޯ(O)އެވެ.\n* ''އޯއޭ ޖިނަޓައިޕް''(OA-genotype) (މަންމައާއި ބައްޕަ ދެމީހުންކުރެ ކޮންމެ މީހަކުގެ ފަރާތުން ވަކި ޖީންއެއް ލިބިފައި) ނުވަތަ ''އޭއޭ ޖިނަޓައިޕް''(AA-genotype) (މަންމަ އަދި ބައްޕަގެ ފަރާތުން ވެސް އޭ ޖީން ލިބިފައި) ލިބިފައި ހުރިނަމަ އޭ އެންޓިޖަން އުފައްދައެވެ. އަދި އޭނާގެ ލޭގެ ގްރޫޕަކަށް ވާނީ އޭ(A)އެވެ\n* ''އޯބީ ޖިނަޓައިޕް''(OB-genotype) ނުވަތަ ''ބީބީ ޖިނަޓައިޕް''(BB-genotype) ލިބިފައި ހުރިނަމަ ބީ އެންޓިޖަން އުފައްދައެވެ. އަދި އޭނާގެ ލޭގެ ގުރޫޕަކަށްވާނީ ބީ(B)ައެވެ.\n* ''އޭބީ ޖިނަޓައިޕް''(AB-genotype) ލިބިފައި ހުރިނަމަ އޭނާގެ ލޭގެ ގުރޫޕަކަށް ވާނީ އޭބީ(AB)އެވެ.\n* ލޭގެ ރަތް ސެލްގެ ސަތަހައިގައި މިފަދަ އެންޓިޖަންތައް ވާއިރު އެއެންޓިޖަންތަކަށް ހަށިދަމަނަ ތަކެއް ޕްލާޒްމާގައި ހުރެއެވެ. މިހަށިދަމަނަތަކަށް ކިޔަނީ ''އަގުލޫޓިނިން''(Agglutinin) އެވެ. އެންޓިއޭ އެގުލޫޓިނިން (އޭ އެންޓިޖަންއާއި އިދިކޮޅު ހަށިދަމަނަ) އުފެދެނީ ލޭގެ ރަތް ސެލްގައި އޭ އެންޓިޖަން ނުހުންނަ ހާލަތުގައެވެ. އެންޓިބީ އެގުލޫޓިނިން (ބީ އެންޓިޖެންއާއި އިދިކޮޅު ހަށިދަމަނަ) އުފެދެނީ ލޭގެ ރަތް ސެލްގައި ބީ އެންޓިޖަން ނުހުންނަ ހާލަތުގައެވެ.\n* އެހެންކަމުން އޭ(A) ގުރޫޕްގެ ލޭ ހުންނަމީހެއްނަމަ އޭނާގެ ލޭގައި ހުންނާނީ އޭއެންޓިޖަންއާއި، އެންޓިބީ އެގުލޫޓިނިން އެވެ. ބީ(B) ގުރޫޕުގެ ލޭހުންނަމީހެއްނަމަ އޭނާގެ ލޭގައި ހުންނާނީ ބީއެންޓިޖަންއާއި، އެންޓިއޭ އެގުލޫޓިނިން އެވެ. އޭބީ(AB) ގުރޫޕުގެ ލޭހުންނަމީހެއްނަމަ އޭއެންޓިޖަންއާއި، ބީއެންޓިޖަން ހުރެފައި، މިފަދަ އެގުލޫޓިނިންތަކެއް ޕްލާޒްމާ ގައެއް ނުހުންނާނެއެވެ. އޯ(O) ގުރޫޕުގެ ލޭހުންނަމީހުންގެ ލޭގެ ރަތް ސެލްގައި މިފަދަ އެންޓިޖަންތައް ( އޭ،ބީ އެންޓިޖަން ) ނުހުރުމުގެ ސަބަބުން ޕްލާޒްމާގައި އެންޓިއޭ އެގުލޫޓިނިން އަދި އެންޓިބީ އެގުލޫޓިނިން ހުރެއެވެ.\n* އެންޓިއޭ އެގުލޫޓިނިންތަކަށް ''އަލްފާ އެގުލޫޓިނިން''(Alpha agglutinin)އޭ ކިޔައި އުޅެއެވެ. އަދި އެންޓިބީ އެގުލޫޓިނިންތަކަށް ''ބީޓާ އެގުލޫޓިނިން'' (Beta agglutinin)އޭ ކިޔައި އުޅެއެވެ. ކުއްޖަކު ދުނިޔެއަށް އުފަންވާއިރު މިފަދަ އެގުލޫޓިނިންތައް ނުވަތަ ހަށިދަމަނަތައް (Agglutinin / Antibodies) ހުންނަނީ މަދުއަދަދަކަށެވެ. ނަމަވެސް 3މަހުން ފެށިގެން މިފަދަ ހަށިދަމަނަތައް އޭގެ ޒާތުގައި އުފެދި އިތުރުވަމުން އާދެއެވެ.\nޕްލާޒްމާގައި ހުންނަ ހަށިދަމަނަ ރަތްހަތާގެ ސަތަހައިގެ ހުންނަ އެންޓިޖެން ލޭގެ ގުރޫޕު\nއެންޓި-ބީ ހަށިދަމަނަ އޭ އެންޓިޖެން A\nއެންޓި-އޭ ހަށިދަމަނަ ބީ އެންޓިޖެން B\nއެއްވެސް ހަށިދަމަނައެއް ނުހުންނާނެ އޭ އަދި ބީ އެންޓިޖެން AB\nއެންޓި-އޭ އަދި އެންޓި-ބީ ހަށިދަމަނަ އެއްވެސް އެންޓިޖެން އެއްް ނުހުންނާނެ O\nއާބާދީގައި ހިމެނޭ މީހުންގެ ތެރޭގައި ލޭގެ ގުރޫޕު ހިއްސާކުރާގޮތް ތިރީގައި މިވަނީ އެވެ. މިއީ އެވްރެޖްގޮތެއްގައި އެންމެ އާންމުކޮށް ލޭގެ ގުރޫޕު ގެ ގިނަ މަދުމިން ހުންނަ ގޮތެވެ. މިދަރަޖަތައް އެކި ނަސްލުތަކާއި ދަރިފަސްކޮޅުތަކުގައި ތަފާތު ވުމަކީ އެކަށީގެންވާ ކަމެކެވެ.\nއިންސައްތަ ލޭގެ ގުރޫޕު\nރީސަސް ލޭގެ ގުރޫޕްގެ ނިޒާމް\nރީސަސް ލޭގެ ގުރޫޕްގެ ނިޒާމް އަކީ ވެސް ލޭގައި މުހިއްމު ދައުރެއް އަދާކުރާ ނިޒާމެކެވެ. ލޭގެ ރަތް ސެލްގެ ސަތަހައިގައި ބައިވަރު އާރްއެޗް އެންޓިޖަން(Rh antigen) ތައް ހުރެއެވެ. އެންމެ އާންމުކޮށް ހުންނަ އާރްއެޗް އެންޓިޖަން އަށް ކިޔަނީ ''ޑީ-އެންޓިޖަން''(D-antigen) އެވެ. ޑީ-އެންޓިޖަން ހުރިނަމަ އެމީހަކީ އާރް އެޗް ޕޮޒިޓިވް(Rh+ve)މީހެކެވެ. އަދި ޑީ-އެންޓިޖަން ނެތްނަމަ އެމީހަކީ އާރްއެޗް ނެގެޓިވް(Rh-ve)މީހެކެވެ. އާންމުގޮތެއްގައި 85އިންސައްތަ މީހުންނަކީ އާރްއެޗް ޕޮޒިޓިވް މީހުންނެވެ. ބާކީ 15އިންސައްތަ މީހުންނަކީ އާރްއެޗް ނެގެޓިވް މީހުންނެވެ.\nއޭބީއޯ ލޭގެ ގުރޫޕުގެ ނިޒާމާއި، ޚިލާފަށް އާރްއެޗް އެންޓިޖަން އަށް ނިސްބަތްވާ ހަށިދަމަނަތައް އޭގެ ޒާތުގައެއް ނުއުފެދެއެވެ. މިފަދަ ހަށިދަމަނަތައް އުފެދެނީ އާރްއެޗް ނެގެޓިވް މީހެއްގެ ގަޔަށް ލޭއެޅުން، ނުވަތަ ވިހެއުމުގެ ތެރޭގައި އާރްއެޗް އެންޓިޖަން އަށް ހުށަހެޅުމުންނެވެ. މާބަނޑުމީހާ އާރްއެޗް ނެގެޓިވް ވެފައި، ބަނޑުގައިވާ ކުޑަދަރިފުޅު އާރްއެޗް ޕޮޒިޓިވް ނަމަ، މައިމީހާގެ ހަށިގަނޑުގައި މިފަދަ ހަށިދަމަނަތައް އުފެދި، މަހުގެތެރެއިން ކުޑަދަރިފުޅުގެ ހަށިގަނޑަށް ވާސިލް ވެއެވެ. މިހާލަތުގައި ކުޑަދަރިފުޅަށް ''އިރިތްރޯބްލާސްޓޯސިސް ފީޓާލިސް''(Erythroblastosis fetalis )އޭ ކިޔާ ބައްޔެއް ޖެހެއެވެ.\nލޭގެ ގުރޫޕް ދެނެގަތުން\nސާފު ސްލައިޑެއްގެ މައްޗަށް ދެ ލޭތިކި ޖައްސާށެވެ. އެއަށްފަހު ފުރަތަމަ ލޭތިއްކަށް އެންޓި އޭ ސީރަމް އަޅާށެވެ. ދެވަނަ ލޭތިއްކަށް އެންޓި ބީ ސީރަމް އަޅާށެވެ. 2ނުވަތަ 3މިނިޓްފަހުން ލޭގެ ރަތް ސެލް ތައް އެއްވެ، އެކަތިގަނޑަކަށްވެފައި ނުވަތަ ''އެގުލުޓިނޭޓް'' ވެފައި(Agglutination) ހުރިތޯ ބަލާށެވެ. އަންނަނިވި ނަތީޖާތަކުން ނަތީޖާއެއް ލިބޭނެއެވެ.\n* ފުރަތަމަ ތިކި އެކަނި ''އަގުލުޓިނޭޓް'' ވެފައިވާނަމަ އެއީ އޭ(A)ގުރޫޕުގެ ލެޔެވެ.\n* ދެވަނަ ތިކި އެކަނި ''އަގުލުޓިނޭޓް'' ވެފައިވާނަމަ އެއީ ބީ(B)ގުރޫޕުގެ ލެޔެވެ.\n* ދެތިކި ވެސް ''އަގުލުޓިނޭޓް'' ވެފައިވާނަމަ އެއީ އޭބީ(AB)ގުރޫޕުގެ ލެޔެވެ.\n* އެއްވެސް ތިއްކެއް ''އަގުލުޓިނޭޓް'' ވެފައި ނުވާނަމަ އެއީ އޯ(O)ގުރޫޕުގެ ލެޔެވެ.


Jaleel ge muhimmu message eh: haalathu badhalu kurumah loanu negun huttaalaa! | Mihaaru\nޖަލީލުގެ މުހިންމު މެސެޖެއް: ހާލަތު ބަދަލު ކުރުމަށް ލޯނު ނެގުން ހުއްޓާލާ!\nރީގެ ފިނޭންސް މިނިސްޓަރު އަދި އެމްއެމްއޭ ގަވަރުނަރު މުހައްމަދު ޖަލީލު\n23 ޖުލައި 2020 - 20:06\nރާއްޖޭގެ އިގްތިސާދީ ހާލަތު ބަދަލު ކުރެވޭނީ ދިގު ދެމިގެންމިދާ ދަރަނި ނެގުމުގެ ސަގާފަތް ހުއްޓާލައިގެން ކަމަށް ކުރީގެ ފިނޭންސް މިނިސްޓަރު މުހައްމަދު ޖަލީލު މިއަދު ވިދާޅުވެއްޖެ އެވެ.\nނޭޝަނަލް ފެޑެރޭޝަން އޮފް މޯލްޑިވިއަން އެމްޕްލޯއީސް (އެންއެފްއެމްއީ) އިން ބޭއްވި ވެބިނާގައި، އެމްއެމްއޭގެ ކުރީގެ ގަވަރުނަރު މުހައްމަދު ޖަލީލު ވިދާޅުވީ، މިދިޔަ 40 އަހަރުގެ ތެރޭގައި 16 "އިކޮނޮމިކް ޝޮކް" ކުރިމަތިވި ކަމަށެވެ. މިފަދަ ޝޮކްތަކުން އަރައިގަތުމަށްޓަކައި ކޮންމެ ފަހަރަކު ވެސް އެތައް މިލިއަން ޑޮލަރެއްގެ ލޯނު ބޭރުގެ މާލީ އިދާރާތަކުން ނަގާ ކަމަށާއި އެކަން އެގޮތަށް ކުރުމުގެ ސަބަބުން ދަރަނި އިންތިހާ އަށް ބޮޑުވެފައިވާ ކަމަށް އޭނާ ވިދާޅުވި އެވެ. މިކަން އާދައަކަށް ވެ، އިގްތިސާދު ކުރިއަރުވައި މާލިއްޔަތު އިތުރު ކުރުމުގައި އިތުރު ގޮތްތަކެއް ވެސް ހޯދިފައިނުވާ ކަމަށް ޖަލީލް ވިދާޅުވި އެވެ.\nއޭނާ ވިދާޅުވީ، ޒިންމާދާރުކަމާ އެކު މާލިއްޔަތު ބެލެހެއްޓުން ނުވަތަ ފިސްކަލް ރެސްޕޮންސިބިލިޓީއެއް ނެތުމަކީ އިގްތިސާދަށް ދިމާވެފައިވާ އެންމެ ބޮޑު ގޮންޖެހުން ކަމަށެވެ. މިކަން ބަދަލުވެގެން ނޫނީ، އިންވެސްޓްމެންޓްތައް އިތުރުކޮށް، ޕެންޝަން ފަންޑުން ލިބޭ ފައިދާ ފުޅާ ނުކުރެވޭނެ ކަމަށް ވިދާޅުވި އެވެ.\n"މިކަން ހައްލު ކުރެވޭނީ ސަރުކާރާއި ރައްޔިތުންގެ މަޖިލިހުގެ މެމްބަރުން ވެސް ފިސްކަލް ރެސްޕޮންސިބިލިޓީގެ މުހިއްމުކަން ދަނެ އެކަމަށް މަސައްކަތް ކުރުމުން،" ކުރިން ފިނޭންސް މިނިސްޓަރުކަމުގެ އިތުރުން އިކޮނޮމިކް މިނިސްޓަރުކަން އަދި އެންމެ ފަހުން ކުރީގެ ރައީސް އަބްދުﷲ ޔާމީންގެ ވެރިކަމުގައި ފިނޭންސް މިނިސްޓްރީގެ ސީނިއާ އެޑްވައިޒަރުކަން ވެސް ކުރެއްވި ޖަލީލް ވިދާޅުވި އެވެ.\nއޭނާ ވިދާޅުވީި ގޮތުގައި، މާލިއްޔަތު ބެލެހެއްޓުމުގައި ނުވަތަ ހަރަދުތައް މެނޭޖް ކުރުމުގައި ރަނގަޅު އުސޫލުތަކެއް ބޭނުންވާ އިރު މިދިޔަ 12 އަހަރުގައި އަބަދުވެސް ފެނުނީ އަހަރުން އަހަރަށް ދަރަނި ބޮޑުވަމުން ދިޔަ ތަނެވެ. ދަރަނި ކުޑަ ކުރުމަށްޓަކައި އެއްވެސް ވަރަކަށް ޕްލޭނެއް ހެދި، އެއަށް އަމަލު ކުރާ މަންޒަރެއް އެއްވެސް ސަރުކާރުން ނުފެންނަ ކަން އޭނާ ފާހަގަކުރެއްވި އެވެ.\n"މިކަން ހައްލު ކުރެވޭނީ ސަރުކާރާއި ރައްޔިތުންގެ މަޖިލިހުގެ މެމްބަރުން ވެސް ފިސްކަލް ރެސްޕޮންސިބިލިޓީގެ މުހިއްމުކަން ދަނެ އެކަމަށް މަސައްކަތް ކުރުމުން،"--- ޖަލީލް\n"އަޅުގަނޑެއް ނުދެކެއް އެއްވެސް ސަރުކަރުގެ ޑޮކިއުމެންޓެއްގައި ދަރަނީގެ މިންވަރު ޖީޑީޕީގެ 60 ޕަސެންޓަށް ކުޑަ ކުރަން ވިސްނައި އެކަން ހާސިލު ކުރަން މަސައްކަތް ކުރާނެކަން ލިޔެފައި އޮތް ތަނެއް. ނުވަތަ ކުރިއަށް އޮތް ފަސް އަހަރުގެ ތެރޭ ޖީޑީޕީގެ 60 ޕަސެންޓަށް ދަރަނި އަރާނެ ކަމަށް ލަފާކޮށް އެފަދަ ޕްލޭނެއް ވެސް ފެންނާކަށް ނެތް،" ޖަލީލް ވިދާޅުވި އެވެ.\nކޮވިޑް-19 އާ ގުޅިގެން ދައުލަތުން ވަނީ ބޭރުގެ މާލީ އިދާރާތަކުން ލޯނުތައް ނަގަން މަޖުބޫރުވެފަ އެވެ.\nމި އަހަރު ނިމޭ އިރު ރާއްޖޭގެ އުފެއްދުންތެރިކަމުގެ ނިސްބަތުން ދަރަނީގެ މިންވަރު 79 ޕަސެންޓަށް އަރާނެ ކަމަށް ވޯލްޑް ބޭންކުން ލަފާކުރެ އެވެ. މީގެ އިތުރުން ދައުލަތުގެ ދަރަންޏާއި ދައުލަތުން އެކި ލޯންތަކަށް ދީފައިވާ ގެރެންޓީއާ އެކު ދަރަނީގެ މިންވަރު އުފެއްދުންތެރިކަމުގެ ނިސްބަތުން ހުންނާނީ 93.8 ޕަސެންޓްގައި ކަމަށް ވެސް ވޯލްޑް ބޭންކުން ބުނެ އެވެ. މިއަހަރު ނިމޭ އިރު ދައުލަތުގެ ދަރަނި 70 ބިލިއަން ރުފިޔާ އަށް އަރާނެ އެވެ.\nއިންވެސްޓަރުން ގެންނަން ރިޒާވް ރަނގަޅު ކުރަން ޖެހޭ\nޖަލީލް ވިދާޅުވީ، ދަރަނި އިންތިހާއަށް ބޮޑު އިރު ބޭރުގެ އިންވެސްޓަރުންގެ އިތުބާރު ހޯދުމަށްޓަކައި ރާއްޖޭގެ ރިޒާވް ބޮޑުކުރަން ޖެހޭ ކަމަށެވެ. ރާއްޖޭގެ ޔޫޒަބަލް ރިޒާވް އެންމެ ބޮޑުވެގެން ވެސް އެވްރެޖްކޮށް ހުންނަނީ ހަތަރު މަހުގެ އިމްޕޯޓަށް ފުދޭވަރުގެ ފައިސާ އެވެ. އެހެން ނަމަވެސް މިއީ ކުޑަ އަދަދެއް ކަމަށް އޭނާ ވިދާޅުވި އެވެ.\nޖަލީލް ވިދާޅުވި ގޮތުގައި، ރާއްޖެ އަށް ވުރެ ކުދި އިގްތިސާދުތަކުގައި ވެސް މިއަށް ވުރެ ރަނގަޅު ރިޒާވްގެ އަދަދު އެބަހުއްޓެވެ. މޮރިޝަސް އާއި ސީޝެލްސް އާއި ބޫޓާން ފަދަ ގައުމުތަކުގައި ވެސް އަށް މަސް ދުވަހުގެ އިމްޕޯޓަށްވާ ފައިސާ ރިޒާވްގައި އެބަހުރި ކަމަށް އޭނާ ވިދާޅުވި އެވެ.\nއެމްއެމްއޭގެ އެންމެ ފަހުގެ ތަފާސްހިސާބުތަކުން ދައްކާ ގޮތުން މިދިޔަ މެއި މަހު ޔޫޒަބަލް ރިޒާވް ހުރީ 200 މިލިއަން ޑޮލަރުގަ އެވެ. މިއީ މިދިޔަ 17 މަސް ދުވަހުގެ ތެރޭގައި ވެސް ދަށް ނުވާ ވަރެކެވެ.\n"އަޅުގަނޑެއް ނުދެކެއް އެއްވެސް ސަރުކަރުގެ ޑޮކިއުމެންޓެއްގައި ދަރަނީގެ މިންވަރު ޖީޑީޕީގެ 60 ޕަސެންޓަށް ކުޑަ ކުރަން ވިސްނައި އެކަން ހާސިލު ކުރަން މަސައްކަތް ކުރާނެކަން ލިޔެފައި އޮތް ތަނެއް. ނުވަތަ ކުރިއަށް އޮތް ފަސް އަހަރުގެ ތެރޭ ޖީޑީޕީގެ 60 ޕަސެންޓަށް ދަރަނި އަރާނެ ކަމަށް ލަފާކޮށް އެފަދަ ޕްލޭނެއް ވެސް ފެންނާކަށް ނެތް،" --- ޖަލީލް\nޖަލީލް ވިދާޅުވީ، ބޭރުގެ އިންވެސްޓްމެންޓްތަކުގެ ގޮތުގައި ޑައިރެކްޓް އިންވެސްޓްމެންޓާއި ޕޯޓްފޯލިއޯ އިންވެސްޓްމަންޓް ހިމެނޭ އިރު ރާއްޖޭގައި ހަމަ އެކަނި ފެންނަނީ ޓޫރިޒަމް ސެކްޓާއަށް އަންނަ ޑައިރެކްޓް އިންވެސްޓްމަންޓްތައް ކަމަށެވެ. ނަމަވެސް ޕޯޓްފޯލިއޯ އިންވެސްޓްމަންޓްތަކަކީ ކުންފުނިތަކަށް އައިސް ބޭރުގެ ގިނަ ފަރާތްތަކެއްގެ އިންވެސްޓްމަންޓްތައް ފެންނާނެ ދާއިރާއަކަށްވާ އިރު ރާއްޖޭގެ އިގްތިސާދު ބައްޓަންކޮށްފައިވާ ގޮތުން އެފަދަ އިންވެސްޓްމަންޓްތަކަށް ފުރުސަތެއް ނެތް ކަމަށް ވިދާޅުވި އެވެ.\nމިކަންކަން ބަދަލު ކުރަން މިހާރު ވެސް މާ ލަސްވެއްޖެ ކަމަށާއި އެހެން ނަމަވެސް މިކަން ބަދަލުކުރުމުގެ ފުރުސަތު އެބައޮތް ކަމަށް ޖަލީލް ވިދާޅުވި އެވެ.\nއިގްތިސާދީ ހާލަތު ބަދަލު ކުރުމުގައި އެންމެ ފުރިހަމަ ފިޔަވަޅުތައް ނޭޅޭކަން ފާހަގަކުރައްވައި އޭނާ ވިދާޅުވި ގޮތުގައި ރާއްޖެ ވަނީ ދެމެހެއްޓެނިވި ތަރައްގީގެ މަތިން ހަނދާން ނައްތާލާފައިފަ އެވެ. ހަމައެކަނި މަސައްކަތް ކުރަނީ ކުރު މުއްދަތުގެ ހާލަތުން އަރައިގަތުމަށް ކަމަށް ވިދާޅުވި އެވެ. ނަމަވެސް ދުރު މުސްތަގްބަލްގެ ތަރައްގީ ހާސިލު ކުރަން މިކަން ބަދަލު ކުރަން ޖެހޭ ކަމަށް ޖަލީލް ވިދާޅުވި އެވެ.\nއިގްތިސާދު އެމްއެމްއޭ ގަވަރުނަރު ރާއްޖޭގެ އިގްތިސާދު ސަރުކާރު ލޯނު ދިވެހި ސަރުކާރު\n88 ކޮމެންޓް, 135 ރިއެކްޝަންސް\nމައްސަލައަކީ ލޯނެއްނޫން. މައްސަލައަކީ ނަގާލޯނުގެ ބޮޑުބައި އާމްދަނީނުލިބޭ މުހިންމުނޫން ޕްރޮޖެކްޓްތަކަށް ތަޅާއަޅާލުން. މިސާލަކަށް ގިނަވެގެން 15-10 މިލިޔަން ޑޮލަރަށް ކަޑުދަތުރުން ހަމަޖެއްސިދާނެ މާލެ ގުޅީފަޅު ތިލަފުށީގެ ގުޅުން، މިދަތި ދުވަސްވަރު 1،000 މިލިޔަން ޑޮލަރު ޚަރަދުކުރަންޖެހިދާނެ ބިޔަ ބުރިޖަކަށް ހެދުން އެއީ ލޯނު ނަގައިގެން ކުރަންޖެހޭކަމެއް ނޫން. ކޮޅުވެއްޓިއާއި ފެރީ އަދި މަގަތު ފާލަމަކުން ފަށަންވީނޫންތޯ؟ ފައިސާހުރި ދުވަހަކުން ބުރިޖުއަޅާނީ.\n"ކުރީގެ ފިނޭންސް މިނިސްޓަރު" ދެއްތޯ! މި ކޮންމެމީހަކުވެސް މަގާމުގެއްލުނީމަ ނުވަތަ މަގާމާ ދުރަށްގޮސް ގައުމަށް ހާދަހެވެއްއެދެއެވެ. ނަސޭހަތްތައްދީ ވާންވީގޮތްތައްކިޔާދީ ސަރުކާރުންހަދާ ގޯސްތަކުގެ ވާހަކަދައްކާނެ އަނގައެއްވެސް އޮވެއެވެ. ނަމަވެސް މަގާމުގައި ތިބޭއިރު މީންއެއްވެސް ކަމެއްފާހަގަކުރުމެއް އިސްލާހަށް މަސައްކަތެއްކުރުމެއްނެތެވެ. ސަރުކާރުން ކުރާހާކަމަކަށް އާދެއާދެ ކިޔަން ކަންކަން ގޯހުންގޯހަށްދާއިރުވެސް ތިބެނީއެވެ.\nކުރީގެ ފިނޭސް މިނިސްޓަރ އަށް ދައްނަވާލަންއޮތީ މަނިކުފާނުގެ ވަޒީފާގެ ދުވަސްވަރު ތިޔަކަމާ އެއްވެސް ވަރަކަށް ވިސްނާފައި އަދި ސަރުކާރުގެ ސަމާލުކަމަށް ނުގެނުވީ ކީއްވެންތޯއެވެ؟ ޔާމީނުގެ ވެރިކަމުގަ ކާހުސްކުރަމުންދިޔައިރު ތިބޭފުޅާ ކޮބާތޯ؟ ހަނުތޯ ހުންނެވީ އަޖާބެއް މިހާރުދެން މާބޮޑަށް ގައުމަށް ހެޔޮއެދޭމީހަކަށް ހެދިގެން ތިޔައުޅުއްވަނީ ކޮނަކަމެއްނުވެގެންތޯ؟\nފާޑުކިޔިދާނެ. އެކަމަކު ޖަލީލުވަނީ ހަރުދަނާ އިގްތިޞާދީ ފިޔަވަޅުތަކެއް އަޅާފައި. ޓެކްސްގެ ނިޒާމަކީވެސް ޖަލީލުގެ މަސައްކަތް. އިންލެންޑް ރެވެނިއު އޮތޯރިޓީގެ އޮނިގަނޑު އެކުލަވައިލީވެސް ޖަލީލު. އެ މަނިކުފާނުގެ މިނިސްޓަރުކަމުގައި މިހުރިހާ ކަމެއް ކުރީ. ރައްޔިތުންގެ މަޖިލީހުގެ ރެކޯޑުގައި ހުންނާނެ. ޖަލީލު ހުށަހެޅުއްވި ގޮތަށް އެ ނިޒާމެއް ނުހިނގާ. ބަޖެޓް މެނޭޖެއް ނުކުރެވޭ. އެމަނިކުފާނު އެދައްކަވަނީ އެވާހަކަ. ނިޒާމު ގަޑުބަޑުކުރީމާ ވަމުންދާގޮތުގެ ވާހަކަ.\nގައުމުގަ އޮތް ފަޅުރައްތަކާ ގިރިތަށް ނުއަގުގަ ވިއްކާ ބޮޑުބައިން ވައްކަންކޮށްފަ މިކަން ފޫބައްދަން ނުއަގުގަ ބުރިޖަކާ 25 ބުރީގެ އަލިފާން ފޮށިސައިޒުގެ އިމާރާތެއް ހެދީމަ އެއީ ތަރައްގީކަމަކަށް ނުދެކެން .. އަދި އެއީ މިގައުމު ލޯނުތަކުން ސަލާމަތްވުމަށް އެކި ސަރުކާރު ތަކުން ކުރަމުންއައި މަސައްކަތްތަކަށް އެޅުނު އެއްމެ ބޮޑު ހުރަސް.. ޔާމީނު ސަރުކާރަށް ދައްކަންޖެހޭ5މިލިއަން ޑޮލަރު މިއަދު އިރުއޮއްސުމުގެ ކުރިން ދައކާ ހަލާސްކުރަން ގޮވާލަން..\n"ކުރީގެ ފިނޭންސް މިނިސްޓަރު އަދި ގަވަރުނަރު އެމަނިކުފާނުގެ ސިޔާސަތަށް5އަހަރު ފަހުން ފާޑު ވިދާޅުވެއްޖެ" މިޚަބަރުގެ ސުރުޚީއަކަށް ކިހިނެއްތޯ؟\nމިނިސްޓަރު ކަމުގައި ހުންނެވި އިރު ކުރެއްވި ކަންކަން ނުކުރާށޭ މިހާރު ތިޔަ ވިދާޅުވަނީ! އަދި ދައުލަތުގެ ހަރަދުތައް ކުޑަނުކޮށް ޓީ ބިލްވެސް ވިއްކެވީމެއް ނޫންތޯ.\nޜާއްޖޭގެ ފިނޭން މިނިސްޓަރުންގެ ތެރޭން އެއްމެ ފޭކުމީހާ. ކަންކަން ގޯސްކުރިމީހުން އަދި އެކަން ރަގަލުކުރާވިސްނުން މި އަންނަނީ ވަޒީފާއިން އިން ވަކިވުމައްފަހު. ޢިޑިއަޓް.\nއުމުރުން ދުވަސްވީވީހެން ހެޔޮވިސްނުން އަންނާނެ. ވީ ގޮތަކީ އެއީ.\nޖަލީލު އެގްޒެގެޓިވް ޖޮބްއެއްގަ ހުރީ މައުމޫން ވެރިކަމުގަ. އޭރުގެ ބަޖެޓް އާ ދަރަނި ބޮޑެއްނުން. ދަރަނި ބޮޑުވެ ޑޮލަރު ބޮޑުވީ އެމްޑީޕީ ވެރިކަމުގަ. އިގްތިސާދު ނެގެޓިވް ވީ 2009 އަދި މިހާރު 2020ގަ! މިފަހަރު ޑޮލަރު އަރާނެވަރެއް އަންދާސާ ވެސް ނިކުރެވޭ!\nޥަރަށް ފުރިހަމަ އާޓިކަލްއެއް، ރާއްޖޭގައިބަލަނީ ޕާޓީތަކަށް ބައިއެޅޭނެ އަންބޮޑިއަށް ބައްކުރާއުސޫލު....އަހަރުމެން ރައްޔޮތުން ސަލާމަތްކުރޭ، މިދާވަރުން ބައެއްގެ އަޅުވެތިކަމަށް ހިގައިދާނެތީ ކަންބޮޑުވޭ\nއަޅުވެތި ނުވޭތޯ؟ ބަޖެޓް ފައިނޭނސްކުރުމަށް އިންޑިއާއިން އެއްބިލިއަން ޑޮލަރު ނެގީ އޭގެ އިތުރަށް ބޮޑު އިންޓަރެސްޓެއްވެސް ހިމަނައިގެން. އެހެންވީމާ އިންޑިއާއަށް ރާއްޖޭގެ އުތުރާއި ދެކުނާއި މެދުރާއްޖެތެރެއިން ހަތިޔާރު ރައްކާކުރަން ރަށްރަށް އެދެނީ އަޅުވެތި ނުވާތީތޯ؟


Abu Ubaidhah - Ummathuge Amaanaitheriya | Dhiislam\nއެއީ ހިޖުރައިން ދެވަނަ އަހަރުގެ ރަމަޟާންމަހުގެ 17 ވީ ހުކުރުދުވަހެވެ. ބަދުރުގެ މައިދާނުގައި ހަނގުރާމައިގެ ހޫނުކަން އެންމެ ގަދަވެގެން ދިޔަ ވަގުތެވެ. މައްކާގެ މުޝްރިކުން ޖެހުލުންވި ފަހުލަވާނަކު މުސްލިމުންގެ ލަޝްކަރުގައިވިއެވެ. މިފަހުލަވާނާއި ކުރިމަތިލުމަށް ކެރޭކަން ދައްކާ މުޝްރިކުންގެ ލަޝްކަރުން މީހަކު ނިކުތެވެ. އެހެންނަމަވެސް އެމީހަކާއި ކުރިމަތި ނުލުމަށް މިފަހުލަވާނު އެހެންދިމާއަކަށް މޫނު އަނބުރާލިއެވެ. އެނބުރުނު ކޮންމެ ދިމާއަކުން މިފަހުލަވާނަށް ކުރި ބައްދާ އޭނާއާއި ކުރިމަތިލުން ނޫންގޮތެއް ނެތްކަމަށް އެމީހަކު ޢަމަލުން ދައްކަމުން ދިޔައެވެ. އޮތް ހަމައެކަނި ގޮތަކީ އޭނާއަށް ހަމަލާދިނުން ކަމަށްވުމުން މިބިރުކުޑަ ހިތްވަރުގަދަ ފަހުލަވާނު އެމީހާގެ ބޮލަށް ހަމަލާދިނެވެ. އަދި އެމީހާ މަރުވެގެން ބަދުރުގެ މައިދާނަށް ވެއްޓުނެވެ.\nބިރުކުޑަ މިފަހުލަވާނަކީ މިއުއްމަތުގެ އަމާނާތްތެރިޔާ އަބޫ އުބައިދާއެވެ. ދުނިޔޭގައި ހުންނަވަނިކޮށް ސުވަރުގޭގެ އުފާވެރި ޚަބަރު ލިބިވަޑައިގަތް ބޭކަލުންގެ ތެރޭގައި ހިމެނިވަޑައިގެންނެވި މާތް ނަބިއްޔާގެ މަތިވެރި ޞަހާބީއެކެވެ. މަރުވެގެން ބަދުރުގެ މައިދާނަށް ވެއްޓުނީ އެކަލޭގެފާނުގެ ބައްޕަ އަބްދުﷲ ބިން ޖައްރާހުއެވެ. އެކަލޭގެފާނުގެ ބައްޕަ އެކަލޭގެފާނު ޤަތުލުކުރުމަށް ނިންމި ހިނދު ﷲ ގެ ނިޔާ ކަނޑައެޅިގެންދިޔައީ އެއާއި މުޅިން އިދިކޮޅަށެވެ.\nނަޞަބުފުޅާއި އިސްލާމްވެ ވަޑައިގަތުން\nއެކަލޭގެފާނުގެ ފުރިހަމަ ނަންފުޅަކީ އާމިރު ބިން އަބްދުﷲ ބިން އަލްޖައްރާހު ބިން ހިލާލްބިން އުހައިބު ބިން ދައްބާހް ބިން އަލް ހާރިޘް ބިން ފިހުރު ބިން މާލިކެވެ. އެކަލޭގެފާނުގެ ނަޞަބުފުޅު ރަސޫލާ صلى الله عليه وسلم އާއި ގުޅެނީ އެކަލޭގެފާނުގެ ހަވަނަ ކާފާފުޅު ފިހުރާއި ހަމައިންނެވެ. އެކަލޭގެފާނުގެ ކުންޔާއަކީ އަބޫ އުބައިދާއެވެ. ނިސްބަތްވެ ވަޑައިގަންނަވަނީ ޤުރައިޝްވަންހައަށެވެ.\nއެންމެ ފުރަތަމަ އިސްލާމްވެ ވަޑައިގަތް މަދު މީސްކޮޅުގެ ތެރޭގައި އަބޫ އުބައިދާ ހިމެނިވަޑައިގަތްނަވައެވެ. އަބޫބަކުރުގެފާނާއި ގާތް ގުޅުމެއް އޮންނަ އަބޫ އުބައިދާ، އަބޫބަކުރުގެފަނުގެ ދަޢުވަތަށް އިޖާބަދެއްވާ ރަސޫލާ صلى الله عليه وسلم ގެ އަރިހަށް ވަޑައިގަތް އިސްލާމްވެ ވަޑައިގަތެވެ. އެކަލޭގެފާނާއެކު އަލްއަރުޤަމް ބިން އަބިލް އަރުޤަމާއި އަބްދުއްރަހްމާން ބިން އައުފް އާއި އުސްމާން ބިން މައުޟޫން އިސްލާމްދީން ޤަބޫލުކުރެއްވިއެވެ.\nއިސްލާމްދީން ޤަބޫލުކުރެއްވި ބޭކަލުންނަށް މައްކާގެ މުޝްރިކުން ކުރަމުންދިޔަ ދުއްތުރާތައް އަބޫ އުބައިދާވެސް ތަހައްމަލްކުރެއްވިއެވެ. އަދި އެއުނދަގޫ ދަތި ވަގުތުގައި ރަސޫލާ صلى الله عليه وسلم ގެ އަރިހުގައި ސާބިތުވެ ހުންނެވިއެވެ. މުޝްރިކުންގެ ދުއްތުރާތަކުން މިންޖުވުމަށް މުސްލިމުންނަށް ހަބަޝާއަށް ހިޖުރަކުރުމުގެ ހުއްދަ ލިބުނު ހިނދު އެކަލޭގެފާނު ނިންމެވީ ރަސޫލާ صلى الله عليه وسلم ގެ އަރިހުގައި މައްކާގައި މަޑުކުރެއްވުމަށެވެ.\nއަބޫ އުބައިދާވަނީ އިސްލާމްވުމަށްފަހުގައި އިސްލާމްދީން މަތިވެރިކުރުމަށް ގިނަގުނަ ޚިދުމަތްތަކެއް ކުރައްވާފައެވެ. އެގޮތުން އިސްލާމްދީނާއި މުސްލިމުންގެ ދިފާޢުގައި މައްކާގެ މުޝްރިކުންނާއި ދެކޮޅަށް ކުރެވުނު ހުރިހާ ހަނގުރާމައެއްގައި ކީރިތި ރަސޫލާ صلى الله عليه وسلم ގެ އަރިހުގައި އެކަލޭގެފާނުވަނީ ބައިވެރިވެ ވަޑައިގެންފައެވެ.\nއެގޮތުން ބަދުރު ހަނގުރާމައިގައި މުޝްރިކުން މުސްލިމުންނާއި ކުރިމަތިލީ ހިނދު އެކަލޭގެފާނަށް މަޖުބޫރުވީ އެކަލޭގެފާނު ޤަޠުލުކުރުމަށް ނިޔަތްގެނެގެންހުރި އެކަލޭގެފާނުގެ ބައްޕަ ޤަޠުލުކޮށްލުމަށެވެ. އެކަމުގެ ސަބަބުން ﷲ ސުބްޙާނަހޫ ވަތަޢާލާގެ ރުއްސެވުން ނުލިބިވަޑައިގެންފާނެ ކަމަށްޓަކައި އެކަލޭގެފާނުވަނީ ހިތާމަކުރައްވާފައެވެ. ނަމަވެސް މިހިތާމައަށް ފިނިކަމެއް ލިބިގެންދިޔައީ ﷲ ސުބްހާނަހޫ ވަތަޢާލާ މުޖާދިލާ ސޫރަތުގެ 22 ވަނަ ޢާޔަތް ބާވައިލެއްވުމުންނެވެ.\nއުހުދު ހަނގުރާމައިގައިވެސް އަބޫ އުބައިދާ ރަޞޫލާ صلى الله عليه وسلم ގެ އަރިހުގައި އެކަލޭގެފާނުގެ ދިފާޢުގައި ހަނގުރާމަކުރެއްވުމުގައި ހުންނެވިއެވެ. ފަރުބަދަމަތީގައި ތިބި ރުމާތުން އެތަން ދޫކޮށްދިޔަތަން ފެނި މުޝްރިކުންގެ ލަޝްކަރުން އެނބުރިއައިސް މުސްލިމުންނަށް ހަމަލާދޭން ފެށުމުން މައިދާނުގައި ސާބިތުވެ ހުންނަވާ އަބޫ އުބައިދާވަނީ މުޝްރިކުންނާއި ހަނގުރާމަކުރައްވާފައެވެ. އަދި މުޝްރިކުންގެ ހަމަލާއެއްގައި ލޮބުވެތި ނަބިއްޔާގެ މޫނުފުޅުން ލޭފޮދު އޮހޮރިގެންދިޔަތަން ފެނިވަޑައިގެން އެކަލޭގެފާނުގެ އަރިހަށް ވަޑައިގަތް އެކަލޭގެފާނު ދިފާޢުކުރެއްވުމުގައި ދެމިހުންނެވިއެވެ. ރަސޫލާ صلى الله عليه وسلم ގެ ހިމާޔަތުގައި ދެއްވި ހަމަލާތަކުގެ ތެރެއިން އަބޫ އުބައިދާގެ ދެދަތްޕުޅު އެދުވަހު ބިންދައިގެން ދިޔައެވެ.\nޤުޟާއަތު ވަންހައިގެ މީހުންނާއި ރޯމަނުން ގުޅިގެން މުސްލިމުންނަށް ހަމަލަދޭން އުޅޭކަމުގެ ޚަބަރާއެކު ރަސޫލާ صلى الله عليه وسلم ޢަމްރު ބިން ޢާސްގެ ކޮމާންޑަރުކަމުގެ ދަށުގައި އެމީހުންނާއި ހަނގުރާމަކުރުމަށް ލަޝްކަރެއް ފޮނުއްވެވިއެވެ. އަދި މިލަޝްކަރަށް އިތުރު އެހީތެރިކަން ބޭނުންވާކަމަށް މަދީނާއަށް އެންގުމުން އަބޫ އުބައިދާ އިސްކުރައްވާ އިތުރު ލަޝްކަރެއް ރަސޫލާ صلى الله عليه وسلم ފޮނުއްވެވިއެވެ.\nއަބޫ އުބައިދާގެ އަމާނަތްތެރިކަން އުއްމަތަށް އެނގިގެންދިޔައީ ނަޖްރާން ޤަބީލާގެ މީހުންގެ ހާދިސާއިންނެވެ. އެގޮތުން މުސްލިމުން ބާރުވެރިވެގެން ދިޔަ ހިނދު އެކި ޤަބީލާތަކުން މުސްލިމުންގެ ހިމާޔަތަށް އެދިގެން އައެވެ. މިތަނުން އެއްބަޔަކީ ނަޖްރާން ޤަބީލާގެ މީހުންނެވެ. މިމީހުން މުސްލިމުންގެ ހިމާޔަތް ޤަބޫލުކޮށް ޖިޒިޔަ ދިނުމަށް އެއްބަސްވިއެވެ. އަދި އެމީހުންނަށް ޤުރުއާނާއި އިސްލާމްދީން އުނގަންނައިދީ އެބައިމީހުންގެ ކަންކަން ބެލެހެއްޓުމަށް އަމާނާތްތެރިއަކު ފޮނުވައިދިނުމަށް ރަސޫލާ صلى الله عليه وسلم ގެ އަރިހުން އެދިވަޑައިގަތެވެ. އެބައިމީހުން އެދުނުގޮތަށް އަމާނާތްތެރިޔަކު ފޮނުއްވަވާނެކަމަށް ރަސޫލާ صلى الله عليه وسلم އެބައިމީހުންނަށް ވަޢުދުވެޑައިގަތެވެ. މިޚަބަރު ރަސޫލާ صلى الله عليه وسلم ގެ ޞަޙާބީންނަށް ލިބުމާއެކު އެޝަރަފު ލިބިގަތުމަށް އެދި އެބޭކަލުން އިންތިޒާރުކުރަމުން ގެންދިޔައެވެ.\nމިމަތިވެރި ޝަރަފު ލިބިވަޑައިގަތް ބޭފުޅަކީ އަބޫ އުބައިދާއެވެ. ރަސޫލާ صلى الله عليه وسلم ޙަދީޘްކުރައްވާފައިވާ ބަސްފުޅެއްގެ މާނަގައިވެއެވެ. "ކޮންމެ އުއްމަތަކަށް އަމާނާތްތެރިއަކު ވެއެވެ. މިއުއްމަތުގެ އަމާނާތްތެރިއަކީ އަބޫ އުބައިދާއެވެ."\nރަސޫލާ صلى الله عليه وسلم އަވަހާރަވުމުގެ ޚަބަރާއެކު ވެރިވި ހިތާމައިގެ ވަގުތުގައި އިތުރު ހާސްކަމެއް ލިބިގެންދިޔައީ އަންޞާރުންގެ ތެރެއިން ވެރިޔަކު އައްޔަންކުރައްވަން އުޅުއްވާ ޚަބަރުންނެވެ. މިޚަބަރު ލިބިވަޑައިގަތުމާއެކު އެކަމުގައިހުރި ކަންބޮޑުވުންތައް ވިސްނިވަޑައިގެން އަބޫބަކުރުގެފާނާއި އުމަރުގެފާނާއި އަދި އަބޫ އުބައިދާ އެކަމާއި ގުޅޭގޮތުން އަންޞާރުންނާއި ބަޙުޘްކުރެއްވިއެވެ. އަދި އެބަޙުޘްގެ ތެރެއިން އަބޫބަކުރުގެފާނު އުމަރުގެފާނާއި އަބޫ އުބައިދާގެ އަތްޕުޅު ނަންގަވާ އެދެބޭކަލުންގެ ތެރެއިން ބޭކަލަކު މުސްލިމުންގެ ޚަލީފާގެ ގޮތުގައި އައްޔަންކުރުމަށް ހުށަހެޅުއްވިއެވެ. އެހިނދު އެކަމަށް އިންކާރުކުރައްވާ އަބޫބަކުރުގެފާނު ހުންނަވަނިކޮށް މުސްލިމުންގެ ވެރިއަކަށް ވަޑައިގަތުމަށް ލަދުވެތިވެވަޑައިގަންނަވާކަން ހާމަކުރެއްވިއެވެ. އަދި ޢުމަރުގެފާނާއެކު އަބޫ އުބައިދާ މުސްލިމުންގެ ޚަލީފާއަކަށް އަބޫބަކުރުގެފާނު އިސްކުރުމަށް ބައިއަތު ހިއްޕެވިއެވެ.\nއަބޫބަކުރުގެފާނުގެ ޚިލާފަތުގައި ރޫމީންނާއި ދެކޮޅަށް ހަނގުރާމަކުރުމަށް ލަޝްކަރެއް ތައްޔާރުކުރައްވާ ކޮމާންޑަރުގެ ގޮތުގައި އަބޫ އުބައިދާ އައްޔަންކުރައްވާ ފޮނުއްވެވިއެވެ. އަދި ޝާމްކަރައަށާއި ރޫމީންނާއި ދެކޮޅަށް ފޮނުވުމަށް އިތުރު ތިން ލަޝްކަރު ތައްޔާރުކުރައްވާ މިހަތަރު ލަޝްކަރުގެ ވެރިއެއްގެ ގޮތުގައި އަބޫ އުބައިދާ ހަމަޖެއްސެވިއެވެ. އެހެން ނަމަވެސް ރޫމީންގެ ބިޔަ ލަޝްކަރާ ހަނގުރާމަކުރުމަށް އިތުރު އެހީތެރިކަމަށް އެދި މަދީނާއަށް އެންގެވުމުން އެވަގުތު ފާރިސީންނާއި ހަނގުރާމަކުރުމަށް ޚާލިދު ބިން ވަލީދުގެ ކޮމާންޑަރުކަމުގެ ދަށުގައި ފޮނުއްވެވި ލަޝްކަރު ރޫމީންނާއި ހަނގުރާމަކުރުމަށް ފޮނުއްވަވާ ކޮމާންޑަރަކަށް ޚާލިދު ބިން ވަލީދު އައްޔަން ކުރެއްވިކަން އަބޫ އުބައިދާއަށް އެންގެވިއެވެ. އެޚަބަރު ލިބުމާއެކު އަބޫ އުބައިދާ ލަޝްކަރުގެ ކޮމާންޑަރުކަން ޚާލިދު ބިން ވަލީދުއާއި ހަވާލުކުރައްވާ ލަޝްކަރުގެ އާއްމު ހަނގުރާމަވެރިއެއްގެ ގޮތުގައި ހަރަކާތްތެރިވިއެވެ. މިކަމުންވެސް އެކަލޭގެފާނުގެ ހިތްތިރިކަމުގެ ރިވެތި ނަމޫނާ ފެނިގެންދިޔައެވެ.\nއަބޫބަކުރުގެފާނު އަވަހާރަވެ އައު ޚަލީފާއަކަށް ޢުމަރުގެފާނު އައްޔަންކުރެވުމާއެކު މުސްލިމުންގެ ލަޝްކަރުގެ ކޮމާންޑަރުކަން އަބޫ އުބައިދާއާއި ހަވަލުކުރެއްވެވިއެވެ. އެހެން ނަމަވެސް ހަނގުރާމަ ނިމެންދެން އެކަލޭގެފާނު އެކަން ސިއްރުކުރެއްވެވިއެވެ. އަދި ހަނގުރާމަ ނިމި މުސްލިމުންނަށް ނަޞްރު ލިބުމަށްފަހުގައި ޚަލީފާގެ ސިޓީފުޅު ޚާލިދު ބިން ވަލީދަށް ހުށަހެޅުއްވިއެވެ. އަދި އެކަން އެދުވަހާއި ހަމައަސް ސިއްރުކުރައްވާފައި އޮންނެވުމާއި ގުޅޭގޮތުން ޚާލިދު ބިން ވަލީދު ސުވާލު ދެންނެވުމުން އަބޫ އުބައިދާ ވިދާޅުވިއެވެ. "ކަލޭގެފާނަށް އޮޅުން އަރާފަދަ ކަމެއް ކުރައްވަން ތިމަންކަލޭގެފާނު ބޭނުންފުޅެއް ނޫނެވެ. ކަލޭގެފާނަށްވެސް އެނގިވަޑައިގަންނަވާނޭ ފަދައިން އަޅުގަނޑުމެން އެންމެންނީ އަޚުންތަކެކެވެ. އަދި އަޅުގަނޑުމެންނީ ދުނިޔަވީ ކަންތައްތައް ބޭނުންވާ ބައެއް ނޫނެވެ."\nއަބޫ އުބައިދާގެ ކޮމާންޑަރުކަމުގެ ދަށުގައި މުޅި ޝާމްކަރަ މުސްލިމުންގެ ބާރުގެ ދަށަށް ގެނެވުނެވެ. އަދި އެތަނުގެ ގަވަރުނަރަކަށް އުމަރުގެފާނު އަބޫ އުބައިދާ ހަމަޖެއްސެވިއެވެ.\nގަވަރުނަރެއްގެ ގޮތުގައިވެސް އެކަލޭގެފާނު ފެނިގެންދިޔައީ ހިތްތިރި ރައްޔިތުންނަށް އަޅާލާ ރައްޔިތުންގެ މުހުތާދުތައް އަޑުއެއްސެވި ވެރިއެއްގެ ގޮތުގައެވެ. އެގޮތުން ޢުމަރުގެފާނު އެއްފަހަރަކު ޝާމް ކަރައަށް ވަޑައިގަތް އަބޫ އުބައިދާ ދިރިއުޅުއްވާ ގެކޮޅުން ފެނިވަޑައިގަތީ އެކަލޭގެފާނު ވަރަށް އާދައިގެ ނިކަމެތި ދިރިއުޅުއްވުމެއް އެކަލޭގެފާނު އުޅުއްވާތަނެވެ. ގެކޮޅު ހުސްކޮށް އޮތްއިރު އެތަނުގައި ހުރީ ހަނގުރާމައަށް ބޭނުންވަ ދަހަނާއަކާއި އެކަލޭގެފާނު އަރަން ގެންގުޅުއްވާ ފައިވާނެވެ. އެކަމާއި މެދު އުމަރުގެފާނު ސުވާލުކުރެއްވުމުން އެތަކެތިން އެކަލޭގެފާނަށް ފުދޭ ކަމަށް އަބޫ އުބައިދާ ވިދާޅުވިއެވެ. ގަވަރުނަރެއްގެ ގޮތުގައި އެކަލޭގެފާނަށް ލިބިލައްވާ މުސާރަ ނިކަމެތިންނަށް ބައްސަވާ ހެއްދެވިއެވެ.\nޝާމްކަރައިގައި ފެތުރިގެންދިޔަ ޠާޢޫން ބައްޔާއެކު ލިބިވަޑައިގަންނަވަމުންދިޔަ ހިތާމަވެރި ޚަބަރުތަކާއެކު އުމަރުގެފާނު އެތަނުން އަބޫ އުބައިދާ ނެރުއްވާ އެކަލޭގެފާނު ސަލާމަތްކުރެއްވޭތޯ ފޮނުއްވެވި ސިޓީފުޅެއްގެ ޖަވާބުގައި އަބޫ އުބައިދާ ލިޔުއްވިއެވެ.\n"އަމީރުލް މުއުމިނީން އެވެ. ކަލޭގެފާނުގެ މަޤުޞަދު އަޅުގަނޑަށް ވަރަށް ސާފެވެ. ނަމަވެސް މުސްލިމުންގެ އެތައް ހާސް ބަޔަކާއި ޝާމްކަރައިގައި އޮތް އިސްލާމީ ލަޝްކަރު ދޫކޮށް އަޅުގަނޑުގެ ފުރާނަ ސަލާމަތް ކުރުމަށް އަޅުގަނޑު މިތަނުން ނުކުންނަށް ޤަސްތު ނުކުރަމެވެ. ހެޔޮ ދުޢާކޮށްދެއްވާށެވެ."\nއަބޫ އުބައިދާގެ ފަރާތްޕުޅުން ފެނިގެން މިދިޔައި ކޮންފަދަ މަތިވެރި އަމާނާތްތެރިކަމެއްތޯއެވެ.\nއޭގެ ދުވަސްކޮޅެއްފަހުން ޠާއޫން ބަލީގެ އާލާސްކަންފުޅު ޖެހިވަޑައިގެން އެބަލީގެ ޝިކާރައަކަށްވެ މިއުއްމަތު އަމީން އަބޫ އުބައިދާ ދުނިޔެ ދޫކުރައްވައިފި އެވެ. މިކަން ވެގެން ދިޔައީ މުސްލިމުންގެ ހިތްތައް ޒަޚަމްކޮށްލި ލޯތައް ކަރުނުން ފުރިގެންދިޔަ ހިތާމަވެރި ހާދިސާއަކަށެވެ. އެކަލޭގެފާނު އަވަހާރަވީ ޚަބަރު ލިބިވަޑައިގަތުމުން، ޢުމަރުގެފާނު ވަރަށް ބޮޑަށް ކީރިތި ކުރެއްވި އެވެ.\nމުސްލިމުންގެ ލަޝްކަރުގެ އެންމެމަތީ ކޮމާންޑަރު އަބޫ އުބައިދާ އަވަހާރަވީ އުމުރުފުޅުން 58 އަހަރުގައެވެ. އެކަލޭގެފާނުގެ މައްޗަށް އިމާމްވެ ކަށުނަމާދު ކުރެއްވީ މުއާޒު ބިން ޖަބަލެވެ. އަބޫ އުބައިދާ އަވަހާރަވުމުން މުއާޒު ބިން ޖަބަލު ވިދާޅުވިއެވެ. "ﷲ ގެ އަޅުތަކުންގެ ތެރެއިން އަބޫ އުބައިދާއަށްވުރެ ހިތްސާފު، ބޭކާރުވާހަކަ މަދު، ނަސޭހަތްތެރިވުމަށް ލޯބިކުރާ ދެވަނަ އަޅަކު ނުދެކެމެވެ. ﷲ ގެ ރަޙުމަތަށްއެދި އެއަޅާއަށް ދުޢާ ކުރާށެވެ."\nޢުމަރުގެފާނަށް ދެވުނު ޙަމަލާގައި ޒަޚަމްވެވަޑައިގެންފައި ވަނިކޮށް، ޝަހީދުވެވަޑައިގަތުމުގެ ކުރިން ވިދާޅުވި އެވެ.\n"އަބޫ ޢުބައިދާ ދުނިޔޭގައި ހުންނެވިނަމަ ތިމަންކަލޭގެފާނަށްފަހު އުންމަތުގެ ވެރިކަން ޙަވާލު ކުރައްވާނީ އަބޫ ޢުބައިދާއާ އެވެ."


Sridevi Aa Beheygothun Documentary Eh Hadhany - Vaguthu\nސުރިދެފވީއާ ބެހޭގޮތުން ޑޮކިއުމެންޓްރީއެއް ހަދަނީ\nދާދިފަހުން މަރުވި ގިނަ ބައެއްގެ ލޯބި ހޯދާފައިވާ ބޮލީވުޑްގެ މަޝްހޫރު އެކްޓްރެސް ސުރިދެވީ ކަޕޫރުގެ ހަޔާތުގެ މައްޗަށް ޑޮކިއުމެންޓްރީއެއް ހަދަން އުޅޭ ކަމަށް އިންޑިއާގެ ނޫސްތަކުން ރިޕޯޓު ކުރަން ފަށައިފިއެވެ.\nއިންޑިއާގެ "ޑެކަން ކްރޮނިކަލް" އަށް މައުލޫމާތު ދިން ފަރާތަކުން ބުނީ އެ ޑޮކިއުމެންޓްރީ ހަދަން ނިންމާފައި ވަނީ ސުރިދެވީގެ ފިރިމީހާ ބޮނީ ކަޕޫރު ކަމަށެވެ.\nއަދި އެ ޑޮކިއުމެންޓްރީއިން ފެނިގެން ދާނީ ސުރިދެވީގެ އާންމު ދިރިއުޅުމާއި ފިލްމީ އޭނާ ފިލްމީ ދާއިރާގައި ކުރި މަސައްކަތް ކަމަށެވެ. އަދި އޭނާއާ ބެހޭގޮތުން އޭނާގެ އެންމެ ގާތް ރަހުމަތްތެރިންނާއި، އާއިލާގެ މެމްބަރުންނާއި އެކުގައި މަސައްކަތް ކުރި މީހުންގެ ވާހަކަތައް އެ ޑޮކިއުމެންޓްރީގައި ހިމެނޭނެ ކަމަށް ވަނީ ރިޕޯޓު ކޮށްފައެވެ.\n"ޑެކަން ކްރޮނިކަލް" އިން ރިޕޯޓު ކުރާ ގޮޮތުގައި ބޮނީ ކަޕޫރު އެ ޑޮކިއުމެންޓްރީ ތައްޔާރު ކުރުމަށް ހަވާލު ކުރަން ނިންމާފައި ވަނީ އެކްޓާ، ޑައިރެކްޓާ އަދި އޭނާގެ ގާތް އެކުވެރިޔާ ޝޭކަރު ކަޕޫރާއެވެ.\nއުމުރުން 54 އަހަރުގައި ސްރީދޭވީ މަރުވެފައި ވަނީ ދުބާއީގައެވެ. އެންމެ ފުރަތަމަ ހަބަރު ފެތުރުނީ އޭނާ މަރުވީ ހާޓް އެޓޭކެއް ޖެހިގެން ކަމަށެވެ. ނަމަވެސް ފޮރެންސިކް ރިޕޯޓުން ދައްކާފައި ވަނީ އޭނާ މަރުވީ އަމިއްލަ ބާތްޓަބްގައި ގެނބިގެން ކަމަށެވެ.\nސްރީދޭވީ ހަށިގަނޑު އަންދާލާފައި ވަނީ މުމްބާއީގެ ވިލެ ޕަރްލޭ ސެވަ ސަމާޖް ކްރެމެޓޯރިއަމްގައި މިދިޔަ ބުދަ ދުވަހު އެވެ. ސްރީދޭވީގެ ހަށިގަނޑު އަންދާލުމަށްފަހު ބާކީވި އަޅިތައް އަޅާފައި ވަނީ ހިންދޫންގެ މުގައްދަސް ރަށެއް ކަމަށްވާ ރާމޭސްވަރަމް ކައިރީ އޮންނަ ކަނޑަށެވެ.


Fathihu fathihaa Rakul heylee raajjeyge gudhurathee reethi manzaru balan!\nރަކުލް ޕްރީތު ސިންގް\nފަތިހު ފަތިހާ ރަކުލް ހޭލީ ރާއްޖޭގެ ގުދުރަތީ ރީތި މަންޒަރު ބަލަން!\n21 ނޮވެންބަރ 2020 - 10:15:01\nމަޝްހޫރު ބަތަލާ ރަކުލް ޕްރީތު ސިންގް، އޭނާގެ މައިންބަފައިންނާއި ބޭބެއާއެކު ރާއްޖޭގައި ޗުއްޓީ ހޭދަކުރަމުން އަންނައިރު މި ޗުއްޓީގެ ފޮޓޯތައް މިދަނީ ސަޕޯޓަރުންނަށް ހިއްސާކުރަމުންނެވެ.\nރާއްޖޭގެ ގުދުރަތީ ރީތި ކަމަށް ވަރަށް ބޮޑަށް ގޮސް ހުސްވެފައި ހުރި ރަކުލް މިއަދު ފަތިހު ހޭލާއި، އޭނާގެ އިންސްޓްގްރާމު މެދުވެރިކޮށް ހިއްސާކުރީ ފަތިހުގެ ހިތްގައިމު މަންޒަރުގެ ވީޑިއޯއެކެވެ. އަދި ބުނީ އެހާ ފަތިހާ ހޭލީ، އެ ވިއު އެންޖޯއީކޮށްލުމަށް ކަމަށެވެ.\nއުމުރުން 30 އަހަރުގެ ރަކުލް، އިންސްޓަގްރާމު މެދުވެރިކޮށް އޭނާގެ 15.7 މިލިއަން ފޮލޯވަރުންނަށް ހިއްސާކުރި ފޮޓޯތަކަށް ބަލާއިރު ފެނިގެން ދަނީ މޫދަށް ނޫނީ ޕޫލަށް އެރިގެން އުޅޭ މަންޒަރެވެ. އެކަމަކު ޖަހާއި އެހެން ސަކަރާތްތައް އިންސްޓަގްރާމު ސްޓޯރީ މެދުވެރިކޮށް ވެސް އަންނަނީ ހިއްސާކުރަމުންނެވެ.\nރަކުލް އަކީ ތަމަޅަ ފިލްމު އިންޑަސްޓްރީގައި ފިޔަޖަހަމުން އަންނަ ފަންނާނެކެވެ. އަދި މިފަހުން ބޮލީވުޑުގައި ވެސް މަސައްކަތްކޮށްފައިވާއިރު އޭނާ ވަނީ ކާމިޔާބު ފިލްމު "ދޭ ދޭ ޕިޔާރް ދޭ" ގައި މަަސައްކަތްކޮށް ބެލުންތެރިންގެ ބޮޑު ތަރުހީބެއް ހޯދާފަ އެވެ.\nރިތޭޝް އޭނާގެ އަންހެނުންނަށް ލޯބިން ކިޔަނީ “ޖީންސް”!\nގައިޑްލައިނާ ހިލާފަށް ޝިދާތާ ކައިވެނީގެ ހަފްލާ ބާއްވައިފި\nބިގްބޮސްގެ މި ސީޒަން ކާމިޔާބުކުރީ ރުބީނާ!\nޒިޔާ އާއި ޝިދާތާ ކައިވެނިކޮށްފި


މިނިމަމް ވޭޖް – Mikal News\nދިވެހިރާއްޖޭގައި އެންމެ ދަށް މުސާރަ ކަނޑައެޅުން 8 ނޮވެމްބަރު 2021\nސަރުކާރުން އިއްޔެ އިޢުލާންކުރި ދިވެހިރާއްޖޭގެ މިނިވަން ވޭޖް އަންނަ ޖެނުއަރީ މަހުން ފެށިގެން ލިބޭނެގޮތް ހެދުމާއެކު ދިވެހިރާއްޖޭގެ އިޤްތިޞާދީ ތާރީޚުގައި މިކަން ހިމެނިގެންދާނީ އިންޤިލާބީ ހެޔޮ ބަދަލަކަށެވެ. އަދި މިއީ އެމްޑީޕީގެ ސަރުކާރުން މީގެ 10 އަހަރު ކުރިން ތަންފީޒުކުރަން ފެށި ދިވެހިރާއްޖޭގެ އިޤްތިޞާދީ އިސްލާޙުތަކުގެ ސިލްސިލާއަށް އިތުރުވި ބޮޅެއް ވެސް މެއެވެ.\nއެމްޑީޕީގެ ފުރަތަމަ ސަރުކާރުގައި ޓެކްސްގެ ނިޒާމް ތަޢާރަފްކުރެވި، މުދަލާއި ޚިދުމަތުގެ އަގުން ޓެކްސް ނެގުމަށް ފަށައިގަނެވުނެވެ. އަދި ދެވަނަ ސަރުކާރުގައި 2020 ވަނަ އަހަރު ޓެކްސްގެ ނިޒާމްގެ އެންމެ މުހިންމު ބައިކަމަށްވާ މުއްސަނދިންގެ އަތުން ނަގާ އާމްދަނީގެ ޓެކްސް (އިންކަމް ޓެކްސް) ވަނީ ނަގަން ފެށިފައެވެ. މިހާރު މިވަނީ އެންމެ ދަށް މުސާރަ ކަނޑައޅާފައެވެ. ހަމައެއާއެކު އަންނަ އަހަރު، ވަޒީފާއެއް ނެތް ފަރާތްތަކަށް ދެވޭ އެލަވަންސް (އަންއެމްޕްލޯއިމެންޓް އެލަވަންސް) ވެސް އެމްޑީޕީ ސަރުކާރުން އިރާދަކުރެއްވިއްޔާ ދިވެހީންނަށް ދޭން ފަށާނެއެވެ.\nދިވެހިރާއްޖޭގައި އެންމެ ދަށް މުސާރަ ކަނޑައެޅުން 8 ނޮވެމްބަރު 2021އެމްޑީޕީގެ ފުރަތަމަ ސަރުކާރުގައި ޓެކްސްގެ ނިޒާމް ތަޢާރަފްކުރެވި، މުދަލާއި ޚިދުމަތުގެ އަގުން ޓެކްސް ނެގުމަށް ފަށައިގަނެވުނެވެ. އަދި ދެވަނަ ސަރުކާރުގައި 2020 ވަނަ އަހަރު ޓެކްސްގެ ނިޒާމްގެ އެންމެ މުހިންމު ބައިކަމަށްވާ މުއްސަނދިންގެ އަތުން ނަގާ އާމްދަނީގެ ޓެކްސް (އިންކަމް ޓެކްސް) ވަނީ ނަގަން ފެށިފައެވެ. މިހާރު މިވަނީ އެންމެ ދަށް މުސާރަ ކަނޑައޅާފައެވެ. ހަމައެއާއެކު އަންނަ އަހަރު، ވަޒީފާއެއް ނެތް ފަރާތްތަކަށް ދެވޭ އެލަވަންސް (އަންއެމްޕްލޯއިމެންޓް އެލަވަންސް) ވެސް އެމްޑީޕީ ސަރުކާރުން އިރާދަކުރެއްވިއްޔާ ދިވެހީންނަށް ދޭން ފަށާނެއެވެ.\nމިހިރަ މިހިރަ ކަންކަމަކީ ފިސާރި ކެރިގެން ކުރެވޭނެ ކަންކަމެވެ. އަދި އެއީ އެކަންކަން ގެނައުމުގައި މަހުޖަނުންގެ ފަރާތުން ބޮޑެތި ސިޔާސީ ފިއްތުންތަކެއް ސަރުކާރަށް ކުރިމަތިކުރުވާ ކަންކަން ވެސް މެއެވެ. އެހެންނަމަވެސް، މިކަންކަން ހަމަޖެހި ހިމުންވެގެން މި ދަނީ އެމްޑީޕީއިން ރައްޔިތުންނަށް ވެފައިވީ ވަޢުދުތައް ފުއްދުމުގެ ގޮތުން، ސަރުކާރާއި ރައްޔިތުންގެ މަޖުލީހުން ގިނަ، ބޮޑެތި މަސައްކަތްތަކެއް ކޮށްގެނެވެ.\nމި ކަންކަމަކީ އެންމެން ހިތް އެދޭ ގޮތަށް ނުވެ ހިނގައިދާނެ ކަންކަން ވެސް މެއެވެ. ޚާއްސަކޮށް ވިޔަފާރި ވެރިންނެވެ. އެހެންނަމަވެސް، މިކަންކަން ކަނޑައެޅި ތަރުތީބުވެ ތަންފީޒުވާން ފެށުމުން މިއީ، މިކަންކަން ނެތުމަށް ވުރެ އޮތުން، ރައްޔިތު މީހާއަށް ހެޔޮވާ ލައްކަ ބޮޑު ނިއުމަތެކެވެ. މިނިމަން ވޭޖްގައި ހިމެނޭ ޢަދަދުތަކާއި ކަންކަމަކީ އަބަދު ވެސް އިސްލާޙުކޮށް މުރާޖަޢާކުރެވޭނެ ކަންކަމެވެ. އެކަމަކު، އިރާދަކުރެއްވިއްޔާ ދެން މިކަން މުލުންލުހެ، އުފުރާލުމަކީ އެއްވެސް ސަރުކާރަކުން ކުރަން ކެރޭނެ، ނުވަތަ ކޮށްފާނެ ކަމެއް ކަމުގައި ނުފެނެއެވެ. ކުރިއްޔާ ކުރަންޖެހޭނީ އިތުރެވެ. ދޮށީ ޢުމުރުގެ ޕެންޝަނާއި، އެކަނިވެރި މައިންގެ އިނާޔަތާއި، އާސަންދަ ފަދައިންނެވެ.\nއެމްޑީޕީގެ ސިޔާސަތު ތަކާއި، އެޖެންޑާ 19 ހަމަ ތަފާތެވެ. އެމްޑީޕީގެ ސަރުކާރުން ދިވެހިރާއްޖެއަށާއި ދިވެހިންނަށް ކޮށްދެނީ ހެޔޮވެރިކަމެވެ. މިތާރީޚީ މުނާސަބާގައި، މެދުއުތުރު ދާއިރާގެ ރައްޔިތުންގެ ނަމުގައި، ރައީސުލްޖުމްހޫރިއްޔާ އަށާއި، ރައްޔިތުންގެ މަޖިލީހުގެ ރައީސަށާއި އިގުތިސޯދީ ވަޒީރަށާއި މަޖިލީހުގެ ހުރިހާ މެމްބަރުންނަށް ވެސް ޝުކުރާއި އެކު މަރުޙަބާއާއި ތަހުނިޔާ ދަންނަވަމެވެ. މިރާއްޖެ ތަނަކަށްވާނީ ރައްޔިތުމީހާގެ ޖީބު ތަނަވަސް ވެގެންނެވެ!\nގުޅުންހުރި މައުލޫތައް:ކޯލިޝަން ސަރުކާރު, ވިޔަފާރި\nލީޑަރުން ކުރިމަތީ ކުރި މުޒާހަރާއަކީ ކޯލިޝަން ރޫޅުމުގެ ފުރަތަމަ އަލާމަތް – ޑރ.ޖަމީލު


ގޯތިންބޭރުގައިހުރި މީސްމީހުންގެ ރުއް ގަހުގައި ނަމްބަރ ޖެހުމަށްފަހު މަޢުލޫމާތު ފޮނުވުމާއިބެހޭ - R. Fainu Council\nގޯތިންބޭރުގައިހުރި މީސްމީހުންގެ ރުއް ގަހުގައި ނަމްބަރ ޖެހުމަށްފަހު މަޢުލޫމާތު ފޮނުވުމާއިބެހޭ\nފައިނު ކައުންސިލް އިދާރާ 2:04 AM ރުއްގަހުގެއަގުބަލާކޮމެޓީ, އިޢުލާން\nމިރަށުގައި އެއަރޕޯޓެއް އެޅުމަށް ސަރުކާރުން ނިންމަވާ އެމަސައްކަތް ކުރުމަށް ތައްޔާރުވަމުންދާ މިދަނޑިވަޅުގައި ގޯތިންބޭރުގައިހުރި އަމިއްލަ މީސްމީހުންގެ ރުއްގަހުގެ މަޢުލޫމާތު ހޯދަންބޭނުންވެއެވެ. ގޯތިންބޭރުގައި ހުންނަ ރުއްގަހުގެ މަޢުލޫމާތަކީ ތާޒާކަމާއިއެކު އަބަދުވެސް ކައުންސިލްއިދާރާގައި ހުންނަންޖެހޭނެ މަޢުލޫމާތެކެވެ. މިކަމުގެބޭނުމަކީ އެކިއެކިބޭނުންތަކަށް ރަށުގެބިން ބޭނުންކުރަންޖެހޭއިރު އެބިންތަކުގައި ހުންނަ ރުއްގަހަށް ބަދަލުދީ ނަގަންބޭނުންވާ ރުއްގަސް ނެގުމަށް ފަސޭހަވުމެވެ. ރުއްގަހުގެ މަޢުލޫމާތު ނެގުމުގެކުރިން ކޮންމެ މީހެއްގެ ރުއްގަހުގައި ގޭގެ ނަމްބަރ ޖަހަންވާނެއެވެ. ނަމްބަރ ޖަހާނީ ތިރީގައި ގޭގެ ނަމްބަރ ޖެހުމަށްފަހު މަތީގައި ރުއްގަހުގެ ތަރުތީބު ނަމްބަރ ޖަހާގޮތަށެވެ. މިސާލަކަށްގޭގެ ނަމްބަރަކީ2ކަމުގައިވެފާ ރުކުގެ ޢަދަދަކީ 1 ކަމުގައިވާނަމަ 1/2 މިގޮތަށެވެ. ކުރިންޖަހާފައިހުރި ނަމްބަރ ފިލާފައިވާނަމަ ނުވަތަ ފަޑުވުމުގެ ސަބަބުން ކިޔަންނޭގޭނަމަ އަލުން ނަމްބަރ އާކުރަންވާނެއެވެ.\nީމާ،ގޯތިންބޭރުގައިހުރި ރުއްގަހުގެތެރެއިން އަމިއްލަ މީސްމީހުންގެ ރުއްގަހުގެ ތިރީގައިއެވާ މަޢުލޫމާތު 07 އޯގަސްޓް 2018 ވަނަދުވަހުގެ އޮފީސް ބަންދުވުމުގެކުރިން މިއިދާރާއަށް ފޮނުއްވުންއެދެމެވެ.\n1- ރުއްގަހުގެ ވެރިފަރާތުގެ ނަމާއި އެޑްރެސް އަދި އައިޑީ ކާޑް ނަމްބަރ 2- ރުއްގަހުގެ ބާވަތާއި ޢަދަދު އަދި ސައިޒް 3- ރުއްގަސް ހުރި ސަރަޙައްދުގެ ނަން. 4- ރުއްގަހުގައި ޖަހާފާހުރި ނަމްބަރ\nތާރީޚް މ: 30 ޖުލައި 2018\nގޯތިންބޭރުގައިހުރި މީސްމީހުންގެ ރުއް ގަހުގައި ނަމްބަރ ޖެހުމަށްފަހު މަޢުލޫމާތު ފޮނުވުމާއިބެހޭ Reviewed by ފައިނު ކައުންސިލް އިދާރާ on 2:04 AM Rating: 5


އިމްތިޙާން (7ވަނަ ބައި) – Esfiya\nހުމާ ކޮޓަރިން ނުކުތްތަން ބަލަން ހިބާއަށް އިނދެވުނީ ވެގެން އުޅޭ ގޮތަކާއިމެދު ސުވާލު އުފެދިފައިވީ މޫނަކާއެކުގައެވެ. ލީޝާއަށް އެކަން ރަނގަޅަށް ފާހަގަ ކުރެވުނެވެ. ހިބާގެ މޫނާއި ދިމާލުގައި ލީޝާ އަތް ހޫރާލީ ހިބާ ފުންހިޔާލަކަށް ގެއްލި ހުސްވެފައި އިންހެން ހީވާތީއެވެ. ލީޝާ ކައިރީ އިންކަން ހިބާ އަށް އިހްސާސް ކުރެވުމުން އަވަހަށް ލީޝާއަށް ހިނިތުން ވުމެއް ރައްދު ކޮށްލީ ހުމާގެ ވާހަކަ ދައްކަން ބޭނުން ނުވާތީއެވެ. “ޑޯންޓް ވޮރީ ޑާރލިންގ، ހުމާ ދުވަސްކޮޅަކުން އޯކޭ ވެދާނެ. އެހާ ލޯބިވީމީހެއް އެކަހަލަ ލަނޑެއްދިނީމަ ދެރަވާނެއްނު. ދުވަސްކޮޅެއް ނަގާނެ ހަމަޔަކަށް އެޅެން. އެނގެއެއްނު އެކަހަލަ ހާލަތްތައް ދާނެގޮތް ރަނގަޅަށް.” ލީޝާ ހިބާއަށް ބަލަން އިނދެ އެހެން ބުނެލީ ހުމާޔާމެދު ހިބާ ފިކުރު ބޮޑުވެފައި އިންކަން އެނގުމުންނެވެ. ނަމަވެސް ކުޑަކޮށްވެސް ވެގެން އުޅޭ ގޮތް ހިބާ އަށް ނޭނގިދާނެ ކަމަކަށް ލީޝާ ހިޔެއް ނުކުރެއެވެ.\n“ކީކޭ؟ ލޯބިވެރިޔާއޭ؟ ލަނޑު ދިނިއްޔޭ؟” ސުވާލުން ފުރިފައިވި ނަޒަރަކުން ލީޝާއާއި ދިމާލަށް ބަލަން އިނދެ ހިބާ ސުވާލުކުރީ ރަނގަޅަށްވެސް ވެގެން އުޅޭ ގޮތް ނޭނގޭތީއެވެ. ހިބާގެ ސުވާލުތަކުން ލީޝާ އަށްވެސް ލިބުނީ ހައިރާން ކަމެވެ. ހުމާގެ ދައްތައަށް ވެ ހުރެ، އެއްގެއެއްގައި ދެ މީހުން އުޅޭއިރު ހުމާގެ އެކަންތައްގަނޑު ހިބާއަށް ނޭނގިދާނެކޭ ކުޑަކޮށްވެސް ލީޝާގެ ހިތަކަށް ނާރައެވެ. ނަމަވެސް ހިބާގެ ސުވާލުތަކުން ލީޝާއަށް އެނގޭ މިންވަރަށް ލީޝާ އެވާހަކަތައް ކިޔައިދިނެވެ. ހުމާ އުޅުނީ ރަޒާން ކިޔާ ކުއްޖަކާއި ރައްޓެހިވެގެން ކަމާއި އެކަން އާއިލާ އެންމެންނަށް އެނގޭ ކަމެވެ. ނަމަވެސް މީގެ ދެތިން ދުވަސް ކުރިން އެ ދެމީހުން ރުޅިވެއްޖެކަމާއި ރުޅިވާން ޖެހުނީ ރަޒާން ހުމާގެ ރައްޓެއްސެއްގެ ފްރެންޑަކާއި އަޅައިގަނެގެން އެ ދެމީހުންގެ ކަންތައް ގަނޑެއް ފަޅާއަރައިގެންކަމެވެ.\nއެވާހަކަތައް އަޑުއަހާފައި ހިބާ އެންމެ ހައިރާންވީ އެއިން އެއްވެސް ވާހަކަ އެއް ހުމާ ހިބާއާއި ހިއްސާ ނުކުރީތީއެވެ. މަންމަމެން ހިބާއާއި ވާހަކަ ނުދައްކާއިރު އެމީހުންގެ ފަރާތުން ނޭނގުން އެއީ ބޮޑު ކަމެއް ނޫނެވެ. އެކަމަކު ހުމާ އެކަހަލަ ވާހަކައެއް ނުދެއްކީ ކީއްވެގެން ހެއްޔެވެ؟ އެކަން ލީޝާ އަށް އެނގުނީ ލީޝާގެ މަންމަ އަފޫދައްތަ ބުނީކަމަށް ލީޝާ ބުންޏެވެ. އަފްޝާއާއި ރަހްމާއާއި ދެބެންގެ ގުޅުން ރަނގަޅުކަމުން އެ ދެމީހުން އެކަކު އަނެކަކާއި ދެމެދު އެއްވެސް ސިއްރެއް ނުބާއްވައެވެ. އެކަކު އަނެކަކު ހިތްހަމަ ނުޖެހުންތަކާއި ދިމާވާ ކަންތައްތައް ހިއްސާ ކުރެއެވެ.\nއެވާހަކައިގެ ތެރެއިން ގޭތެރޭގައި ކަންތައްތައްދާ ގޮތުގެ ވާހަކަ ހިބާ ލީޝާއާއި ހިއްސާ ކުރީ އެންމެ ގާތް ރަހުމަތް ތެރިޔާއަށް އެއްވެސްކަމެއް ސިއްރު ކުރަން ބޭނުން ނުވާތީއެވެ. ލީޝާ ހިބާއަށް ހިތްވަރު ދިނީ ދުވަސްކޮޅެއް ވީމާ ރަހްމާ މެންވެސް ހިބާގެ އެބަދަލަށް ހޭނި ހަމަޔަކަށް އެޅޭނެކަމަށް ބުނަމުންނެވެ. އެވާހަކައިގެ ތެރެއިން ހިބާ މޫނު ބުރުގާ އިޙްތިޔާރު ކުރީ ކީއްވެގެން ކަމާއި ދީނަށް އޭނާގެ ހިތުގައި ވާ ލޯބި ލީޝާއަށް ހާމަކުރީ ލީޝާއަށްވެސް ދީނާބެހޭ ގޮތުން އިތުރު ކަންތައްތަކެއް އޮޅުންފިލުވާދޭން ބޭނުންވާތީއެވެ. އަދި ހިބާގެ މައިންބަފައިން ފަދައިން ލީޝާގެ ހިތުގައި އެ މޫނު ފޮތިކޮޅާއިމެދު ނަފްރަތު ބާއްވަން ނޭދޭތީއެވެ. ކުޑަގޮތަކަށް އިރުދީނާގެ ވާހަކަވެސް ހިބާ ލީޝާއަށް ކިޔައިދިނީ ލީޝާއަށް މަރުމަތިން ހަނދާންކޮށްދީ މަރަށް ތައްޔާރުވެގެން ތިބުމުގެ މުހިންމުކަން ބުނެދިނުމަށެވެ.\nދެކުދިން ވާހަކައިގައި ތިއްބާ މެންދުރު ނަމާދު ބަންގި ގޮވުމުން ހިބާ ފެންވަރައިގެން އައިސް ދެކުދިން އެކުގައި ނަމާދު ކުރުމަށް ލީޝާއަށް ދައުވަތު ދިނެވެ. ލީޝާ އިނީ ބުނާނެ އެއްޗެއް ނޭނގިފައެވެ. އޭނާ ނަމާދެއް ކުރިދުވަހެއް ހަނދާނުގައިވެސް ނެތެވެ. އެހެންކަމުން ނަމާދުގައި ކިޔާ އެއްޗެހިވެސް މިހާރު ހަނދާނަކު ނެތްވިއްޔާއެވެ. މުސްލިމެއްގެ ގޮތުގައި އުފަންވިޔަސް އޭނާގެ އާއިލާ މީހުންނެކޭ އެއްފަދައިން ލީޝާވެސް ވަރަށް ދީނާއި ދުރެވެ. ކުޑައިރު ޤުރުއާން ކިލާހަށް ގެންދިޔުމުން ނަމާދުގައި ކިޔާ ތަކެތި ދަސްކޮށްދިން ނަމަވެސް އާންމު ގޮތެއްގައި ނަމާދު ކުރުމަކީ އެއްވެސް އިރެއްގައި އޭނާގެ އާދައެއް ނޫނެވެ. އެހެންކަމުން މިހާރު އެއްވެސް އެއްޗެއް ހަނދާންވެސް ނެތެވެ.\nނަމަވެސް ހިބާ މާވަރަކަށް ކިޔަން ހެދުމުން ދައްކާނެ އުޒުރެއް ލީޝާގެ ސިކުނޑިއަކަށް ނައެވެ. ރަނގަޅަށް ނަމާދުކުރަން ނޭނގޭ ވާހަކަޔާއި، ނަމާދުގައި ކިޔާ އެއްޗެހި ހަނދާން ނެތިފައިވާ ވާހަކަ ބުނަން ލީޝާއަށް ނުކެރުނީ ކީއްވެގެން ކަމެއް ހުދު އޭނާއަކަށްވެސް ނޭނގެއެވެ. އެހެންކަމުން ފާހާނާއަށްވަދެ ހަނދާންވާ ގޮތައް ވުޟޫ ކޮށްލައިގެން ނިކުމެ ހިބާގެ ފަހަތުގައި ނަމާދު ކުރަން ފެށިއެވެ. ހިބާގެ ހަރަކާތްތަކާއި އެއްވަރަށް ހަރަކާތް ކުރިނަމަވެސް ފާތިހާ ސޫރަތް ފިޔަވާ ކިޔާނެ އިތުރު އެއްޗެއް އޭނާއަކަށް ވިސްނާ ވިސްނާވެސް ނޭނގުނެވެ.\nނަމާދު ކޮށް ނިމުމުން ހިބާ ސުންނަތް ނަމާދު ކުރަން ފެށުމުން ލީޝާ ތެދުވީ އަޅައިގެން ހުރި ދޮޅި ބާލާ ފަތްޖެހުމަށެވެ. ނަމަވެސް އޭނާއަށް ހައިރާން ވެފައި ބަލަން ހުރެވުނީ ކުރިމަތީ ހުރި އަލަމާރީގެ ލޯގަނޑުން ފެންނަން ހުރި އޭނާގެ ސޫރަފެނިފައެވެ. ހުދުކުލައިގެ ނަމާދު ދޮޅި އަޅައިގެން އޭނާހުރީ ހިބާގެ ކަޅު ހެދުމެއް ލައިގެންނެވެ. އޭނާ ލައިގެން ހުރި ކުރު ޓީޝާޓާއި ޖިންސުން އަޢުރަ ނިވާނުވާނެތީއެވެ. އެ ހެދުމުގައި އޭނާ ފެންނަނީ މުޅިން އެހެން މީހެއް ހެންނެވެ. ހާދަހާ ތަފާތެވެ. އެމޫނުމައްޗާއި ހަށިގަނޑުގައިވި އެތައް އުނި ސިފައެއް ފޮރުވި، ހިތްގައިމު، އަންހެންވަންތަ ސޫރައެއްގެ ވެރިއެއް ފެނުމުންނެވެ. ވުޟޫ ކުރުމުން މޫނުގައިވި މޭކަޕްތައް ފުހެވިފައި ވީނަމަވެސް، މޭކަޕުން ނުގެނެވޭނެފަދަ ފުރިހަމަ ކަމެކެވެ. އެއީހަމަ އޭނާ ބުރުގާ އެޅީމާ ހުންނާނެ ގޮތް ހެއްޔެވެ؟ ކުރިން ބައެއް ފަހަރު ބުރުގާ އަޅަން ވިއްޔޭ ހިތައް އެރިޔަސް ހުންނަގޮތް ބަލާލަންވެސް އޭނަ ބުރުގާއެއް އަޅާފާ ނުވެއެވެ.\nހިބާ ސުންނަތް ކޮށް ނިމިގެން ތެދުވަން އުޅުނު ވަގުތު އަޅައިގަތީ އަމިއްލަ ސޫރައަށް ބަލަން ހުރި ލީޝާ އަށެވެ. ލޯގަނޑު ކުރިމަތީގައި މޫނުގައި އަތް ޖައްސާލައިގެން ހައިރާންވެފައި ލީޝާ ހުރުމުން ހިބާއަށް ކުޑަކޮށް ހިނިތުން ވެވުނީ ލީޝާގެ ހާލު އޭނާއަށް އިހްސާސް ކުރެވުމުންނެވެ. ހިބާ މަޑުމަޑުން ލީޝާގެ ފަހަތުގައި ހުއްޓިފައި އޭނާގެ ކޮނޑުމަތީ ދަތްދޮޅި ޖައްސާލީ ހީލަމުންނެވެ. “މާޝާ ﷲ” ހިބާގެ އަޑު ޖެހުމުން ލީޝާވެސް ލޯގަނޑުން ހިބާއަށް ބަލާލާފާ ހިނިތުން ވެލިއެވެ. އަދި އޭނާގެ ހިތުގައިވާ ވާހަކަތައް ފޮރުވަން މަސައްކަތް ކުރާ ފަދަޔަކުން ހިބާޔާއި ދުރަށް ޖެހިލާފައި އަވަސް އަވަހަށް ނަމާދު ދޮޅި ބާލާފައި ފަތް ޖަހަން ފެށިއެވެ.\n“މާޝާ ﷲ، ބުރުގާ އެޅީމާ ލީޝް ވަރަށް ލޯބި. އެކަމަކު ބުރުގާ އަޅާނީ އަޢުރަ ނިވާކުރަން އިނގޭ.. އަޢުރަ ނިވާ ނުވާނަމަ އެ އެޅުމުގެ ބޭނުމެއް ނެތް. ބުރުގާ އެޅިޔަސް، މޫނު ބުރުގާ އެޅިޔަސް އެ އަޅައިގެން އިތުރު ފިތުނަޔަކަށް މަގު ކޮށެނީ ނަމަ އޭގެ ހަޤީޤީ މަޤްސަދު ފުރިހަމައެއް ނުވާނެ. އަހަރެމެންގެ ހަށިގަނޑު ނިވާކުރަން، ނުވަތަ އަޢުރަ ނިވާކުރަން އެންގެވީ ﷲ. ވީމާ ނިވާވަންވެސް ވާނީ އެކަލާނގެ އެންގެވި ގޮތައް. އެންމެން އަޅާތީ އެންމެން އަޅާގޮތަކަށް ނޫން. އެކަމުގައި ރަނގަޅު ނިޔަތެއް ނެތްނަމަ އެކަމަކުން ލިބޭނެ ހެޔޮކަމެއް ނޯންނާނެ. މުޖުތަމަޢުގެ ޕްރެޝަރުތައް އެކި އެކި ގޮތްގޮތައް ފޯރާނެ އަބަދުވެސް ހުރިހާ ކަމެއްގައިވެސް. އެކަމަކުވެސް އޭގެ މަޤްސަދު ހަނދާން ނައްތާނުލާ އެގޮތުގައި ސާބިތުވެ ހުރެވޭތޯ މަސައްކަތް ކުރީމަ އިރާދަކުރެއްވިއްޔާ ކާމިޔާބު ވާނެ. އަބަދުވެސް ﷲ ބައްލަވާ ވޮޑިގެންވާކަން ހިތުގައި ބޭއްވުމުން ސާބިތުވެ ހުރުމަށް ފަސޭހަ ވާނެ.” ލީޝާގެ ހިތުގެ ހާލު ހިބާއަށް އެނގޭކަން އަންގައިދެމުން ހިބާ އަނެއްކާވެސް އިއްވާލީ ރަނގަޅު ނަސޭހަތްތަކެކެވެ. ހެޔޮ އެކުވެރިންނަކީ އަބަދުވެސް އެކަކު އަނެކަކަށް ހެޔޮ ކަންތައްތަކަށް އަމުރު ކުރާ ބަޔަކުކަން ޔަޤީނެވެ. ލީޝާ އެކަމާއިމެދު އެއްޗެކޭ ނުބުނެވި އުޅެނިކޮށް ހުމާ އައިސް ގޮވާލީ އަފޫ ދައްތަމެން އަތުވެއްޖެ ކަމަށް ބުނަމުންނެވެ. ލީޝާ ހުމާގެ ފަހަތުން ތިރިއަށްދާން ހިނގައިގަތީ ހިބާ އިރުކޮޅަކުން މިދަނީކަމަށް ބުނީމައެވެ.\nހިބާ ރަނގަޅަށް ނިވާ ވެގެން ތިރިއަށް ފޭބިއިރު ހުރިހާ އެންމެން ސިޓިންގްރޫމް ގައި ސަކަރާތްޖަހަން ތިއްބެވެ. އަފޫދައްތަގެ އާއިލާގެ ތެރެއިން މަދީ ލީޝާގެ ބައްޕަ ނައީމްބެ އެކަންޏެވެ. އެމީހުންގެ ވާހަކައިން އެނގުން ގޮތުގައި ނައީމްބެ ވީ ވިޔަފާރި ދަތުރެއްގައި ބޭންކޮކަށް ގޮހެވެ. ދުވަސްކޮޅަކަށްފަހު ރަހްމާއާއި އަފްޝާ އެގެއިން ބައްދަލުވުމުން ދެމީހުންވެސް ތިބީ ވަރަށް އުފަލުންނެވެ. އަފްޝާގެ ހަގު ދެދަރިން ކުރެ ނާހިލް އަކީ ލީޝާ އާއި ޖެހިގެން ދެވަނަ އަށް ހުންނަ ދަރިއެވެ. ނާހިލްވެސް ނިމިދިޔަ އަހަރު އޭލެވެލް ނިންމުމަށްފަހު މިހާރު އުޅެނީ ލީޝާޔާއެކު އޮސްޓްރޭލިއާގައި މަތީ ތަޢުލީމު ހާސިލް ކުރުމުގައެވެ. އަފްޝާ އާއި ރަހްމާ ދެމީހުން އެކި އެކި ވާހަކަ ދައްކަމުން ދިޔައިރު ނާހިލް އާއި އޭނާގެ ކޮއްކޮ ތިބީ ޓީވީން ދައްކާ ފްޓްބޯޅަ މެޗެއް ބަލާށެވެ. ލީޝާއާއި ހިބާ އަދި ހުމާ ތިންކުދިން ތިބީ މަންމަމެންގެ ވާހަކަ އަށް ސަމާލުކަން ދީގެންނެވެ. އަފްޝާ ހިބާ ފެނުމުން ހީލުން ފިޔަވާ އިތުރަކަށް އެއްޗެކޭ ނުބުނެއެވެ.\nހިބާގެ ކިޔެވުމުގެ ކަންތައްގަނޑައް ވީގޮތް ރަނގަޅައް އެނގޭތީ އެކަމާއި ބެހޭގޮތުން އިތުރަށް ސުވާލު ނުކުރީ އެހަނދާންތައް އާ ވުމުން ރަހްމާ އިތުރަށް ރުޅި ގަދަ ވާނެހެން ހީވާތީއެވެ. މޫނުބުރުގާ އެޅުމަކީ މުހިންމުކަމެއް ނޫންކަމަށް ނަސޭހަތްދޭން އަފްޝާ ބޭނުންވީ ނަމަވެސް ހުރިހާ ކުދިން ކުރިމަތީ އެވާހަކަދެއްކުން ރަނގަޅު ނުވާނެކަން އޭނާއަށް އިހްސާސްވާތީ އެއްޗެކޭ ނުބުނީއެވެ.\nނާސިރު އައިސް ގެއަށް ވަނުމުން ރަހްމާ އެންމެންނަށް ކާންގޮވީ ނީލާ މޭޒްމައްޗައް ކާތަކެތި އަރުވާ ނިމުނު ވަގުތެވެ. ހުރިހާ އެންމެން ކެއުމަށް އިންސާފް ކުރުމަށް މޭޒް ކައިރީ އިށީނުމާއިއެކު އެންމެންގެ ސަމާލުކަން އިރުއިރުކޮޅާ ދަނީ ހިބާ އަށެވެ. މޫނު ބުރުގާ އަޅައިގެން ހުރުމުން އޭނާއަށް ކާން އުނދަގޫވާނެވަރު ހިތައް އަރާފައެވެ. ރަހްމާ އާއި ނާސިރުވެސް އިނީ ބޮލައް އުނދަގޫވެ ރުޅިގަދަ ވެފައެވެ. އެންމެފަހުން އަފްޝާ އަށް ނީނދެވިގެން ސުވާލުކުރާ އުސޫލުން ޝަކުވާ ކޮށްލިއެވެ. “ހިބާ! ކީއްވެތަ ގޭގައި އުޅޭ އިރުވެސް ތި އަޅައިގެން ތި އުޅެނީ؟ މިތާކު ނެތެއްނު ދުރު މީހަކުވެސް. މިތިބީ މުޅިންވެސް ތިމާގެ ކުދިން ވިއްޔަ؟” އެންމެންވެސް އެ ސުވާލުކުރަން ބޭނުންވެފައިތިބި ފަދައަކުން ހިބާއަށް ބަލާލިއެވެ. ހިބާ ކެތްތެރިކަމާއިއެކު އެންމެންނަށް ބަލާލާފައި އާއިލާ މީހުންނަކަސް އައުރަ ދެއްކުން ހުއްދަ ނުވާނެ މީހުން އެބަތިއްބެއްނޫންހޭ ބުނެ ނާހިލްއަށް ބަލާލިއެވެ. ނަމަވެސް އެ ޖަވާބު އެއްގޮތަކަށްވެސް އަފްޝާއަކަށް ކަމަކު ނުދިޔައެވެ. “ތިޔަ ވީގޮތުން ދެން ނާހިލް މިގެއަށް ނާންނަންވީތާ… ނާހިލް އިނީމަ ތި އުޅެނީ ނުކެވިގެން ވިއްޔަ..” ރުންކުރު ގޮތަކަށް އަފްޝާ އެހެން ބުނިއިރު ރަހްމާ އާއި ނާސިރުވެސް އިނީ އެ ޖަވާބާއިމެދު ހިތްހަމަނުޖެހިފައި ކަހަލައެވެ.\n“ނޭނގެ މަށަކަށް.. ވަރެއްގެ މޫނު ބުރުގާއެއް އެޅިފައި ތިހުރީ… ގައިމު ތި ކިޔާ އައުރައެއް ނުފެންނަ މީހަކު މިތާގައި ނޫޅޭނެވިއްޔަ.” ރަހްމާވެސް އެންމެފަހުން ރުޅިވެރި ރާގަކަށް އޭނާގެ އިހްސާސްތައް ބަންޑުން ކޮށްލިއެވެ. ހުރިހާ ކުދިވެރިން ތިބީ ބުނާނޭ އެއްޗެއް ނޭނގި ޖެހިލުން ވެފައެވެ. ދެ އާއިލާގެ ބައްދަލުވުންތަކުގައި ކަމަކާއިމެދު ހިތްހަމަ ނުޖެހިގެން އެންމެން ކުރިމަތީ ބޮޑެތި މީހުން އެ ރާޤުގައި ވާހަކަދެއްކި މީ ފުރަތަމަ ފަހަރު ވިއްޔާއެވެ.\n“ދެން މަންމަ އަށް ސާބަސް. ހިބާ ނޫޅެއެއްނު ނާހިލް ކޮއްކޮ މިތާ އިނީތީ ނުކެވިގެނެއް. މަންމަ މެނައްނު ތިއުޅެނީ ހިބާގެ އެ މޫނުބުރުގަލާހެދި އުނދަގޫ ވެގެން.” ލީޝާ މަޑުމަޑުން ޖެހިލުންވެފައިވާ ރާޤެއްގައި އޭނާގެ މަންމަ އަށް ވިސްނައިދޭން އުޅުނީ އިތުރަށް އެންމެންގެ ކުރިމަތީގައި ހިބާއާއި ދިމާލައް އެމީހުން އެއްޗެހި ކިޔުން ހުއްޓޭތޯއެވެ. “އެއީ ތެދެއް އަފޫދައްތާ.. އަޅުގަނޑަކަށް އެއްވެސް އުނދަގުލެއް ނޫން މިހެން ކާކަށް. އަދި ނާހިލް އިނީމަކާވެސް އުނދަގުލެއް ނުވޭ.” ހިބާ ލީޝާ އާއި ބައިވެރިވެލީ އޭނާއާއި އެއްބައިވެލީތީ ހިތުން ޝުކުރުވެރިވާ ހާލުގައެވެ. ނަމަވެސް ހަމައެޔާއިއެކު އަފޫދައްތައާއި އިދިކޮޅައް އެއްޗެކޭ ބުނުމުން އަފޫދައްތަ އިންނާނީ ހިތްހަމަ ނުޖެހިފައިކަން އެނގޭތީ ދެރަވިއެވެ.\nAssalaam Alaykum everyone. Here is the 7th part.\nmasha allah varah reethi mi story\nmee haqeeqy vaahaka aka bina koffatha?\nNooney.. Hama hiyaaly story eh. ?\nJazaakumullah. (May Allah reward you all)\nMaashallah.. hyvanii hama real hn….\nJazaakillah (may Allah reward you).\nV reethi masha allah. When next part?\nDay after tomorrow. In Shah Allah.\nMasha Allah ?? v nice


Noorul-islam.NET :: ޢަސްކަރީގޮތުން ކުރިމަތި ނުލައްވާށެވެ!!!\nޢަސްކަރީގޮތުން ކުރިމަތި ނުލައްވާށެވެ!!!\nލިޔުއްވީ : މުޙައްމަދު ޝަހީމް ޢަލީ ސަޢީދު\nދީނީ މައްސަލަތައް ޙައްލުކުރެއްވުމަށް ޢިލްމުވެރިން މެދުވެރިކުރައްވައި މަސައްކަތްކުރެއްވުން ބުއްދިވެރި ކަމުގައި އަޅުގަޑު ދެކެމެވެ. މިއީ ފިކުރީ ވަރަށް ބޮޑު މައްސަލައެކެވެ. ވީމާ މިކަމާ ކުރިމަތި ލާންޖެހޭނީ ހަމަ ފިކުރީ ގޮތުންނެވެ. ވޭތުވެދިޔަ ޒަމާނުގައި މިފަދަ ކަންކަމާ ސަރުކާރުން ކުރިމަތި ލެއްވީ ޢަސްކަރީ ގޮތުންނާއި ޤާނޫނީ ގޮތުންނެވެ. މި ފިކުރުގެ ކުރިމަތީގައި އެ ގޮތްތައް ވަނީ ފެއިލްވެފައެވެ. ވީމާ މިކަމުގައި ބުއްދިވެރި ޙިކުމަތްތެރި ވިސްނުމަކަށް ދިއުން ހުއްޓެވެ.\nޢަސްކަރީ ގޮތުން މިފަދަ ފިކުރުތަކާ ކުރިމަތިލި ބައެއް ޤައުމުތަކުގައިވަނީ ހުޅުރޯވެފައެވެ. ހަނގުރާމަކުރެވިފައެވެ. މިސާލަކަށް މިޞްރު، އަލްޖީރިއާ، ޕާކިސްތާން، ސަޢޫދީ ޢަރަބިއްޔާ ފަދަ ޤައުމުތަކުގައި ހަރުކަށި ފިކުރުތައް ފެތުރިގެން އައި ދުވަސްވަރު މީހުން ޖަލައްލައި، އަނިޔާކޮށް، ދިގުމުއްދަތައް ޙުކުމްކޮށް، އަދި ބައެއް ޤައުމުތަކުގައި ބައެއް މީހުން ދަންޖައްސާ މަރާލާފައިވެސް ވެއެވެ. ނަތީޖާ އަކީ މިފިކުރު ފެތުރިގެން ދިޔުމެވެ. އެއަށް ބާރެއް ލިބުމެވެ. ސަރުކާރާ އެމީހުންނާ މެދު ޢަދާވާތްތެރިކަމާ ރުޅިވެރިކަން އުފެދިގެން ދިއުމެވެ. މިކަމުގެ ސަބަބުން އެޤައުމުތަކަށް އަންނަ ފަތުރުވެރިންވެސް ޖިހާދުގެ ނަމުގައި މަރައި، މުސްލިމުން ދިރިއުޅޭ ތަންތަނަށް ވެސް ހަމަލާދެވި ކުށެއް ނެތް އެތައްބަޔަކުވަނީ ދީނުގެ ނަމުގައި މަރާލެވިފައެވެ.\nސަޢޫދީ އަރަބިއްޔާގެ ސަރުކާރުން މިހާރު '' މުނާޞަޙާ '' ނަސޭހަތުގެ ޕްރޮގްރާމެއް އުފައްދައި އެމެރިކާގެ ޖަލުތަކުގައި ތިބި އެޤައުމުގެ ވަރަށް ގިނަ މި ފިކުރުގެ މީހުން ގެނެސް ޢިލްމުވެރިން މެދުވެރިކޮށް ނަސޭޙަތްތެރިވުމުގެ ސަބަބުން ވަރަށް ބޮޑަށް އެމީހުން ބަދަލުވެ ވަރަށް ގިނަ ބަޔަކު އިޞްލާޙުވަމުން އެބަދެއެވެ. މި ޕޮރޮގްރާމް ވަރަށް ކާމިޔާބު ކަމުގައި ވަރަށް ފަހުން ސަޢޫދީ ސަރުކާރުންވަނީ ހާމަކޮށްފައެވެ.\nމިޞްރުގެ ޖަލުން އެޤައުމުގެ އިސްލާމީ ހަރުކަށި ޖަމަޢާތެއްގެ ވަރަށް ގިނަ ބަޔަކު ދިގުމުއްދަތަކަށް ފަހު ވަނީ އިހައްދުވަހު ދޫކޮށްފައެވެ. 200 އަށް ވުރެ ގިނަ މީހުން ވަނީ ދޫކޮށްފައެވެ. އެމީހުންނަކީ ޖިހާދު ކުރުމުގެ ނަމުގައި ތަންތަން ގޮއްވައި ފަތުރުވެރިން މަރައި، މީހުން ކާފަރުކޮށް އުޅުނު ބަޔެކެވެ. ނަމަވެސް ޖަލުތަކުގައި އެމީހުން ތިބި ދުވަސްވަރު ޢިލްމުވެރިން މެދުވެރިކޮށް ޢިލްމީ ދިރާސާތައް ކޮށް އެމީހުންނާ ވާހަކަ ބަދަލުކުރެވި ވަނީ އެމީހުންގެ ފިކުރުބަދަލުވެފައެވެ. އެމީހުން ކުރިން ތިބި ގޮތް ގޯސްކަމާއި މިހާރު މައްސަލަތައް ފިޤުހީ ގޮތުން މުރާޖިޢާކުރެވިފައިވާ ކަން އެޖަމާޢަތުންވަނީ މީޑިޔާއަށް ހާމަކޮށްފައެވެ. ނަތީޖާ އަކީ ރަނގަޅު ޢަޤީދާއެއްގެ ބަޔަކަށް އެމީހުންވެ އެމީހުން މުޖުތަމަޢަށް ނިކުތުމެވެ. މިހާރު މިމައްސަލަތައް ޙައްލުކުރުމުގައި އިސްލާމީ ޤައުމުތަކުން ދަނީ މިގޮތައް ޢަމަލުކުރަމުންނެވެ.\nއާދެ! އަޞްޙާބު ބޭކަލުންގެ ދުވަސްވަރު އުފެދުނު '' ޚަވާރިޖުންގެ '' ގެ މައްސަލަ ވެސް އެބޭކަލުން ޙައްލުކޮށްފައިވަނީ ފަހުން ވާހަކަ ދައްކައި ޙުއްޖަތްތައް ދައްކައި ޤުރްއާނާ ސުންނަތުގެ އަލީގައެވެ. އަޞްޙާބު ބޭކަލުންގެ ތެރޭގައި ހުންނެވި އެންމެ ބޮޑު ޢިލްމުވެރިޔާ އިބުނު ޢައްބާސް ޚަވާރިޖުންގެ ގާތައް އެމީހުންނަށް ވިސްނުވާ ދެއްވުމަށްޓަކައި ފޮނުއްވުނެވެ. ނަތީޖާ އަކީ ވަރަށް ގިނަ ބަޔަކު ހެޔޮމަގަށް އައުމެވެ.\nޚަވާރިޖުންނަކީ މުސްލިމުން ކާފަރުކޮށް އިސްލާމީ ޖަމާޢަތާއި ވަކިވެގެންގޮސް އަމިއްލަ އަށް ޖަމާޢަތް ހަދައި ހުކުރުކޮށް އުޅުނު ބަޔެކެވެ. އެމީހުން ދިޔައީ އެމީހުން ދުށް ގޮތަކީ ޙައްޤު ގޮތް ކަމުގައި ދެކިގެންނެވެ. އެއްވެސް އަޞްޙާބު ބޭކަލަކު އޭގައި ނުހިމެނެއެވެ. އެއީ ފަހުން އިސްލާމްވީ ބައެކެވެ.\nމިއަދު ދީނީ ގޮތުން ޚިޔާލު ތަފާތުވެގެން އެ އުޅޭޒުވާނުންނަކީ ''ޙައްޤު '' ހޯދަން އުޅުނު ބަޔެެކެވެ. އެމީހުންނަށް އަދަބުތައް ނުދެއްވައި އޯގާތެރިވެލެއްވުމަށް އަޅުގަނޑު އެދެމެވެ. އެއިން ކޮންމެ ޒުވާނަކީ ދީނަށް އުޅެން ބޭނުންވެގެން އުޅޭ ކުއްޖެކެވެ. ސުންނަތްދެކެ ލޯބިވާން ބޭނުންވާ މީހެކެވެ. ނަމަވެސް ކިހިނަކުން ހެއްޔެވެ؟ އެގޮތް ނޭގެނީ އެވެ. އެމީހުންނަށް އެހެންދިމާވީ ދީނީ ގޮތުން އެމީހުންނަށް ލިބެންވީ ޙައްޤުތައް ނުލިބުމުގެ ސަބަބުންނެވެ. މިކަމުގައި ރާއްޖޭގެ އެންމެހައި ދީނުގެ ޢިލްމުވެރިންނާ ސަރުކާރުގެ މުއައްސަސާތައް ޒިންމާ ނަންގަވަންޖެހޭނެއެވެ.\nއާދެ! ނަތީޖާ އަކަށްވީ އިތުބާރު ނުހިފޭ ވަސީލަތްތަކުން އެކުދިން ދީން ނެގުމެވެ. އިސްލާމީ ބައެއް ޖަމާޢަތްތަކުގެ ފިކުރުތައް ޤަބޫލުރީއެވެ. ނަތީޖާ އަކީ މުޖުތަމަޢުން އެމީހުން އެކަހެރިވެގެން ދިއުމެވެ. ކާފިރުކަމާ ދުރައް ދިއުމުގެ ނަމުގައި މުސްލިމުންގެ ޖަމާޢަތާ ވަކިވެގެން ދިއުމެވެ.\nއިސްލާމީ އެހެނިހެން ޤައުމުތަކުން ޢިބުރަތް ހޯދައި ޙިކުމަތްތެރިކަމާއެކު މިފަދަ ފިކުރު ތަކާ ކުރިމަތި ލެއްވުމަށް ސަރުކާރަށް ގޮވާލަމެވެ. ދީނުގެ ޙައްޤު ގޮތް ޒުވާނުންނާ ހަމައަށް ފޯރުކޮށްދެއްވުމައްޓަކައި މިދަނޑިވަޅުގައި ސަރުކާރާއި ޤައުމުގެ ޢިލްމުވެރިން ގުޅިގެން މަސައްކަތްކުރުން މުހިންމު ކަމުގައި އަޅުގަނޑު ދެކެމެވެ. މިފަދަ ދަނޑިވަޅެއްގައި އެންމެން ގުޅިގެން މަސައްކަތްކުރުމަށް އަޅުގަނޑު ފަށްފަށުން ގޮވާލަމެވެ. ދީނާއި ޤައުމުގެ ދެކެލޯބިން ޤައުމުގެ އިސްލާމީ ވަޙުދަތު ޙިމާޔަތްކޮށް މަޒުހަބީ ޚިޔާލުތަފާތުވުންތަކުން ޤައުމު ރައްކާތެރިކުރުމަށް މަސައްކަތްކުރުމަށް އެންމެހައި މުއައްސަސާތަކަށް ގޮވާލެމެވެ. ނޫންނަމަ މިފަދަ ފިކުރުތަކުގެ ސަބަބުން ވަރަށް ބޮޑެތި މައްސަލަތައް ނިކުމެ ޤައުމު ފަސާދަވެގެން ހިނގައިދާނެކަމީ ޔަޤީންކަމެކެވެ.


Sarukaaruge housing siyaasathu: Konmme fanthi akah thafaathu plan eh | ThePress\n24 February 2021, 19:24\nމި ސަރުކާރުގެ ހައުސިން ސިޔާސަތުގައިވާ ޕްލޭންތައް މިއަދު ހިއްސާ ކޮށްފިއެވެ.\nއެކި ފަންތީގެ އާއިލާތަކަށް ކަނޑައަޅާފައިވާ ތަފާތު ޕްލޭންތައް މިއަދު ހިއްސާ ކުރައްވާފައި ވަނީ ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހައުސިން މިނިސްޓަރު މުހައްމަދު އަސްލަމެވެ.\nއަސްލަމް ވިދާޅުވީ އާއިލާތަކުގެ އިންކަމް ޑިސްޓްރިބިއުޝަން ހުރިގޮތް ބެލިއިރު، ބޯހިޔާވަހި ކަމަށް ބޭނުންވާ ކަމަށް އަންދާޒާ ކުރެވޭ 17073 އާއިލާގެ ތެރެއިން 2561 އާއިލާއަކީ ފަގީރު އާއިލާތައް ކަމަށެވެ. އަދި 4098 އާއިލާއަކީ ލޯވާ މިޑިލް އިންކަމް އާއިލާ ކަމަށާއި، 5634 އާއިލާއަކީ މެދު ފަންތީގެ އާއިލާތަކަށް ވީއިރު، މުއްސަނދި އާއިލާގެ ގޮތުގައި ތިބީ 4780 އާއިލާ ކަމަށް އޭނާ ވިދާޅުވިއެވެ.\nމުޖުތަމައު ބެހިގެން ވާ ކެޓަގަރީތައް:\nފަގީރު ނިކަމެތި އާއިލާތައް: އާއިލާގެ ބޮޑުމިނުގައި 5-6 ދެމެދުގެ މީހުންގެ އާއިލާއެއްގައި މަހަކު 16،000 ރުފިޔާއަށް ވުރެ މަދުން އާމްދަނީ ލިބޭ އާއިލާތައް\nލޯވާ މިޑިލް އިންކަމް އާއިލާތައް: މަހަކު 16،000 ރުފިޔާއާއި 32،000 ރުފިޔާއާ ދެމެދުގެ އާމްދަނީއެއް ލިބޭ އާއިލާތައް\nމެދު ފަންތީގެ އާއިލާތައް: މަހަކު 32،000 ރުފިޔާއާއި 64،000 ރުފިޔާއާ ދެމެދުގެ އާމްދަނީއެއް ލިބޭ އާއިލާތައް\nމުއްސަނދި އާއިލާތައް: މަހަކު 64،000 ރުފިޔާއަށްވުރެ ގިނައިން އާމްދަނީ ލިބޭ އާއިލާތައް މިއެވެ.\nއަސްލަމް ވިދާޅުވީ އެންމެ ނިކަމެތި އާއިލާތަކަށް ސަރުކާރުން ތައާރަފް ކުރަނީ ކައުންސިލް ހައުސިން ކަމަށެވެ. އެއީ ކައުންސިލުގެ މުދަލުގެ ގޮތުގައި ހުންނާނެ ޔުނިޓުތަކެއް ކަމަށެވެ. މިފަދަ ހައުސިން ދެނީ ދިގު މުއްދަތަކަށް މަހުން މަހަށް ކުލި ދައްކައިގެން ވެސް ފްލެޓަށް ލާރި ދައްކާ ނިންމޭ ވަރަށް އާމްދަނީ ނުލިބޭ އާއިލާތަކަށް ކަމަށެވެ.\nއަސްލަމް ވިދާޅުވީ ލޯވާ މިޑިލް އިންކަމް އާއިލާތަކަށް ސަރުކާރުން ތައާރަފް ކުރަނީ އެފޯޑަބަލް ހައުސިން ކަމަށެވެ. އެއީ މަހުން މަހަށް ލާރި ދައްކާ، ދިގު މުއްދަތެއްގައި ތަން މިލްކު ކުރެވޭނެ ފަދަ އާމްދަނީ އެއް ލިބޭ މީހުންނަށް އަޅައިދޭ ހައުސިން ޔުނިޓްތަކެވެ. މިފަދަ ހައުސިން ދެނީ ބޭންކަކަށް ގޮސްގެން ލޯނެއް ލިބޭނެ ފަދަ ގާބިލުކަން ނެތް އާއިލާތަކަށެވެ.\nމެދު ފަންތީގެ އާއިލާތަކައް ތައާރަފް ކުރަނީ މިޑިލް އިންކަން ހައުސިން އެވެ. އެއީ މި ކެޓެގަރީއަކީ ބޭންކަކަށް ގޮސްގެން ލޯނެއް ލިބޭނެ ފަދަ ގާބިލުކަން ހުރި އާއިލާތައް ކަމުންނެވެ. އެމީހުންނަށް ލޯނާއެކު ހައުސިން ދޭއިރު، ވަގުތުން ތަން މިލްކު ކުރެވޭނެއެވެ.\nމުއްސަނދި އާއިލާތަކަށް އޮތީ ހައި އެންޑް ހައުސިންއެވެ. އެ ހައުސިން ޔުނިޓުތައް ވިއްކާނީ މާކެޓުގައި ހުރި ވަރަކަށެވެ.\nހަބަރު މިނިސްޓްރީ އޮފް ނެޝަނަލް ޕްލޭނިން، ހައުސިން އެންޑް އިންފްރާންސްޓްރަކްޗާ ފްލެޓް މަޝްރޫއު\nޕްލޭން ކޮށްކޮށް ހުއްޓާ ދައުރުމެދު ޖެހިއްޖެ . މުޅިންވެސް ހޮޅިވާހަކަ . ރައްޔިތުން ބޮލައްޗިޕް ޖެހުންނޫންކަމެއް އެބަކުރެވޭތަ.


July 26, 2016 13\nމިއީ އެތައް ވާހަކައެއްގެ މައްޗަށް ބިނާވެފައިވާ ސީރީޒްއެކެވެ. މައިގަނޑު ނަމަކީ "ދިހައެއް" ނަމަވެސް އެކި ވާހަކަތަކަށް ދީފައި ވާނީ އެކި ނަމެވެ. އެއިން ކޮންމެ ބައެއްގެ ދިގުމިން ވެސް ތަފާތުވާނެ އެވެ. ކިޔައިދޭނީ ލޯބި، އިޖުތިމާއީ މައްސަލަތައް، ސިޔާސީ ދާއިރާ، އަދި ކުށުގެ ވެއްޓެވެ. ބޭނުންކުރާނީ ދިވެހި ބަހުގެ އެންމެ އާދައިގެ ދަރަޖަ އެވެ.


Adhabu dhenee Maahdhaa 27 ge beynun hifaathee: Maleeh\n"އަދަބު ދެނީ މާއްދާ 27 ގެ ބޭނުން ހިފުމުން"\nއިތުބާރު ނެތް ކަމަށް ބުނެ ކުރެއްވި ތުހުުމަތުތައް ދޮގު ކުރައްވައި، އަދަބު ދެއްވަނީ "މާއްދާ 27" ގެ ބޭނުން ހިއްޕަވާތީ ކަމަށް ސައިންސް މިނިސްޓަރު މުހައްމަދު މަލީހް ޖަމާލު މިއަދު މަޖިލީހުގައި ތުހުމަތުތަކުން ބަރީއަވެ ވަޑައިގެންފި އެވެ. އޭނާ މި މޭރުމުން ވާހަކަފުޅު ދެއްކެވީ އޭނާގެ މައްޗަށް ހުށަހަޅައި މިއަދު ބަހުސް ފެށި އިތުބާރު ނެތް ކަމުގެ މައްސަލައަށް ޖަވާބުދާރީވެ ވަޑައިގަތުމަށް މަޖިލީހުގެ ދެއްވި ފުރުސަތުގެ ބޭނުން ހިއްޕަވައިގެނެވެ.\nޖަވާބުދާރީވެ ވަޑައިގަތުމަށް ލިބި ވަޑައިގެންނެވި ފުރުސަތުގައި މިނިސްޓަރު މަލީހު މިއަދު ވިދާޅުވީ އޭނާގެ މައްޗަށް ކުރާ ތުހުމަތުތަކުގައި އެއްވެސް އަސާސެއް ނެތް ކަމަށެވެ. އަދި އެ ތުހުމަތުތައް ކުރަން ފަށާފައި ވަނީ ޓީވީ ޕްރޮގްރާމެއްގައި ބަރުލަމާނީ ނިޒާމާ ދެކޮޅަށް ދެއްކެވި ވާހަކަތަކަކާ ގުޅުވައި އެކަމާ ޒާތީ ވެެގެން ކަމަށެވެ. އަދި އެމްޑީޕީގެ ބައެއް މެމްބަރުން ނަގައިގެން އުޅޭ މައްސަލައަކީ ވެސް އެއީ ކަމަށެވެ.\nމަލީހު ވިދާޅުވީ މަޖިލީހަށް މިއަދު ވަޑައިގެންނެވީ މަގާމުގެ ދިފާއުގައި ނޫން ކަމަށާއި އޭނާ ވަޑައިގެންނެވީ ގާނޫނު އަސާސީގައި ހިޔާލު ފާޅުކުރުމުގެ މިނިވަންކަމާ ގުޅޭ 27 ވަނަ މާއްދާގެ ދިފާއުގައި ކަމަށެވެ. އަދި ވިދާޅުވީ ހަކުރާގޭ ފެންޑާގައި އެކޮޅުކޮޅުން އެލުވިޔަސް މާއްދާ 27 ގެ ބޭނުން ހިއްޕަވާނެ ކަމަށެވެ.\n"ހަކުރާގޭ ފެންޑާގައި އެކޮޅުކޮޅުން އެލުވިޔަސް މާއްދާ ހަތާވީހުގެ ބޭނުން ހިފާނަން" މަލީހު ވިދާޅުވި އެވެ\nމަލީހުގެ މައްޗަށް އިތުބާރު ނެތްކަމުގެ ވޯޓު ނަަގަން ނިންމީ ކޮމިއުނިކޭޝަން އިންޑަސްޓްރީ ރެގިއުލޭޓް ކުރަން ކޮމިއުކޭޝަން އޮތޯރިޓީން ހަދަން ޖެހޭ ގަވައިދުތައް ހަދައިފައި ނެތުމާއި އިންޓަނެޓް އަގު ބޮޑު ވުމުން އެކަމަށް ހައްލު ހޯދައި ދެވިފައި ނުވުން ފަދަ މައްސަތައް ފެންމަތި ކޮށެެވެ. އެކަމާ ގުޅުވައި މަލީހުގެ އިތުބާރު ނެތް ކަމަށް އެމްޑީޕީގެ ގައުމީ މަޖިލީހުން މިދިޔަ އަހަރު ފަހުކޮޅު އޮތީ ނިންމައިފަ އެވެ.\nމަލީހު ވިދާޅުވީ މެމްބަރުން ވިދާޅުވ ބަޖެޓުގެ ދަތިކަމާއެކު ވެސް ކޮމިއުކޭޝަން އޮތޯރިޓީން ހަދަންޖެހޭ ގަވައިދުތައް މިހާރު ނިންމާފައިވާ ކަމަށެވެ. އަދި އެ ގަވައިދުތައް ނެހެދިއަސް އަޅާނެ ފިޔަވަޅެއް ބަޔާންކޮށްފައި ނުވާތީ މެމްބަރުންގެ ނިޔަތާމެދު ސުވާލު އުފެދޭ ކަމަށެވެ. މިނިސްޓްރީގެ މުވައްޒަފުން މަސައްކަތް ކުރަން ޖެހޭނީ ރައީސް އިބްރާހިމް މުހައްމަދު ސޯލިހްގެ ލަފާ ފުޅާ އިރުޝާދުގެ ދަށުން ކަމަށާއި ތުހުމަތުތަކުގައި އަސާސެއް ނެތް ކަމަށް ވިދާޅުވި އެވެ.\nއިތުބާރު ނެތް ކަމުގެ މައްސަލައިގައި މަލީހަށް ފޮނުވި ނޯޓިސް މަލީހު ބަލައެއް ނުގަންނަވަ އެވެ. އެއީ އޭގައި މައުލޫމާތު ފުރިހަމަ ނުވާތީ ކަމަށް މަލީހު ވަނީ ވިދާޅުވެފަ އެެވެ. މިއަދުވެސް މަލީހު ވަނީ އެކަން ފާހަގަ ކުރައްވާފަ އެވެ. އެގޮތުން މަޖިލީހުން ފޮނުވި ދެވަނަ އެޓޭޗްމަންޓްގައި ހުސް ކަރުދާސްގަނޑެެއް އޮތުމުން އޭނާ ވަނީ ސުވާލު އުފެއްދާފަ އެވެ.\nރައްޔިތުންގެ މަޖިލިސް އިތުބާރު ނެތް ކަމުގެ މައްސަލަ މުހައްމަދު މަލީހު ޖަމާލް\nޖޭޕީގެ ގިނަ މެމްބަރުން ހާޒިރުނުވޭ\nމަލީހާ ދެކޮޅަށް އެމްޑީޕީން ތްރީ ލައިން ވިޕެއް